നീലക്കുറിഞ്ഞി: ഭീകര കൊലപാതകങ്ങൾ...\nനാല് കൊലപാതകങ്ങൾ നേരിൽ കാണേണ്ടി വന്ന എന്റെ മാനസികാവസ്ഥ എന്തായിരിക്കുമെന്ന് ആരെങ്കിലും ചിന്തിച്ചിട്ടുണ്ടോ...?\nസ്വന്തം ജീവനും സ്വത്തും രക്ഷിക്കുവാൻ വേണ്ടി ശ്രമിക്കുന്നതിനിടയിൽ അറിയാതെ പറ്റുന്ന മരണങ്ങളെ കൊലപാതകം എന്ന് വിളിക്കാൻ കഴിയുമോ...?\nഞങ്ങളുടെ താമസ സ്ഥലത്ത് നുഴഞ്ഞ് കയറിയ ശേഷം ഞങ്ങളുടെ വിലപ്പെട്ട ചില രേഖകൾ നശിപ്പിക്കുക എന്ന ലക്ഷ്യവുമായാണ് അവർ ആദ്യമായി ഞങ്ങളെ തേടിയെത്തിയത്.\nസാധാരണ കുറ്റവാളികൾ ഏതൊരു കുറ്റം ചെയ്താലും എന്തെങ്കിലും തെളിവുകൾ അവശേഷിക്കാറുണ്ടെന്നാണ് കേട്ടിട്ടുള്ളത്. സംഭവം നടന്ന സ്ഥലത്ത് അരിച്ചുപെറുക്കിയിട്ടും ഒരു വിരലടയാളം പോലും ഞങ്ങൾക്ക് തെളിവായി കിട്ടിയില്ല അതിൽ നിന്നും എനിക്ക് മനസ്സിലാക്കാൻ കഴിഞ്ഞത് എന്തെന്നാൽ ഭീകരനാണവൻ കൊടും ഭീകരൻ.\nകൊല്ലണം എന്ന് ഞങ്ങളിൽ ആരും തന്നെ ഉദ്ധേശിച്ചിരുന്നില്ല പക്ഷെ സംഭവിച്ച് പോയില്ലേ എന്ത് ചെയ്യുവാൻ കഴിയും അവരുടെ കൂട്ടത്തിൽ ഒരാളെ ഞങ്ങൾക്ക് കൊല്ലേണ്ടി വന്നു. അതിന് ഞങ്ങൾക്ക് അതിയായ കുറ്റ ബോധവും ഉണ്ടായിരുന്നു. എല്ലാം അവസാനിച്ചു എന്ന് കരുതി ഇരിക്കുമ്പോളാണ് പ്രതികാരം ചെയ്യുക എന്ന ലക്ഷ്യത്തോടെ വീണ്ടും അവരുടെ വരവ്. അത് അവസാനിച്ചതാവട്ടെ വീണ്ടും മൂന്ന് കൊലപാതകത്തിൽ . അവർക്ക് അവരുടെ കൂടെയുണ്ടായിരുന്ന മൂന്ന് പേരുടെ ജീവൻ കൂടി നഷ്ട്ടമാവാൻ ഞങ്ങൾ നിമിത്തമായി.\nനിർഭാഗ്യം അല്ലാതെ എന്താണ് ഇതിനെ വിളിക്കേണ്ടത് എന്നെനിക്കറിയില്ല. പക്ഷെ ഒന്ന് മാത്രം ഞാൻ പറയാം ആരും തന്നെ കള്ളനും കൊലപാതകിയുമായിട്ട് ജനിക്കുന്നതല്ല ജീവിതത്തിലെ ചില സാഹചര്യങ്ങളാണ് മനുഷ്യനെ കള്ളനും കൊലപാതകിയും ആക്കുന്നത്.\nഞങ്ങളെ പോലെ തന്നെ അവർക്കും ഈ ഭൂമിയിൽ ജീവിക്കാൻ അവകാശം ഉണ്ട് പക്ഷെ അവരെ ഇനിയും ജീവിക്കാൻ അനുവദിച്ചിരുന്നെങ്കിൽ ഞങ്ങളുടെ ജീവൻ വലിയ അപകടത്തിൽ ചെന്നെത്തിയേനെ. ഞങ്ങൾക്ക് ഞങ്ങളുടെ ജീവൻ തന്നെയായിരുന്നു ഏറ്റവും വലുത്.\nഅവരുടെ പുറകിൽ പ്രവർത്തിക്കുന്ന ഭീകര സങ്കടന ഏതാണെന്ന ചോദ്യം ഇന്നും ഉത്തരമില്ലാതെ അവശേഷിക്കുകയാണ്.\nസംഭവം നടക്കുന്നത് അങ്ങ് ദുബായിൽ, അത്യാധുനിക ആയുധങ്ങളും നിറയെ CID കളും റോന്തു ചുറ്റുന്ന ദുബായ് പോലീസിന്റെ മൂക്കിന് താഴെ. ഇതെല്ലാം ഉണ്ടായിട്ടും ദുബായ് പോലീസിന് പോലും ഞങ്ങളെ സഹായിക്കാൻ കഴിഞ്ഞില്ല.\nപോലീസിനോട് കാര്യങ്ങൾ വ്യക്തമാക്കിയിരുന്നെങ്കിൽ ഒരു പക്ഷെ അവർ ഞങ്ങളെ സഹായിച്ചേനെ പക്ഷെ പോലീസിന്റെ ഭാഗത്ത് നിന്നും കൂടുതൽ അന്യഷണങ്ങൾ ഉണ്ടായാൽ കൊലക്ക് പിന്നിൽ ഞാൻ പ്രവർത്തിച്ചില്ലെങ്കിലും സാക്ഷി എന്ന പേരിലോ മറ്റോ ഞാനും പ്രതിയാകും. ഇതൊരു കൊലപാതകം ആയതിനാൽ ഞങ്ങൾ ഇതിനെ സ്വയം ഒതുക്കി തീർക്കാൻ തീരുമാനിച്ചു.\nകൊല്ലപ്പെട്ട ഭീകരന്റെ കൂട്ടരിൽ ഒരുവൻ ഇന്നലെ വീണ്ടും ഞങ്ങളെ തേടി വന്നിരിക്കുന്നു, ഞാൻ അല്ലെങ്കിൽ എന്റെ കൂട്ടുകാരെ ആക്രമിക്കുക അത് തന്നെയാണ് അവരുടെ ലക്ഷ്യം.\nഉറങ്ങുകയായിരുന്ന എന്റെ ദേഹത്ത് രണ്ട് കൈകൾ വന്നു പതിച്ചതും എന്നെ ആരോ തട്ടി വിളിക്കുന്നതാകുമെന്നാണ് ആദ്യം ഞാൻ കരുതിയത്. എനിക്ക് തെറ്റുപറ്റി ആരും എന്നെ വിളിച്ചതല്ല. അത് അവനാണ് ഏത് സമയവും എന്റെ നേരെ ചാടി വീഴുമെന്നു ഞാൻ പ്രതീക്ഷിച്ച ഭീകരന്റെ കറുത്ത കരങ്ങൾ.\nഞാൻ ഉറങ്ങുന്നതും കാത്തിരുന്ന് തക്കം പാർത്ത് ഇന്ന് എന്നെയും തേടി ഇവിടെ എത്തിയിരിക്കുന്നു\nഅതും ഈ പാതിരാത്രിയിൽ. ഉറക്കത്തിനിടയിൽ എന്നോ എന്റെ ശരീരത്തിൽ ഞാൻ പുതച്ചിരുന്ന പുതപ്പ് നീങ്ങിയിരുന്നതിനാൽ ആ ഭീകരന്റെ സാമിപ്യം എനിക്ക് വേഗത്തിൽ മനസ്സിലായി.\nഉറക്കത്തിലായിരുന്നെങ്കിലും ഒരു പട്ടാളക്കാരൻ അതിർത്തിയിൽ എത്രമാത്രം ജാഗ്രതയോടെ ഇരിക്കണം അതുപോലെ തന്നെ ഞാനും വളരെ ശ്രദ്ധയോടെയായിരുന്നു. വലിയൊരു വിപത്ത് അതിൽ നിന്നും രക്ഷപെട്ട സന്തോഷം.\nഒരു പക്ഷെ ആ സമയം അവസരോചിതമായി ഇടപെട്ടില്ലായിരുന്നെങ്കിൽ പിന്നീടുണ്ടാകുമായിരുന്ന കാര്യങ്ങളെ കുറിച്ച് ഓർത്ത് വിഷമിക്കാൻ മാത്രമേ കഴിയുമായിരുന്നുള്ളൂ. മാന നഷ്ട്ടം, ധന നഷ്ട്ടം എല്ലാത്തിലും ഉപരിയായി എന്റെ വിലപ്പെട്ട ജീവൻ അമ്പമ്പോ ഓർക്കുമ്പോൾ തന്നെ പേടിയാകുന്നു\nആ ഭീകരന് എന്നോടെന്തെങ്കിലും മുൻ വൈരാഗ്യം ഉണ്ടായിരിക്കാൻ വഴിയില്ല. അവനെയോ അവന്റെ കൂട്ടുകാരനെയോ അവന്റെ സങ്കത്തിലെ ഒരാളെ പോലും ഞാൻ ഉപദ്രവിച്ചിട്ടില്ല. പറഞ്ഞ് വരുമ്പോൾ ഇതും കൂടി പറയണമല്ലോ ഒരിക്കൽ ഞാൻ അവരുടെ കൂടെയുള്ള ഒരുത്തനെ ശരിക്ക് ഒന്ന് പേടിപ്പിച്ച് വിട്ടിരുന്നു എന്നതൊഴിച്ചാൽ യാതൊരു പ്രകോപനവും എന്റെ ഭാഗത്ത് നിന്നും ഉണ്ടായിട്ടില്ല.\nപ്രവാസികളുടെ ഒരു കഷ്ട്ടപ്പാടെ.. ഗൾഫിൽ എത്തിയിട്ടും ഇങ്ങനെയുള്ള കൊടും ഭീകരന്മാർ നമുക്ക് ചുറ്റിലും കൂടിയിരിക്കുന്നു. എവിടെ ചെന്നാലും സ്വസ്ഥതയില്ല.\nകഴിഞ്ഞ രണ്ടാഴ്ച്ച മുമ്പ് ഞാൻ താമസിക്കുന്ന റൂമിലെ തന്നെ മറ്റൊരാളും ആ ഭീകരന്റെ അക്രമത്തിനിരയായി അക്രമിച്ച ശേഷം വിദഗ്ദ്ധമായി ഓടിപ്പോവുക എന്ന വളരെ വൃത്തികെട്ട സ്വഭാവമുള്ള അവനെ അന്ന് പിടികൂടാനായില്ല.\nഞങ്ങളുടെ ധനം അപഹരിക്കലായിരുന്നു അവന്റെ ലക്ഷ്യമെങ്കിൽ കൊള്ളക്കാരാണെന്ന് വിളിക്കാമായിരുന്നു. ഇത് അങ്ങനെയല്ലാലൊ ഞങ്ങളിൽ ഒരുത്തനെ ആക്രമിക്കുക എന്ന വ്യക്ത്തമായ ലക്ഷ്യത്തോടെയാണ് രണ്ടാമതായി അവന്റെ വരവ്. അവർക്ക് പല രാജ്യങ്ങളിലും ശക്തമായ സങ്കടനകൾ ഉണ്ടായിരിക്കാൻ സാധ്യതയുണ്ട്. ഒന്നുകിൽ ആരെങ്കിലും കൊട്ടേഷൻ കൊടുത്ത് പറഞ്ഞയച്ചത് അല്ലെങ്കിൽ മുമ്പൊരിക്കൽ ഞങ്ങളുടെ താമസ സ്ഥലത്ത് കയറി വന്ന് ഞങ്ങളുടെ വിലപ്പെട്ട രേഖകൾ നശിപ്പിക്കുവാൻ ശ്രമിക്കുന്നതിനിടയിൽ എന്റെ കൂട്ടുകാരൻ വളരെ മൃഗീയമായി ആക്രമിച്ച് കൊന്ന ഭീകരന്റെ കൂട്ടരിൽ ആരെങ്കിലും പ്രതികാരം ചെയ്യാൻ ഇറങ്ങിയിരിക്കുന്നു.\nഅതിന് മുമ്പ് മറ്റൊരു കാര്യം ഞാൻ പറയാം. ദുബായിലെ പോലീസിന് പോലും പിടികൊടുക്കാതെ നടക്കുകയായിരുന്ന ഭീകരനെ ഞങ്ങളുടെ താമസസ്ഥലത്ത് മോഷണം നടത്താൻ ശ്രമിക്കുന്നതിനിടയിൽ എന്റെ ഈ കൂട്ടുകാരാൻ ഏകദേശം രണ്ട് മാസങ്ങൾ മുമ്പ് വധിച്ചിരുന്നു. വധിച്ചുവെന്ന് മാത്രമല്ല അതിന്റെ ഉത്തരവാദിത്തം താൻ ഏട്ടെടുത്തിരുക്കുന്നു എന്ന് ഫെയ്സ് ബുക്ക്, വാട്ട്സ് ആപ്പ് തുടങ്ങിയ സാമൂഹിക മാധ്യമങ്ങൾ വഴി പ്രചരിപ്പിക്കുകയും ചെയ്തിരുന്നു. തങ്ങളുടെ കൂട്ടത്തിൽ ഒരാളെ കൊന്നതിനും ഭീകരന്റെ ബോഡി പോലും വിട്ട് കൊടുക്കാതെ പരസ്യമായി അപമാനിച്ചതിനും പ്രതികാരം വീട്ടുക എന്ന ലക്ഷ്യത്തോടെ അവരുടെ കൂട്ടത്തിലെ ചിലർ ഇതിന് മുമ്പും വന്നിരുന്നു.\nതുടർന്ന് എന്താണ് സംഭവിച്ചത് ഞാൻ പറയാം\nരണ്ട് ആഴ്ച്ച പുറകോട്ട് പോകുമ്പോൾ കാര്യങ്ങൾ ഇങ്ങനെയാണ് സംഭവിച്ചത്. നേരം വെളുക്കാൻ മണിക്കൂറുകൾ മാത്രംബാക്കിയുണ്ടായിരുന്നു ആ സമയം എന്റെ കൂട്ടുകാരാൻ കൂർക്കം വലിച്ച് ഉറങ്ങുകയായിരുന്നു. റൂമിൽ എ സി ഉള്ളതിനാൽ പുതപ്പിനെ ശരിക്കൊന്നു പുതച്ച് നന്നായി ഉറങ്ങുകയായിരിക്കണം. ഏകദേശം രാത്രി മൂന്ന് മണിവരെ അവൻ മൊബൈലിൽ ഗെയിമും കളിച്ച് ഇരിക്കുന്നത് ഞാനും കണ്ടിരുന്നു. അന്നും പതിവ് പോലെ ഗയിം കളിച്ച് യൂറ്റുബിൽ കോമഡികളും കണ്ടു ചിരിച്ച് അവസാനം കമ്പ്യൂട്ടറിന്റെ മൌസിന്റെ ബട്ടന് മുകളിൽ കൈകൾ വെച്ച് ഉറങ്ങും.\nഅന്നും അങ്ങനെ തന്നെയാകും ഉറങ്ങിയതെന്നു തോനുന്നു.\nഇനിയാണ് കഥ തുടങ്ങുന്നത്. കഥയല്ലിത് ജീവിതം പച്ചയായ മനുഷ്യ ജീവിതത്തിലേക്ക് ഒരെത്തിനോട്ടം. ഞാൻ അവന് മുമ്പേ ഉറങ്ങിയിരുന്നു. നമ്മളെല്ലാവരും ഒരേ സ്ഥലത്ത് ജോലി ചെയ്യുന്നവരായിരുന്നു.\nചങ്ങാതിയുടെ ഉറക്ക സമയവും രാവിലെ എഴുന്നേൽക്കുന്ന സമയവും വളരെ കൃത്യമായി കണക്ക് കൂട്ടി രാത്രിയുടെ മറവിൽ വളരെ ഇന്റലിജന്റായ ആ ഭീകരൻ പതുക്കെ ആരുമറിയാതെ ലക്ഷ്യത്തിലേക്ക് അടുക്കുകയായിരുന്നു.\nഉറക്കത്തിലേക്ക് വഴുതി വീണുപോയ എന്റെ കൂട്ടുകാരൻ. ഈ സമയം കട്ടിലിലേക്ക് പതുക്കെ നുഴഞ്ഞ് കയറിയശേഷം തന്റെ ശത്രു ഉറക്കം നടിക്കുകയല്ല ഉറങ്ങിയെന്ന് പൂർണമായും ഉറപ്പാക്കിയ ശേഷം കയ്യിൽ കരുതിയിട്ടുള്ള ആയുധം പതുക്കെ പുറത്തേക്ക് എടുത്തു. പ്രത്യേക പരിശീലനം ലഭിച്ച് കഴിവ് തെളിയിച്ച ഒരാൾക്ക് മാത്രം ചെയ്യാൻ കഴിയുന്ന അത്രക്ക് മികവോടെ കാര്യങ്ങൾ ഭംഗിയായി ചെയ്തു. ഉറങ്ങിക്കിടക്കുകയായിരുന്ന എന്റെ ചങ്ങാതിയെ ആക്രമിച്ചതിന് ശേഷം യാതൊരു വിധത്തിലുള്ള ശബ്ദവും കേൾപിക്കാതെ അക്രമത്തിന് ഉപയോഗിച്ച തന്റെ ആയുധവുമായി സംഭവ സ്ഥലത്ത് നിന്നും ഭീകരൻ അന്ന് രക്ഷപെട്ടു.\nനേരം വെളുക്കുന്നത് വരെ ഞാൻ ഒന്നും അറിഞ്ഞിരുന്നില്ല. രാവിലെയാണ് ആ വാർത്ത ഞാൻ അറിയാനിടയായത്.\nഎടാ എന്റെ കാൽ ആ ഭീകരൻ അക്രമിച്ചു.\nഞാൻ ചോദിച്ചു ആരാണെന്ന് വല്ല പിടിയും കിട്ടിയോ...?\nഒരാൾ ഓടുന്നത് പോലെ എനിക്ക് തോന്നിയെന്ന് എന്നോട് പറഞ്ഞു..\nഞാൻ വീണ്ടും ചോദിച്ചു\nസ്വന്തം കാൽ ഇത്തരത്തിൽ അക്രമിക്കപെട്ടിട്ടും നിങ്ങൾ അറിഞ്ഞില്ലേ..?\nഞാൻ കരുതി സ്വപ്നമാണ് എന്ന് മറുപടി പറഞ്ഞു\nസ്വപ്നമോ ഞാൻ വീണ്ടും ചോദിച്ചു..?\nസ്വപ്നത്തിൽ ഞാനൊരു പട്ടാളക്കാരനായിരുന്നു അങ്ങനെ യുദ്ധത്തിനിടയിൽ ഞാൻ ഏതോ ഒരു കമ്പി വേലി ചാടി കടക്കുമ്പോൾ എന്റെ വിരൽ മുറിയുന്നതായിട്ട് തോന്നുകയായിരുന്നു.\nഎനിക്ക് ചിരിയടക്കാൻ കഴിഞ്ഞില്ല.\nഅല്ലെങ്കിലും ആരാന്റെ അമ്മക്ക് പ്രാന്ത് പിടിച്ചാൽ കാണാൻ നല്ല ചേലാണ്.\nഅക്രമത്തിന് ഇരയായതിനാൽ രണ്ട് ദിവസത്തോളം എന്റെ ചങ്ങാതിക്ക് ജോലിയിൽ പ്രവേശിക്കാൻ സാധിച്ചില്ല.\nഭീകരനെ പറ്റി പറയുകയാണെങ്കിൽ ഒരുപാട് പറയാനുണ്ട് എങ്കിലും ചുരുക്കി പറഞ്ഞാൽ...\nഉണ്ടക്കണ്ണുകൾ, കപ്പടാ മീശ, കൈകളിൽ മൂർച്ചയേറിയ ആയുധം, കുതറി ഓടി രക്ഷപെടാൻ പ്രത്യേക പരിശീലനം ലഭിച്ചവൻ, തെളിവുകൾ ബാക്കിയാക്കാതെ രക്ഷപ്പെടാൻ കഴിവുള്ളവൻ, ഒളിപ്പോർ ആക്രമങ്ങളിൽ പ്രത്യേക പരിശീലനം,ലോകത്തിന്റെ വിവിധ രാജ്യങ്ങളിൽ ആർക്കും എത്തിപ്പെടുവാൻ പോലും കഴിയാത്ത ഒളിത്താവളങ്ങൾ അങ്ങനെ വിശേഷണങ്ങൾ ഒരുപാടുള്ള ഭീകരൻ. ഏതു സമയവും ആരും അവന്റെ അക്രമത്തിന് ഇരയാവാം.\nദുബായ് പോലീസിന് പോലും പിടികിട്ടാ പുള്ളിയെയാണ് രണ്ട് മാസങ്ങൾക്ക് മുമ്പ് എന്റെ കൂട്ടുകാരാൻ വളരെ നിസ്സാരമായി വധിച്ചത്. ആ കൊലപാതകത്തിന് ശേഷം അങ്ങനെയൊരു കൊല കൊല നടത്തിയതിന്റെ ഭയമോ കുറ്റബോധമോ ഒന്നും അവന്റെ മുഖത്ത് കാണാനില്ല.\nപിന്നീട് ആ ഭീകരാക്രമണത്തിനെ ചുറ്റിപറ്റി ഞങ്ങൾ അന്വേഷണം നടത്തിയെങ്കിലും യാതൊരു പുരോഗതിയും ഉണ്ടായതുമില്ല. തെളിവുകളുടെ അഭാവം കാരണം അന്യഷണങ്ങൾ പാതി വഴിയിൽ ഉപേക്ഷിക്കപെട്ടിട്ടുണ്ടാവാം എന്ന് ഞാൻ കരുതി. പിന്നീട് അതിനെ പറ്റിയുള്ള ചർച്ചകളും ഒന്നും തന്നെ ഉണ്ടായിട്ടുമില്ല. എല്ലാം അവസാനിച്ചു എന്ന് ഞാനും മനസ്സിൽ കരുതിയിരിക്കുകയായിരുന്നു.\nദിവസങ്ങളും ആഴ്ച്ചകളും കടന്നുപോയി.\nകഴിഞ്ഞ ആഴ്ച്ച ഞങ്ങൾ ജോലി കഴിഞ്ഞ് വരുന്ന സമയം ഒരു അനക്കം കേട്ടാണ് ഞങ്ങൾ തിരിഞ്ഞ് നോക്കിയത്. എന്താണെന്നറിയാൻ തിരച്ചിൽ നടത്തുന്നതിനിടയിലാണ് ഞങ്ങളിൽ പെട്ട ഒരാൾ ആ രംഗം കാണാനിടയായത്. ഞങ്ങളെ ആക്രമിക്കുക എന്ന ലക്ഷ്യത്തോടെ മൂന്ന് ഭീകരർ സർവ്വ ആയുധങ്ങളോടും കൂടി ഒളിഞ്ഞിരിക്കുന്നു.\nഎന്ത് ചെയ്യണം എങ്ങോട്ട് ഓടണം ആരുടെ സഹായം തേടണം എന്നൊന്നും ചിന്തിച്ച് സമയം കളയുവാൻ ഞങ്ങൾക്ക് കഴിഞ്ഞില്ല. വിയറ്റ്‌നാം യുദ്ധങ്ങളിൽ ഗറില്ലകൾ സ്വീകരിക്കാറുള്ള ഒളിപ്പോർ തന്ത്രം പയറ്റുക എന്ന ലക്ഷ്യത്തോടെയാവണം ആ ഭീകരരുടെ വരവ് എന്ന് എനിക്ക് തോന്നി.\nനേരിട്ട് ആണുങ്ങലെപോലെ ഞങ്ങളുടെ മുന്നിൽ വന്നാൽ ഒരുത്തനും ജീവനോടെ തിരിച്ച് പോകുകയില്ല എന്ന് ഒളിഞ്ഞിരിക്കുന്ന ഭീകരന്മാർക്ക് വ്യക്തമായി അറിയാം. ഇതിന് മുമ്പ് ഞങ്ങളോട് നേരിട്ട് മുട്ടാൻ വന്ന അവസരങ്ങളിലെല്ലാം അവരുടെ കൂട്ടത്തിൽ ഒരാളെങ്കിലും കൊല്ലപ്പെട്ടിട്ടുണ്ട്. ഒളിഞ്ഞിരുന്നും രാത്രിയുടെ മറവിലും ഞങ്ങളെ ആക്രമിക്കുക തുടങ്ങിയ\nമാർഗങ്ങൾ അവർ സ്വീകരിച്ചതും അതുകൊണ്ട് തന്നെയാവും.\nപാകിസ്ഥാൻ തീവ്രവാദികളുടെ കാര്യം പറഞ്ഞത് പോലെയാണ് ഇവരും ഒളിഞ്ഞും പതുങ്ങിയും ആക്രമിക്കുന്നത് കൊണ്ട് യാതൊരു വിധ വിട്ടുവീഴ്ച്ചകൾക്കും ഞങ്ങൾ തയ്യാറായില്ല.\nഒളിഞ്ഞിരുന്ന മൂന്ന് ഭീകരരെയും ഞങ്ങളുടെ കൂടെയുള്ള ഒരാൾ വളരെ വിധഗ്ദ്ധമായി ഒരിടത്ത് ബന്ധിച്ചു.\nബുദ്ധി പൂരവ്വമായി കാര്യങ്ങൾ കൈകാര്യം ചെയ്തതിനാൽ മൂന്ന് ഭീകരന്മാരെയാണ് ഞങ്ങൾക്ക് പിടികൂടാനായത്. പിന്നീട് ഭീകരന്മാരെ\nഎങ്ങനെ കൈകാര്യം ചെയ്യുമെന്ന ആശങ്കയിലാരുന്നു. ഒരുത്തനെപോലും രക്ഷപെടാൻ അനുവദിക്കരുതെന്ന് ഞങ്ങൾക്ക് പ്രത്യേക നിർദേശം ലഭിക്കുകയും ചെയ്തു.\nരാജ്യ ദ്രോഹികളെ ഒരിക്കലും നിയമത്തിന് പോലും വിട്ട് കൊടുക്കരുത് shoot at sight അതാണ് വേണ്ടത്.\nതടവ് ശിക്ഷക്ക് തടങ്കലിൽ പാർപിച്ചാൽ തുരംഗങ്ങൾ നിർമിച്ച് രക്ഷപെടാനുള്ള സാധ്യത കണക്കിലെടുത്ത് വധ ശിക്ഷയിൽ കുറഞ്ഞ യാതൊരു ശിക്ഷയും ഇവർ അർഹിക്കുന്നില്ല.\nMM മണി യുടെ വാക്കുകൾ കടമെടുത്താൽ വണ് ടൂ ത്രീ ഒന്നിനെ കുത്തിക്കൊന്നു ഒന്നിനെ തല്ലിക്കൊന്നു മൂന്നാമാത്തവനെ ചവിട്ടിയും കൊന്നു.\nമൂന്ന് ഭീകരന്മാരെയും വിധി ഉടനെ നടപ്പാക്കി.\nനാട്ടിൽ നിന്നും ഗൾഫിലേക്ക് വരുന്നതിന് മുമ്പ് ആയിരുന്നെങ്കിൽ പാസ്പോർട്ട് എലി തിന്നാലും സങ്കടമില്ല ഇതിപ്പോൾ ഇവിടെ നിന്നും വീട്ടിലേക്ക് പോകുവാൻ നോക്കുമ്പോൾ ഞങ്ങളുടെ പാസ്പോർട്ട് എങ്ങാനും എലി കടിച്ചാൽ ഇനിയും ഞങ്ങൾ MM മണിയുടെ പ്രസംഗം കേൾക്കും.\nതുരപ്പന്മാരായ മൂന്ന് ഭീകരരെയാണ് ഇന്നലെ തല്ലികൊന്നത്.\nഅവനാണ് ഇന്നലെ ഞാൻ ഉറങ്ങുമ്പോൾ പ്രതികാര ദാഹിയായി എന്റെ ദേഹത്ത് ചാടിക്കയറി താന്ധവമാടാൻ ശ്രമിച്ചതും എന്റെ ഉറക്കം തല്ലിക്കെടുത്തിയതും.\nഎലി ഒരു ഭീകരനോ എന്നാണ് ചിന്തിക്കുന്നതെങ്കിൽ ചില സാഹചര്യങ്ങളിൽ അതെ എന്നാണ് എനിക്ക് പറയാനുള്ളത്.........\nഎന്തൊക്കെയായിരുന്നു പുകില് മലപ്പുറം കത്തി, വടിവാൾ, അമ്പും വില്ലും, മെഷീൻ ഗണ്..\n......അങ്ങനെ പവനായി ശവമായി.....\nLabels: തെളിവുകളില്ലാത്ത കൊലപാതകം, ഭീകരന്റെ കൊലപാതകം\nLocation : India United Arab Emirates\nവേഴാമ്പൽ കേഴും വേനൽ കുടീരം...\nമഞ്ഞിറങ്ങുന്ന വയനാടൻ മലനിരകൾ...\nഅനശ്വരമീ കാനന സ്നേഹം...


KERALA POLITICS: വിവാദ വ്യവസായം കേരളത്തെ വളര്‍ത്തില്ല\n▼ ഏപ്രിൽ (5)\nമുഖംമൂടി ധരിച്ച നേതാക്കള് വിലസുന്ന കേരള രാഷ്‌ട്രീയം\nചാനല് കുടത്തിലെ ചക്കര\nതാല്‍ക്കാലിക നേട്ടത്തിനായി അടിക്കല്ലിളക്കരുത് : പ...\nകേരളം ജാതി റിപബ്ലിക്കോ...\nഇപ്പോള് വായിക്കുന്നത് : Home » kerala politics » വിവാദ വ്യവസായം കേരളത്തെ വളര്‍ത്തില്ല\nകേരള രാഷ്ട്രീയത്തിനും ജനാധിപത്യ മതേതര വ്യവസ്ഥിതിക്കും മുസ്‌ലിംലീഗ് നല്‍കിയ സംഭാവനകള് നിഷ്‌കരുണം മറന്നുകൊണ്ടാണ് തീര്‍ത്തും തെറ്റായ ചില മുദ്രകള് പാര്‍ട്ടിക്കുമേല് ചാര്‍ത്തപ്പെട്ടിരിക്കുന്നത്. മുസ്‌ലിംലീഗിന്റെ അചഞ്ചലമായ മതേതരവീക്ഷണവും മത മൈത്രിക്കുവേണ്ടി നടത്തിയ നിരന്തരപോരാട്ടങ്ങളും ഈ വിവാദത്തിനിടെ വിസ്മരിക്കപ്പെട്ടത് ഖേദകരമാണ്\nകേരള രാഷ്ട്രീയം വിവാദവ്യവസായത്തിന്റെ ഉത്പാദന കേന്ദ്രമായിരിക്കയാണ്. സമൂഹത്തിന്റെ രാഷ്ട്രനിര്‍മാണ ശേഷിയെ പോഷിപ്പിക്കുന്ന ചര്‍ച്ചകള്‍ക്കുപകരം ഭിന്നതയുടെ വിത്ത് വിതയ്ക്കുന്നതിലായിരിക്കുന്നു താത്പര്യമേറെയും. ഒരു രാജ്യത്തിന്റെ ഭാവി രൂപപ്പെടുത്തേണ്ട വര്‍ത്തമാന സന്ദര്‍ഭങ്ങളെ വിവാദങ്ങളില് തളച്ചിടുന്നത് അനേക തലമുറകളെ ബാധിക്കുന്ന ഗുരുതര ഭവിഷ്യത്തുകളാണ് ക്ഷണിച്ചുവരുത്തുക.\nരാഷ്ട്രീയ നേതൃത്വമായാലും മീഡിയകളായാലും ജനാധിപത്യത്തിന്റെ മറ്റേത് ഘടകങ്ങളായാലും ഇതില് ഉത്തരവാദപൂര്‍വം പ്രവര്‍ത്തിച്ചില്ലെങ്കില് പിന്നെ രാജ്യക്ഷേമമില്ല. വ്യക്തികളുടെ താന്‍പോരിമകള് മാത്രമേ ബാക്കിയാവൂ. യു.ഡി.എഫ്. മന്ത്രിസഭയുടെ സ്വാഭാവികമായ ഒരു പുനഃക്രമീകരണത്തെ കനത്ത ചൂടും പുകയുമുള്ള വിഷയമാക്കി പരിവര്‍ത്തിപ്പിച്ചതുതന്നെ ഇതിനുദാഹരണമാണ്. വിവാദങ്ങളുടെ ബാക്കിപത്രം എന്താണ്?. പരസ്പരമുള്ള തെറ്റിദ്ധാരണകള് മാത്രം. അതുണ്ടാക്കുന്ന ദൂരവ്യാപകമായ അകല്‍ച്ചകളും. ഇത്തവണത്തെ ചര്‍ച്ചയില് ബോധപൂര്‍വമായും അല്ലാതെയും മുസ്‌ലിംലീഗ് ഒരു ഘടകമായി. കേരള രാഷ്ട്രീയത്തില് ഇത് അഭൂതപൂര്‍വമാണ്. മുന്നണിബന്ധങ്ങളും അധികാരവിഭജനവും സംബന്ധിച്ച തര്‍ക്കങ്ങളില് മാധ്യസ്ഥറോളിലല്ലാതെ ഒരു കക്ഷിയായി മുസ്‌ലിംലീഗ് പ്രത്യക്ഷപ്പെടാറില്ല. ദൗര്‍ഭാഗ്യവശാല് ഇത്തവണ പതിവിന് വിരുദ്ധമായി മുസ്‌ലിംലീഗ് ഈ വിധം ഒരു ചര്‍ച്ചയിലേക്ക് വലിച്ചിഴയ്ക്കപ്പെട്ടു. അതിനു കാരണങ്ങള് പലതാണ്. അതൊന്നും പുനഃപരിശോധനയ്‌ക്കെടുക്കാനല്ല ഈ കുറിപ്പ്.\nപക്ഷേ, കേരള രാഷ്ട്രീയത്തിനും ജനാധിപത്യ മതേതര വ്യവസ്ഥിതിക്കും മുസ്‌ലിംലീഗ് നല്‍കിയ സംഭാവനകള് നിഷ്‌കരുണം മറന്നുകൊണ്ടാണ് തീര്‍ത്തും തെറ്റായ ചില മുദ്രകള് പാര്‍ട്ടിക്കുമേല് ചാര്‍ത്തപ്പെട്ടിരിക്കുന്നത്. മുസ്‌ലിംലീഗിന്റെ അചഞ്ചലമായ മതേതരവീക്ഷണവും മതമൈത്രിക്കുവേണ്ടി നടത്തിയ നിരന്തരപോരാട്ടങ്ങളും ഈ വിവാദത്തിനിടെ വിസ്മരിക്കപ്പെട്ടത് ഖേദകരമാണ്. അധികാരവും പദവികളും നേടിയെടുക്കാന് വര്‍ഗീയ, വിഭാഗീയ കാഴ്ചപ്പാടോടെ പ്രവര്‍ത്തിച്ച ഒരു സന്ദര്‍ഭവും മുസ്‌ലിംലീഗിന്റെ ഇതഃപര്യന്തമുള്ള ചരിത്രത്തിലില്ല.\nമത സൗഹാര്‍ദത്തിന് പോറലേല്പിക്കുന്ന ഏത് നീക്കത്തെയും മുസ്‌ലിംലീഗ് ചെറുത്ത് തോല്പിച്ചിട്ടുണ്ട്. മറ്റെന്താരോപിച്ചാലും മുസ്‌ലിംലീഗിനുമേല് വര്‍ഗീയമുദ്ര ചാര്‍ത്താന് ആര്‍ക്കുമാവില്ല. സമൂഹത്തില് വര്‍ഗീയ വിഭജനത്തിന്റെ വിഷക്കാറ്റ് പടരാതിരിക്കാന് പ്രതിരോധംതീര്‍ത്ത മുസ്‌ലിംലീഗിനെ രാഷ്ട്രീയ പ്രതിയോഗികള് പോലും പ്രകീര്‍ത്തിച്ചിട്ടുണ്ട്. സാംസ്‌കാരിക നായകരും ദേശീയമാധ്യമങ്ങളും രാജ്യത്തിന്റെ ഭരണനേതൃത്വവുമെല്ലാം മതമൈത്രിക്കും മതേതരത്വത്തിനുമായി മുസ്‌ലിംലീഗ് നടത്തിയ പരിശ്രമങ്ങളെ അംഗീകരിച്ചു. ഇത്തരം സന്ദര്‍ഭങ്ങളില് മുസ്‌ലിംലീഗ് അതീജാഗ്രതപുലര്‍ത്തി. ബാബറി മസ്ജിദ് തകര്‍ക്കപ്പെട്ട സമയം തന്നെ എടുക്കുക. പ്രതിഷേധം ജ്വലിച്ചു നില്‍ക്കുകയാണ്. പാണക്കാട് സയ്യിദ് മുഹമ്മദലി ശിഹാബ് തങ്ങള് ഒന്നു ചാഞ്ഞു നിന്നിരുന്നെങ്കില് ഇന്നത്തെ കേരളം മറ്റൊന്നാകുമായിരുന്നു. സാമുദായിക വൈരത്തിന്റെ തീ പടരാന് സാഹചര്യങ്ങളേറെയുണ്ടായിട്ടും കേരളം ശാന്തമായി നിന്നു, രാജ്യത്തിന് മാതൃക കാണിച്ചു. ഇതിനു പ്രചോദകമായ ഘടകങ്ങള് പരിശോധിച്ചാലറിയാം സമാധാന സംസ്ഥാപനത്തിന് മുസ്‌ലിംലീഗ് അര്‍പ്പിച്ച അനര്‍ഘസംഭാവനകള്.\nസി.എച്ച്. മുഹമ്മദ് കോയയുടെ പ്രസംഗങ്ങള് ഇന്നും കര്‍ണപുടങ്ങളില് വന്നലയ്ക്കുന്നു. ''നാം ഒരേ ഭാഷ സംസാരിക്കുന്നു. ഒരേ ഭക്ഷണം കഴിക്കുന്നു. ഒരേ വേഷം ധരിക്കുന്നു. സിരകളില് ഒരേ നിറമുള്ള രക്തമൊഴുകുന്നു. എവിടെയാണ് നമ്മള് തമ്മില് വ്യത്യാസം?'' ജനക്കൂട്ടത്തിലേക്ക് ചോദ്യമെറിയുന്നു അദ്ദേഹം. ഒരേ ഒരിന്ത്യ, ഒരൊറ്റ ജനത എന്ന മുദ്രാവാക്യം വിളിപ്പിക്കുന്നു.\nമുസ്‌ലിംലീഗിന്റെ എക്കാലത്തെയും ചരിത്രം ഇതാണ്. മത സൗഹാര്‍ദത്തിനും മതേതരത്വത്തിനുമായി സന്ധിയില്ലാതെ പൊരുതിയ അധ്യായങ്ങള്. ജാതി- മത നിറംനോക്കി ആര്‍ക്കെങ്കിലുമെതിരെ അധികാരം ദുരുപയോഗിച്ചു എന്ന ആക്ഷേപം ഇന്നോളം മുസ്‌ലിംലീഗിനെതിരിലുയര്‍ന്നിട്ടില്ല. മുസ്‌ലിംലീഗ് മന്ത്രിമാര് കൈകാര്യംചെയ്ത വകുപ്പുകളുടെ പരിധിയില് നിന്ന് ഒരു ദ്രോഹ നടപടിയും ആര്‍ക്കുമെതിരിലുമുണ്ടായിട്ടുമില്ല. ഭരണാധികാരികള് നീതിനിഷേധിക്കുമ്പോള് മുസ്‌ലിംലീഗ് ശബ്ദമുയര്‍ത്തും. അടിച്ചമര്‍ത്തപ്പെട്ടവരുടെ അവകാശ സ്വരം. അത് സംഘടനാ ദൗത്യമാണ്.\nഎല്ലാവരോടും നീതികാണിക്കണമെന്ന് യു.ഡി.എഫില് എപ്പോഴും വാദിക്കുന്ന കക്ഷിയാണ് മുസ്‌ലിംലീഗ്. സംഘടനയുടെ ഈ പാരമ്പര്യ സമീപനരീതികള് എക്കാലവും തുടരുക തന്നെ ചെയ്യും. മുന്നണിക്കകത്ത് അസ്വാരസ്യങ്ങളും തര്‍ക്കങ്ങളുമുണ്ടാകുമ്പോള് ഒരു തീര്‍പ്പുണ്ടാകണമെന്ന നിശ്ചയത്തോടെ, എല്ലാവരും യോജിച്ചു പോകണമെന്ന അഭിലാഷത്തോടെ ഇടപെടുന്നതാണ് മുസ്‌ലിംലീഗിന്റെ വേഷം. ഒത്തുതീര്‍പ്പുകള്‍ക്കു മുന്‍കൈ എടുക്കുന്ന ആ സമീപനമാണ് മുസ്‌ലിംലീഗ് തുടരുക. മധ്യസ്ഥനാകുമ്പോള് അപ്പക്കഷ്ണം വലിയത് എടുക്കാമെന്ന് മുസ്‌ലിംലീഗ് ഒരിക്കലും കരുതിയിട്ടില്ല.\nപുതിയ സംഭവവികാസങ്ങളുടെ ഉത്ഭവവും ആരംഭ ഘട്ടത്തില് മുസ്‌ലിംലീഗ് കൈക്കൊണ്ട വിട്ടുവീഴ്ചയില് നിന്നാണ്. തിരഞ്ഞെടുപ്പില് ഭൂരിപക്ഷം നേടിയ മുന്നണിയാണ്. അനിശ്ചിതത്വം ഒഴിവാക്കി സര്‍ക്കാര് രൂപവത്കരണം ആദ്യം നടക്കട്ടെ, അഞ്ചാമത്തെ പദവി സംബന്ധിച്ച തീരുമാനം പിന്നീടാകാമെന്ന് മുസ്‌ലിംലീഗ് നിലപാടെടുത്തു. മറ്റു പദവികള് നല്‍കിക്കഴിഞ്ഞപ്പോള് മന്ത്രിസ്ഥാനമല്ലാതെ ഒന്നും ഇല്ലെന്നായി. ഉപതിരഞ്ഞെടുപ്പു കൂടി കഴിഞ്ഞതോടെ ഉചിതമായ അവധി പറയാനുമില്ല. സ്വാഭാവികമായും അതൊരു അഭിമാനപ്രശ്‌നമായി വളര്‍ന്നു. രാഷ്ട്രീയ വിവാദങ്ങളുടെ 'ബോംബ്' ആയി പലരും ചേര്‍ന്ന് അത് വികസിപ്പിച്ചു. അങ്ങനെയൊരു ദുര്യോഗം ഈ വിഷയത്തിലുണ്ടായതില് വിഷമവും ഖേദവുമുണ്ട്. കോണ്‍ഗ്രസ്സോ മുസ്‌ലിംലീഗോ ബോധപൂര്‍വം ഒന്നും ചെയ്തതല്ല. പ്രശ്‌നത്തിന്റെ മൂര്‍ധന്യം ഇങ്ങനെയൊക്കെയായെന്ന് മാത്രം. അതുണ്ടാക്കിയ പരിക്കുകളും മുറിവുകളും വേഗം ശമിക്കട്ടെ.\nഎല്ലാം തത്സമയ വികാരപ്രകടനങ്ങളായിരുന്നുവെന്ന് കരുതി നേതാക്കളും പ്രവര്‍ത്തകരുമുള്‍പ്പെടെയുള്ളവര് പരസ്പരം ക്ഷമിച്ചും പൊറുത്തും യു.ഡി.എഫിനെ ശക്തിപ്പെടുത്തി മുന്നോട്ടുപോകണം. മുന്നണിയുടെ കെട്ടുറപ്പിനും വിജയത്തിനും വേണ്ടി കഠിനാധ്വാനം ചെയ്യുന്ന പ്രസ്ഥാനമാണ് മുസ്‌ലിംലീഗ്. കണ്ണൂരില് മാര്‍ക്‌സിസ്റ്റ് കിരാതവാഴ്ചയ്‌ക്കെതിരെ ജീവന് പണയപ്പെടുത്തിയാണ് പ്രവര്‍ത്തിക്കുന്നത്. സംസ്ഥാനത്തിന്റെ പല ഭാഗത്തും സി.പി.എമ്മിന്റെ ആക്രമണപരമ്പരകള്‍ക്ക് മുസ്‌ലിംലീഗ് വിധേയമായി. യു.ഡി.എഫിന്റെ വിജയത്തിനുവേണ്ടി വിശ്രമരഹിതമായി പ്രവര്‍ത്തിക്കുന്നതാണ് അവരുടെ പ്രകോപനത്തിനു കാരണം. ഇത്തരം മണ്ഡലങ്ങളിലധികവും യു.ഡി.എഫിനുവേണ്ടി മത്സരിക്കുന്നത് മുസ്‌ലിംലീഗ് സ്ഥാനാര്‍ഥികളല്ല എന്നതും ശ്രദ്ധിക്കണം. മാര്‍ക്‌സിസ്റ്റ് അക്രമങ്ങള് ഭയക്കാതെ രണ്ടും കല്പിച്ചിറങ്ങുന്നത് മുസ്‌ലിംലീഗിന്റെ വ്യക്തിപരമായ നേട്ടത്തിനല്ല. കണ്ണൂര് തന്നെ ഉദാഹരണം. കെ. സുധാകരനെയും മുസ്‌ലിംലീഗ് നേതാക്കളെയും അവിടെ ലീഗ് പ്രവര്‍ത്തകര് വേര്‍തിരിച്ചു കണ്ടിട്ടില്ല. സംസ്ഥാനത്തെവിടെയും ഇതാണ് മുസ്‌ലിംലീഗിന്റെ പ്രവര്‍ത്തന ശൈലി.\nഅത്രയും ദൃഢമായ സഹോദര സ്‌നേഹത്തില് കഴിയുന്നതിനിടെയുണ്ടായ അഭിപ്രായ ഭിന്നതകളെ പല കേന്ദ്രങ്ങളും ചേര്‍ന്ന് വികസിപ്പിച്ചു. ഊഹങ്ങളെ അടിസ്ഥാനമാക്കി അഭിമാനക്ഷതം വരുത്തുന്ന വാര്‍ത്തകള് പ്രചരിപ്പിച്ചു. അത് മനസ്സിനു മുറിവേല്പിച്ചപ്പോള് അണികളില് ചിലരില് നിന്നു കടുത്ത പ്രതികരണങ്ങളുണ്ടായി എന്നത് നിഷേധിക്കുന്നില്ല. ഈ വിഷയത്തില് തെറ്റായരീതികള് അവലംബിച്ചവര്‍ക്കെതിരെ പാര്‍ട്ടി കര്‍ശന നടപടിയെടുത്തു. ചില പ്രകടനങ്ങള്, പ്രതികരണങ്ങള് എല്ലാം ഈ നടപടിക്കു വിധേയമായി. അതെല്ലാം അടഞ്ഞ അധ്യായമാണ്. ഇനിയൊരു പുനഃപരിശോധന അര്‍ഹിക്കാത്തതും ആവര്‍ത്തിക്കപ്പെടാന് പാടില്ലാത്തതുമാണ്. പക്ഷേ, ഇതിന്റെ മറുവശം പതിയിരുന്ന അപകടമാണ് പലരും കാണാതെ പോയത്. രാഷ്ട്രീയ കക്ഷികള് തമ്മിലെ തര്‍ക്കങ്ങള് പറഞ്ഞുവലുതാക്കി സാമുദായിക ചേരിതിരിവ് സൃഷ്ടിക്കുകയാണ്. നാടിനോ സമൂഹത്തിനോ ഇത് ഭൂഷണമല്ല. യു.ഡി.എഫ്. കക്ഷികള് തമ്മിലെ അഭിപ്രായഭിന്നത മീഡിയകള് ഏറ്റെടുത്തപ്പോള് അത് അസഹ്യവും ഭീഷണവുമായ രൂപം പ്രാപിച്ചു. മതവും ജാതിയും വേര്‍തിരിച്ചു മറകൂടാതെ വര്‍ഗീയത വിളിച്ചുപറയുന്ന ഗുരുതരമായ സ്ഥിതിവിശേഷമുണ്ടായി. ഇത് സംസ്ഥാനത്ത് കേട്ടുകേള്‍വിയില്ലാത്തതാണ്. മലയാളികള്, കേരളീയര് എന്നൊക്കെ വിശേഷിപ്പിക്കപ്പെട്ടുപോന്നവര് മതത്തിന്റെയും ജാതിയുടെയും പേരില് മാത്രമായി സംബോധന ചെയ്യപ്പെടുക എന്നത് നാടിന്റെ മതേതര വ്യവസ്ഥിതി നേരിടുന്ന മഹാദുരന്തമാണ്.\nരാജ്യത്തെ പ്രബുദ്ധ സമൂഹമെന്നവകാശപ്പെടുന്നവര് സമുദായത്തിന്റെ കള്ളിവരച്ച് അധികാരത്തിന്റെ വീതം വെപ്പ് ചര്‍ച്ച ചെയ്യുന്നത് അങ്ങേയറ്റം ഹീനമായ നടപടിയാണ്. മതവിശ്വാസം പരമപ്രധാനമാണ്. അത് വ്യക്തിയുടെ സ്വാതന്ത്ര്യവും കര്‍മവും ജീവിതവുമാണ്. ഒരു സര്‍ക്കാറിന്റെ പുനഃക്രമീകരണത്തെ സങ്കുചിത സാമുദായികതയുടെ മുദ്രയടിച്ച് ചര്‍ച്ച ചെയ്യുന്നത് മനോരോഗമാണ്. ഓര്‍മവെച്ച നാള് മുതല് ജാതി - മത വേര്‍തിരിവില്ലാതെ ഒത്തൊരുമയെക്കുറിച്ച് കേട്ടുവളര്‍ന്നവര്‍ക്ക് വര്‍ഗീയ വിഭജനത്തോട് യോജിക്കാനാവില്ല. ജാതിയുടെയും മതത്തിന്റെയും പേരിലുള്ള തമ്മില്‍ത്തല്ല് കണ്ടാസ്വദിക്കാന് ഒരു നല്ല കേരളീയനോ യഥാര്‍ഥ വിശ്വാസിക്കോ കഴിയില്ല. മുസ്‌ലിംലീഗുകാര് അത് ശീലിച്ചിട്ടില്ല. ഒരു ഭരണചുമതലക്കാരനുണ്ടാവുമ്പോള് അത് ഏത് സമുദായക്കാരനാണെന്ന് നോക്കി പ്രതികരിക്കുന്നത് കേരളത്തിന്റെ പൊതുസ്വഭാവമല്ല. കാര്യസാധ്യത്തിനായി പച്ചയ്ക്കു ജാതിപറയുന്ന ഈ പരിപാടി ആരായാലും നിരുത്സാഹപ്പെടുത്തണം. നമുക്ക് ശേഷം പ്രളയമല്ല. ഇനിയുള്ള തലമുറകളും ഇവിടെ സ്‌നേഹത്തോടെ കഴിയണം.\nപ്രസംഗമധ്യേ വരുന്ന പരാമര്‍ശങ്ങള് സന്ദര്‍ഭത്തില് നിന്നടര്‍ത്തിയെടുത്ത് പൊടിപ്പും തൊങ്ങലും വെച്ച് മീഡിയാശൈലി പ്രാപിക്കുമ്പോഴാണ് പ്രശ്‌നങ്ങളുണ്ടാവുന്നത്. എണ്ണമറ്റ ഭാവിപ്രശ്‌നങ്ങള് ചര്‍ച്ചയ്‌ക്കെടുക്കാനുള്ള കേരളം ഇങ്ങനെ നിരര്‍ഥകമായ വിവാദങ്ങളില് കുരുങ്ങിക്കിടന്നാല് മതിയോ? ജനജീവിതം മെച്ചപ്പെടുത്താനുള്ള വിപുലമായ പദ്ധതികള് അണിയറയിലുണ്ട്. പക്ഷേ, വിവാദവ്യവസായത്തിന്റെ ബഹളത്തില് ഒന്നും നടക്കുന്നില്ല. സര്‍ക്കാറിന്റെ പ്രവര്‍ത്തനങ്ങളെയും വീഴ്ചകളെയുമാണ് പ്രതിപക്ഷം വിമര്‍ശിക്കേണ്ടത്.\n'നോണ് ഇഷ്യൂസ്' ആണ് പലപ്പോഴും 'ഇഷ്യൂ' ആയി രൂപാന്തരം പ്രാപിക്കുന്നത്. അതില് ചുറ്റിത്തിരിയുകയാണ് ഭരണകൂടവും ജനതയും. വളര്‍ന്നുവരുന്ന തലമുറ ഇത് സമ്മതിക്കുമെന്ന് തോന്നുന്നില്ല. കാലത്തിനൊത്ത് എല്ലാവര്‍ക്കും സ്വയം മാറേണ്ടിവരും. ഇല്ലെങ്കില് എല്ലാം മാറ്റിമറിക്കാന് പുതുതലമുറ രംഗത്തിറങ്ങും.\nകോണ്‍ഗ്രസ് - മുസ്‌ലിംലീഗ് ബന്ധം വൈകാരികമാണ്. ഇന്ദിരാഗാന്ധിയുടെ കാലത്താരംഭിച്ച് സോണിയാ ഗാന്ധിയിലെത്തി നില്‍ക്കുന്നത്; ബാഫഖി തങ്ങളിലൂടെ ആരംഭിച്ചത്. അതൊരു പോറലുമേല്‍ക്കാതെ നിലനില്‍ക്കും. ചെറിയ ചില അസ്വാരസ്യങ്ങളുണ്ടായപ്പോള് സോണിയാജിയുടെ വീട്ടില് വെച്ച് ശിഹാബ് തങ്ങളുമായി ചര്‍ച്ച നടത്തി പരിഹാരം കണ്ടെത്തിയത് ഓര്‍ക്കുന്നു. എല്ലാവരും പരസ്പര ധാരണയോടെ ഒത്തൊരുമിച്ച് നീങ്ങുന്നതാണ് യു.ഡി.എഫ്. ബന്ധം. അതില് വിള്ളല് വീഴ്ത്താന് ആര് ശ്രമിച്ചാലും നടക്കില്ല. ആരെയും അനുവദിക്കുകയുമില്ല.\nfrom : official website\nഎഴുതിയത് :Noushad Vadakkel Labels: കുഞ്ഞാലിക്കുട്ടി, ഗ്രൂപ്പ്‌യുദ്ധം, മാധ്യമങ്ങള്, രാഷ്ട്രീയം, fifth minister, kerala politics Feed.\n3 മറുപടികള് ഇവിടെ:\nadhikaram maruppachayayirikkunnidatholam kalam leeg ingineyoke paranjillenkile athishayamulloo. vivada vyavasayathinu pakaram oru ice cream industry thudangunnatha kunjappa valare nallath.\n2012, ഏപ്രിൽ 26 8:22 PM\nMohammed Jamal പറഞ്ഞു...\n@abc...മുകളില് പറഞ്ഞതിന്‍റെ ഗൌരവം മനസ്സിലാക്കാതെയുള്ള പ്രതികരണം കാണുമ്പോള് നിങ്ങളോട് സഹതാപമേ തോന്നുന്നുള്ളൂ ....\n2012, ഏപ്രിൽ 27 12:04 PM\n@mohammed jamal...കുഞ്ഞാപ്പാടെ വാക്കുകള് പുണ്യവചനം ആയി കരുതിപോരുന്ന നിങ്ങളുടെ സഹതാപം എനിക്ക് വേണ്ട. മുസ്ലീം സമുദായത്തിന് എന്ത് സംഭവിച്ചാലും തങ്ങളുടെ അധികാര പദവികളില് കടിച്ചു തൂങ്ങി കിടക്കാനുള്ള ലീഗുകാരുടെ ഈ തൊലിക്കട്ടിക്ക് മുന്നില് തോല്‍വി സമ്മതിക്കുന്നു. - നൌഷാദിനോട് കൂടിയാണ് ഇത്.\n2012, ഏപ്രിൽ 27 1:01 PM


‘സൈസ് ഓഫ് ദ കേക്ക് മാറ്റേർസ്’;5ട്രില്യൻ സമ്പദ് വ്യവസ്ഥയിൽ നരേന്ദ്ര മോദി | Budget 2019 | Manorama News\n‘സൈസ് ഓഫ് ദ കേക്ക് മാറ്റേർസ്’;5ട്രില്യൻ സമ്പദ് വ്യവസ്ഥയെപ്പറ്റി നരേന്ദ്ര മോദി\nമനോരമ ലേഖകൻ July 08, 2019 09:32 PM IST\nലക്നൗ∙ ബിജെപിയുടെ അംഗത്വവിതരണം ഉദ്ഘാടനം ചെയ്തു പ്രധാനമന്ത്രി നരേന്ദ്ര മോദി വാരാണസിയിൽ. വിമാനത്താവളത്തിൽ മുൻ പ്രധാനമന്ത്രി ലാൽ ബഹാദൂർ ശാസ്ത്രിയുടെ പ്രതിമയും അദ്ദേഹം അനാച്ഛാദനം ചെയ്തു. ഉത്തർപ്രദേശിൽ മാത്രമായി 36 ലക്ഷം പുതിയ അംഗങ്ങളെ പാർട്ടിയിൽ ചേർക്കുകയാണ് ബിജെപിയുടെ ലക്ഷ്യം.\nപ്രമുഖരായ 11 പേരെ പാർട്ടിയിൽ ചേർത്താണ് മെംബർഷിപ്പ് ക്യാംപെയ്‌നിനു അദ്ദേഹം തുടക്കം കുറിച്ചത്. രണ്ടാം മോദി മന്ത്രിസഭയുടെ ബജറ്റിനെക്കുറിച്ചും മോദി ജനങ്ങളോടു വിശദീകരിച്ചു. ഇന്നലെ ടെലിവിഷനിലും ഇന്നു പത്രത്തിലും അഞ്ചു ട്രില്യൻ സമ്പദ് വ്യവസ്ഥയെക്കുറിച്ച് നിങ്ങൾ അറിഞ്ഞു. എന്താണിതെന്നും നിങ്ങളുമായി എങ്ങനെ ബന്ധപ്പെട്ടിരിക്കുന്നുവെന്നും അറിയേണ്ടത് വളരെ അത്യാവശ്യമാണ്.\nഇംഗ്ലീഷില് ഒരു ചൊല്ലുണ്ട് ‘സൈസ് ഓഫ് ദ കേക്ക് മാറ്റേർസ്’. അതായത് കേക്ക് എത്ര വലുതാകുന്നുവോ അത്രത്തോളം വലിയ കഷ്ണമായിരിക്കും ഒരാൾക്കു ലഭിക്കുക. അതാണ്5ട്രില്യൻ സമ്പദ് വ്യവസ്ഥയുടെ കാതൽ. പത്തുവർഷം തുടർച്ചയായി ഭരിക്കുമെന്ന വീക്ഷണം മുന്നോട്ടുവച്ചതുപോലെ, അടുത്ത അഞ്ചു വർഷത്തിനുള്ളിൽ സമ്പദ് വ്യവസ്ഥ ഉയരുമെന്നും നിങ്ങള്‍ക്ക് ഉറപ്പുനൽകുന്നുവെന്നും മോദി പറഞ്ഞു.


കോട്ടയം വീണ്ടും യു.ഡി.എഫ് കോട്ടയാവും..! തിരുവഞ്ചൂർ രാധാകൃഷ്ണന്റെ ലീഡ് അരലക്ഷം കടക്കുമെന്ന് ഇന്റലിജൻസ് റിപ്പോർട്ട്; വിവരം ശേഖരിച്ചത് കേന്ദ്ര ഇന്റലിജൻസ് ബ്യൂറോ | Kerala Speaks\nകോട്ടയം വീണ്ടും യു.ഡി.എഫ് കോട്ടയാവും..! തിരുവഞ്ചൂർ രാധാകൃഷ്ണന്റെ ലീഡ് അരലക്ഷം കടക്കുമെന്ന് ഇന്റലിജൻസ് റിപ്പോർട്ട്; വിവരം ശേഖരിച്ചത് കേന്ദ്ര ഇന്റലിജൻസ് ബ്യൂറോ\nകോട്ടയം: നിയമസഭാ തിരഞ്ഞെടുപ്പിൽ തിരുവഞ്ചൂർ രാധാകൃഷ്ണൻ എം.എൽ.എയുടെ ലീഡ് അരലക്ഷം കടക്കുമെന്നു കേന്ദ്ര ഇന്റലിജൻസ് ബ്യൂറോയുടെ റിപ്പോർട്ട്. നിയോജക മണ്ഡലത്തിലെ വിവിധ സ്ഥലങ്ങളിൽ നടത്തിയ നിരീക്ഷണത്തിൽ നിന്നാണ് കേന്ദ്ര ഇന്റലിജൻസ് സംഘം റിപ്പോർട്ട് തയ്യാറാക്കിയത്. സി.പി.എം – ബി.ജെ.പി ശക്തികേന്ദ്രങ്ങളായി വിലയിരുത്തുന്ന പ്രദേശങ്ങളിൽ അടക്കം തിരുവഞ്ചൂർ രാധാകൃഷ്ണന്റെ ലീഡ് നിലയിൽ വൻ വർദ്ധനവുണ്ടാകുമെന്നാണ് പുറത്തു വരുന്ന റിപ്പോർട്ടുകൾ.\nവിവിധ രാഷ്ട്രീയ പാർട്ടികളുടെ ബൂത്ത് തല അവലോകനത്തിൽ നിന്നും ലഭിച്ച കണക്കുകളുടെ അടിസ്ഥാനത്തിലാണ് ഇപ്പോൾ ഇന്റലിജൻസ് ബ്യൂറോ റിപ്പോർട്ട് തയ്യാറാക്കിയിരിക്കുന്നത്. സി.പി.എമ്മും ബി.ജെ.പിയും ഏറെ പ്രതീക്ഷ വയ്ക്കുന്ന മേഖലയിലും, പടിഞ്ഞാറൻ മേഖലയിലും അടക്കം വോട്ടുകളിൽ വിള്ളൽ ഇക്കുറിയുമുണ്ടാകുമെന്നാണ് ഇന്റലിജൻസ് ബ്യൂറോ പുറത്തു വരുന്ന റിപ്പോർട്ടുകൾ.\nതിരഞ്ഞെടുപ്പിൽ നിർണ്ണായകമാകുക തിരുവഞ്ചൂർ രാധാകൃഷ്ണന്റെ വ്യക്തിപ്രഭാവം തന്നെയാണെന്നാണ് പ്രധാന റിപ്പോർട്ട്. രാഹുൽ ഗാന്ധിയുടെ റോഡ് ഷോ നടന്ന മേഖലകളിൽ എല്ലാം തിരുവഞ്ചൂർ രാധാകൃഷ്ണന്റെ ലീഡ് നിലയിൽ ഗണ്യമായ വർദ്ധനവുണ്ടാകുമെന്നും റിപ്പോർട്ടുകളുണ്ട്. സംസ്ഥാനത്ത് വീണ്ടും യു.ഡി.എഫ് സർക്കാർ അധികാരത്തിൽ എത്തുമെന്നും, യു.ഡി.എഫ് എത്തിയാൽ തിരുവഞ്ചൂർ രാധാകൃഷ്ണൻ മന്ത്രിസഭയിൽ മികച്ച പ്രാതിനിധ്യമുണ്ടാകുമെന്നും കണക്കു കൂട്ടലുണ്ട്. ഇതും ജനവിധിയെ ബാധിച്ചേക്കാമെന്നാണ് റിപ്പോർട്ടുകൾ.\nബി.ജെ.പിയും സി.പി.എമ്മും ഒരു പോലെ പ്രതീക്ഷ വയ്ക്കുന്ന മേഖലകളിൽ പോലും അപ്രതീക്ഷിതമായി കോൺഗ്രസിന്റെയും യു.ഡി.എഫിന്റെയും കടന്നു കയറ്റവും ഇന്റലിജൻസ് റിപ്പോർട്ടിൽ പുറത്തു വരുന്നു. ആർ.എസ്.എസിനും ബി.ജെ.പിയ്ക്കും ഇടതു മുന്നണിയിലെ വിവിധ കക്ഷികൾക്കും നിർണ്ണായക സ്വാധീനമുള്ള മേഖലകളിലെല്ലാം തിരുവഞ്ചൂർ രാധാകൃഷ്ണന്റെ വികസനവും വ്യക്തിപ്രഭാവവും തന്നെ വോട്ടിലേയ്ക്കു വഴി തുറക്കുമെന്നാണ് പ്രതീക്ഷിക്കപ്പെടുന്നത്.\nPrevious articleകോട്ടയത്തെ ഞെട്ടിച്ച് എൻ.ഡി.എ സ്ഥാനാർത്ഥിയുടെ കുതിച്ചു കയറ്റം: വീടുകളിൽ നേരിട്ടെത്തിയ സ്ഥാനാർത്ഥി മിനർവ മോഹനന് വൻ സ്വീകരണം\nNext articleകേരളം ഇന്ന് പോളിങ് ബൂത്തിലേക്ക് ; വോട്ടെടുപ്പ് രാവിലെ ഏഴു മുതല് വൈകിട്ട് ഏഴു വരെ


അധികമുള്ള വാക്‌സിന് കുട്ടികള്‍ക്കും പ്രതിരോധശേഷി കുറഞ്ഞവര്‍ക്ക് ബൂസ്റ്റര് ഡോസായും നല്‍കാന് യു.എസ് | USA| Covid| Vaccine\nഅധികമുള്ള വാക്‌സിന് കുട്ടികള്‍ക്കും പ്രതിരോധശേഷി കുറഞ്ഞവര്‍ക്ക് ബൂസ്റ്റര് ഡോസായും നല്‍കാന് യു.എസ്\nJul 24, 2021, 05:39 PM IST\nപ്രതീകാത്മക ചിത്രം | ഫോട്ടോ:എ.എഫ്.പി.\nന്യൂയോര്‍ക്ക്: രാജ്യത്ത് അധികമായി വരുന്ന കോവിഡ് പ്രതിരോധ വാക്സിനുകള് 12 വയസ്സില് താഴെയുള്ളവര്‍ക്കും രോഗപ്രതിരോധശേഷി കുറഞ്ഞവര്‍ക്ക് ബൂസ്റ്റര് ഡോസായും നല്‍കാന് യു.എസ്. നിലവില് രാജ്യത്ത് 12 വയസ്സില് താഴെയുള്ളവര്‍ക്ക് വാക്സിന് കൊടുക്കുന്നില്ല. എന്നാല് 12 വയസ്സില് താഴെയുള്ള കുട്ടികള്‍ക്ക് വാക്സിന് ഉടന് നല്‍കുമെന്ന് പ്രസിഡന്റ് ജോ ബൈഡന് പറഞ്ഞു.\n12 വയസ്സില് താഴെയുള്ള കുട്ടികള്‍ക്ക് ഉടന് തന്നെ വാക്സിന് നല്‍കുമെന്ന് ബൈഡന് നേരത്തെ തന്നെ വ്യക്തമാക്കിയിരുന്നു. സര്‍ക്കാര് അടുത്ത് തന്നെ കുട്ടികള്‍ക്കുള്ള വാക്‌സിനേഷന് പച്ചക്കൊടി നല്‍കിയേക്കുമെന്നും സ്‌കൂളുകള് തുറക്കുന്ന ഓഗസ്റ്റിലോ അതിന് ശേഷമോ കുട്ടികള്‍ക്കുള്ള വാക്‌സിന് നല്‍കിത്തുടങ്ങുമെന്നും പ്രസിഡന്റിനെ ഉദ്ധരിച്ച് സി.എന്.എന്. റിപ്പോര്‍ട്ട് ചെയ്തിരുന്നു.\nഅതേസമയം ഫൈസര് വാക്സിന്റെ 20 കോടി ഡോസുകള് കൂടി യു.എസ്. വാങ്ങി. ഇതില് 11 കോടി ഡോസുകള് ഡിസംബര് 31-ഓടെ രാജ്യത്ത് എത്തും. ബാക്കിയുള്ള ഒന്‍പതു കോടി ഡോസ് വാക്സിനുകളുടെ വിതരണം അടുത്തവര്‍ഷം ഏപ്രില് 30-ഓടെ പൂര്‍ത്തിയാക്കും. നിലവില് 50 കോടി ഡോസ് വാക്സിനുകള് ശേഖരിക്കാനാണ് കമ്പനിയുമായി യു.എസ്. സര്‍ക്കാര് ധാരണയായത്.\nരാജ്യത്ത് ഡെല്‍റ്റ വകഭേദം വ്യാപിക്കുന്ന പശ്ചാത്തലത്തില് യു.എസ്. സെന്റര് ഫോര് കണ്‍ട്രോള് ആന്‍ഡ് പ്രിവെന്‍ഷനാണ് രാജ്യത്ത് രോഗപ്രതിരോധ ശേഷി കുറഞ്ഞവരില് കുത്തിവെപ്പ് നടത്താന് ലക്ഷ്യമിടുന്നത്. അവയവമാറ്റ ശസ്ത്രക്രിയക്ക് വിധേയരായവര്, കാന്‍സര് ചികിത്സയിലുള്ളവര്, എച്ച്.ഐ.വി- ലൂക്കീമിയ എന്നീ രോഗങ്ങള് ഉള്ളവര് തുടങ്ങിയവര്‍ക്ക് കുത്തിവെപ്പ് നടത്താനാണ് ലക്ഷ്യം.\n12 വയസ്സ് മുതലുള്ളവരില് ഫൈസര് വാക്‌സിന്റെ അടിയന്തിര ഉപയോഗത്തിന് യു.എസ.് ഫുഡ് ആന്‍ഡ് ഡ്രഗ് അഡ്മിനിസ്‌ട്രേഷന് അനുമതി നല്‍കിയിട്ടുണ്ട്. 12 വയസ്സില് താഴെയുള്ള കുട്ടികളില് ഫൈസര് വാക്സിന് എത്രത്തോളം ഗുണകരമാണെന്നുള്ള പഠനങ്ങള് നടക്കുകയാണ്.5മുതല് 11 വയസ്സ് വരെയുള്ള പ്രായമുള്ളവരില് നടത്തിയ പരീക്ഷണത്തിന്റെ ഫലം സെപ്റ്റംബറോടെയുണ്ടാകും. ഇതിന് ശേഷമായിരിക്കും യു.എസ് ഫുഡ് ആന്റ് ഡ്രഗ് അഡ്മിനിസ്ട്രേഷന്റെ അനുമതി കമ്പനി തേടുക.\ncontent highlights: america to give vaccine to children by august\nകൃഷി-കാര്; വിശപ്പ് മാറ്റാൻ കാറിന് മേലെ കൃഷിയിറക്കി ടാക്സി തൊഴിലാളികൾ\nബാങ്കോങ്: ബാങ്കോക്കിൽ കോവിഡ് തീർത്ത പ്രതിസന്ധിയിൽ തകർന്ന ടാക്സി കേന്ദ്രത്തിലെ കാറുകൾക്ക് ..\nചൈനയിൽ നൂറുകോടിപേർക്ക് വാക്സിൻ\nപന്ത്രണ്ടിനും പതിനേഴിനും ഇടയിൽ പ്രായമുള്ളവർക്ക് നവംബറോടെ വാക്സിൻ\nരണ്ടുമാസത്തിനുള്ളിൽ കോവിഡ് പോസിറ്റീവായവർക്ക് ആർ.ടി.പി.സി.ആർ. വേണ്ടാ -ആരോഗ്യ വകുപ്പ്\nകുത്തിവെപ്പെടുക്കാത്ത ആള്‍ക്ക് വാക്‌സിന് സര്‍ട്ടിഫിക്കറ്റ്; സാങ്കേതികപ്പിഴവെന്ന് ആരോഗ്യവകുപ്പ്\nഅന്തര്‍വാഹിനി കരാറില്‍നിന്ന് പിന്മാറി; ഓസ്‌ട്രേലിയ പിന്നില്‍നിന്ന് കുത്തിയെന്ന് ഫ്രാന്‍സ്\nപേരെന്താണെന്നാ പറഞ്ഞത് ! ഓസ്‌ട്രേലിയന് പ്രധാനമന്ത്രിയുടെ പേര് മറന്ന് ജോ ബൈഡന്\nവീടുകൾ കയറി താലിബാൻ പിടിച്ചെടുത്തത് 12 മില്യൺ ഡോളറും സ്വർണ്ണവും; അഫ്ഗാൻ നേരിടുന്നത് കടുത്ത ക്ഷാമം\nഫെറോ ദ്വീപിലെ വിനോദവേട്ട; ഒറ്റദിവസം കൊന്നൊടുക്കിയത് 1500 ഡോള്‍ഫിനുകളെ


പൊള്ളുന്ന ജീവിതാനുഭവങ്ങളുടെ കാഴ്‌ചവട്ടത്തിൽ നിന്നും കുറുങ്കഥകളുടെ തീരത്തിലൂടെയുള്ളൊരു യാത്രയാണ് അബ്‌ദുൾ ലത്തീഫ് പതിയാങ്കരയുടെ ആക്രി എന്ന കഥാസമാഹാരം. തൂലികയുടെ മാസ്‌മരിക വൈഭവം കഥയായി പരിണമിക്കുമ്പോൾ അതിന്റെ സൗന്ദര്യം എങ്ങനെയാവാമെന്നത് ആക്രിയിലെ കഥകൾ അനുവാചകന് പകർന്ന് നൽകുന്നു.\n25 കഥകളാണ് ആക്രിയുടെ ഉള്ളടക്കം. കാഴ്‌ചയെ നേരെ പിടിച്ച് തന്റെ ചുറ്റുമുള്ള ഇരുളിലേക്കും വെളിച്ചത്തിലേക്കും ഓരേ സമയം ഓട്ട പ്രദക്ഷിണം നടത്തുന്നുണ്ട് പതിയാങ്കര തന്റെ കഥയിലൂടെ. വർത്തമാന കാലഘട്ടത്തിൽ സംഭവങ്ങൾ കൊഴുപ്പിക്കുവാൻ പത്രങ്ങൾ നടത്തുന്ന മനുഷ്യത്വ വിരുദ്ധ സമീപനങ്ങളെ തുറന്നു കാട്ടുന്നുണ്ട് ആക്രിയിലെ പത്രം എന്ന കഥ. സെൻസേഷണിലിസത്തിന്റെ മേനിക്കടലാസിൽ ജീവിതം വേവിച്ചെടുക്കുമ്പോൾ മാത്രം ആർത്തി തീരുന്ന വായനക്കാരനും ശവങ്ങളുടെ നാറുന്ന മണത്തിൽ നാണയങ്ങളുടെ കിലുക്കം തപ്പിയെടുക്കുന്ന പത്രമുടമയും ഒരുപോലെ പത്രത്തിന്റെ ശിൽപികളാണെന്ന് കഥ പറയാതെ പറയുന്നു.\nകപട ഭക്തിയുടെ വൈകൃതങ്ങൾ മറയില്ലാതെ തുറന്നു കാട്ടുന്ന കഥയാണ് കാണിക്ക വഞ്ചികൾ. പെരുകുന്ന ഭക്തി വ്യവസായം പണം പിടുങ്ങുന്ന കാണിക്ക വഞ്ചികളായി അലയുന്ന കാഴ്‌ചയും ആക്രിയിലെ താളുകൾക്ക് കനം പകരുന്നു.\nകരളിനെ പിളർക്കുന്ന മൂർച്ചയുള്ള വാക്‌ശരങ്ങൾക്കിടയിലും ഫിക്‌ഷന്റെ നാലതിരുകൾ ചാടി കടക്കുന്ന ചില കഥകളും ആക്രിയിലുണ്ട്. ‘കാളാശ്ശേരിയും കോടതിയും’ ഈ ഗണത്തിൽ വരുന്ന കഥയാണ്. വിജയൻ മാഷ് എന്ന കഥയും ഈ വിഭാഗത്തിൽ വരുമെന്ന് പറയാം.\nഗൃഹാതുരത്വത്തിന്റെ നനുത്ത ഓർമ്മകൾ തുളുമ്പുന്ന കഥയായി ഫ്ലാഷ് ബാക്ക്. പരിണാമം, പൂമ്പാറ്റ, പുനർജന്മം എന്നീ കഥകളും മാവനാത്‌മകതയുടെ നിറക്കൂട്ടിൽ പിറവിയെടുത്തവ തന്നെയാണ്.\nകഥാ സമാഹാരത്തിന്റെ തലക്കെട്ടായ ആക്രിയെന്ന പേരിൽ ശ്രദ്ധേയമായ കഥയും അബ്‌ദുൽ ലത്തീഫ് ഈ പുസ്‌തകത്തിൽ ചേർത്തിട്ടുണ്ട്. ആക്രിക്കാരന്റെ മുമ്പിലേക്ക് ദീനസ്വരത്തിൽ മക്കളേ എന്ന് വിളിച്ച് കടന്നുവരുന്ന രൂപം വർത്തമാന കാലഘട്ടത്തിന്റെ ഇരുട്ടിന്റെ കനം എന്തെന്ന് സൂചിപ്പിക്കുന്നു.\nഇതേവരെ അഞ്ച് പുസ്‌തകങ്ങൾ പുറത്തിറക്കിയ ഉണർവ് പബ്ലിക്കേഷൻ അഭിമാനാർഹമായ ഒരു കൃതി തന്നെയാണ് ആറാമത്തെ പ്രസിദ്ധീകരണമായ ആക്രി എന്ന ഈ കൊച്ചുപുസ്‌തകം എന്ന് നിസ്സംശയം പറയാം.\nമലപ്പുറം ജില്ല - 676 525


വിഷാദത്തെ ജയിക്കാന് എനിക്കൊരു ഇടവേള വേണം, ഞാന് മാറിനില്‍ക്കുന്നു | Zaira Wasim Opens Up on Battle With Depression\nMay 11, 2018, 12:57 PM IST\nഒരുപാട് കാലങ്ങളായി വിഷാദത്തിന്റെയും ഉത്കണഠയുടെയും നടുവിലാണ് ജീവിക്കുന്നതെന്ന് തുറന്ന് പറയാനാണ് ഈ കുറിപ്പ് ഞാന് എഴുതുന്നത്.\nPhoto: zaira wasim dangal/ facebook\nവിഷാദരോഗം പിടികൂടിയ അവസരത്തില് ആത്മഹത്യയെക്കുറിച്ച് ചിന്തിച്ചുവെന്ന് ദംഗല് താരം സൈറ വസീം. ഫെയ്‌സ്ബുക്കില് എഴുതിയ കുറിപ്പിലാണ് സൈറ തന്റെ ജീവിതത്തിലെ വലിയ പ്രതിസന്ധിയെക്കുറിച്ച് ആരാധകരുമായി പങ്കുവെച്ചത്. വിഷാദത്തോട് പൊരുതാന് അല്‍പ്പം സമയം വേണമെന്നും എല്ലാത്തില് നിന്നും ഒരു ഇടവേള എടുക്കുന്നുവെന്നും സൈറ കുറിച്ചു.\nസൈറ വസീമിന്റെ കുറിപ്പ് വായിക്കാം\nഎന്റെ കാര്യങ്ങള് നല്ല വഴിയിലൂടെയല്ല പോകുന്നതെന്ന് എനിക്ക് വ്യക്തമായിരുന്നു. ഞാന് പതുക്കെ എന്റെ പ്രശ്‌നം വിഷാദമാണെന്ന് തിരിച്ചറിയുകയായിരുന്നു. പന്ത്രണ്ടാം വയസ്സിലാണ് ആദ്യമായി എനിക്ക് ഉള്ള് പിടിച്ചുലയ്ക്കുന്ന സംഭ്രമകരമായ ആ അനുഭവം ഉണ്ടാകുന്നത്. പിന്നീട് പതിനാലാം വയസില്.. അപ്പോഴും ഞാന് സ്വയം പറയാന് ശ്രമിച്ചു- എനിക്ക് ഒന്നുമില്ല, വിഷാദം പിടിപെടാന് എനിക്ക് പ്രായമായിട്ടില്ല.\nഇരുപത്തഞ്ച് വയസ്സിന് മേലെയുള്ളവര്‍ക്കാണ് വിഷാദം ഉണ്ടാകുക എന്ന് ഞാന് കേട്ടിട്ടുണ്ട്. അതുകൊണ്ട് തന്നെ വിഷാദരോഗിയാണെന്ന സത്യം ഞാന് സ്വീകരിച്ചില്ല. സത്യത്തെ ഞാന് നിരാകരിച്ചു. ഡോക്ടര്‍മാരെ ഭ്രാന്തന്‍മാരെന്ന് ഞാന് വിളിച്ചു.\nവിഷാദം ഒരു തോന്നലല്ല. ഒരു രോഗാവസ്ഥ തന്നെയാണ്. ഇത് മറ്റാരും നമുക്ക് നല്‍കുന്നതോ നമ്മള് വരുത്തി വയ്ക്കുന്നതോ അല്ല. ആര്‍ക്കും എപ്പോള് വേണമെങ്കിലും വരാം.\nനാല് വര്‍ഷത്തിലേറെയായി ഞാന് വിഷാദരോഗിയാണെന്ന സത്യം തിരിച്ചറിഞ്ഞിട്ട്. രോഗത്തെ മനസ്സിലാക്കുക എന്നതാണ് ഇവിടെ പ്രധാനമായി നാം ചെയ്യേണ്ടത്. നാണക്കേട് വിചാരിക്കേണ്ട, മറ്റുള്ളവര് നമ്മെക്കുറിച്ച് എന്തു കരുതുമെന്നും ചിന്തിക്കേണ്ട.\nzaira wasim about depression\n'Dangal' star Zaira Wasim


ധനുഷ് - വെട്രിമാരൻ ചിത്രം 'വട ചെന്നൈ' യുടെ ആദ്യ ടീസർ കാണാം\nYou are at:Home»Videos»Teasers»ധനുഷ് – വെട്രിമാരൻ ചിത്രം ‘വട ചെന്നൈ’ യുടെ ആദ്യ ടീസർ കാണാം\nധനുഷ് – വെട്രിമാരൻ ചിത്രം ‘വട ചെന്നൈ’ യുടെ ആദ്യ ടീസർ കാണാം\nധനുഷിനെ നായകനാക്കി വെട്രിമാരൻ സംവിധാനം ചെയ്യുന്ന ചിത്രമാണ് ‘വാടാ ചെന്നൈ’. ആടുകളം എന്ന സൂപ്പർഹിറ്റ് ചിത്രത്തിന് വേണ്ടിയാണ് ഈ കൂട്ടുകെട്ട് അവസാനമായി ഒന്നിക്കുന്നത്. ധനുഷിന് നാഷണൽ അവാർഡ് വരെ നേടിക്കൊടുത്ത ചിത്രമാണ് ‘ആടുകളം’. ആൻഡ്രിയ ജെറമിയ,ഐശ്വര്യ രാജേഷ് എന്നിവരാണ് നായിക വേഷം കൈകാര്യം ചെയ്യുന്നത്. ആക്ഷൻ, ഫാമിലി എന്നിവക്ക് തുല്യ പ്രാധാന്യം നൽകികൊണ്ട് ആക്ഷൻ ത്രില്ലറാണ് സംവിധായകൻ അണിയിച്ചൊരുക്കുന്നത്. 2011 ൽ ചർച്ച വിഷയം ആയിരുന്ന ‘ വടാ ചെന്നൈ ‘ ചില കാരണങ്ങളാൽ നിർത്തി വയ്ക്കേണ്ടി വന്നിരുന്നു, പിന്നീട് 2015 ൽ സിനിമ വീണ്ടും തുടങ്ങിയെങ്കിലും പൂർത്തീകരിക്കാൻ ആവാതെ ഷൂട്ടിങ് നിർത്തി വയ്ക്കേണ്ടി വന്നു, എന്നാൽ 2017 ജൂണ് മാസത്തിൽ വീണ്ടും ഷൂട്ടിംഗ് ആരംഭിച്ചിരുന്നു. പോസ്റ്റ് പ്രൊഡക്ഷൻ പൂർത്തിയാക്കിയ ചിത്രത്തിന്റെ പോസ്റ്ററുകൾ ഏറെ പ്രതീക്ഷ നൽകുന്നവയായിരുന്നു. വാടാ ചെന്നൈയുടെ ടീസർ പുറത്തുവിടുമെന്ന് അണിയറ പ്രവർത്തകർ സൂചിപ്പിച്ചിരുന്നു. കാത്തിരിപ്പിന് വിരാമമെന്നപ്പോലെ ചിത്രത്തിന്റെ ആദ്യ ടീസർ പുറത്തിറങ്ങി.\nആക്ഷൻ രംഗങ്ങൾ ഉൾകൊള്ളിച്ചുകൊണ്ട് പ്രേക്ഷകരെ ആവേശത്തിലാഴ്ത്തുന്ന ഒരു ടീസർ തന്നെയാണ് സമ്മാനിച്ചിരിക്കുന്നത്. ധനുഷ് വ്യത്യസ്തമായ വേഷപകർച്ചയിലാണ് ടീസറിൽ പ്രത്യക്ഷപ്പെടുന്നത്. രണ്ട് കാലഘട്ടത്തെയാണ് ധനുഷ് ചിത്രത്തിൽ അവതരിപ്പിക്കുന്നത്. ടീസറിൽ സന്തോഷ് നാരായണന്റെ പഞ്ചാത്തല സംഗീതം ഉടനീളം മികച്ചു നിന്നു. ധനുഷിന്റെ വലിയൊരു തിരിച്ചു വരവിന് ‘വാടാ ചെന്നൈ’ സാക്ഷിയാവും എന്ന പ്രതീക്ഷയിലാണ് സിനിമ പ്രേമികൾ.\nകിഷോർ കുമാർ, സമുദ്രക്കനി, ഡാനിയേൽ ബാലാജി, അമീർ തുടങ്ങിയവർ ചിത്രത്തിൽ പ്രധാന വേഷങ്ങൾ കൈകാര്യം ചെയ്യുന്നുണ്ട്. സന്തോഷ് നാരായണനാണ് സംഗീതം ഒരുക്കിയിരുന്നത്. വേൽരാജാണ് ഛായാഗ്രഹണം നിർവഹിച്ചിരിക്കുന്നത്. എഡിറ്റിംഗ് വർക്കുകൾ കൈകാര്യം ചെയ്തിരിക്കുന്നത് വെങ്കടേഷാണ്. വണ്ടർബാർ ഫിലിംസിന്റെയും ലൈക്കാ പ്രൊഡക്ഷനന്റെയും ബാനറിൽ ധനുഷാണ് ചിത്രം നിർമ്മിക്കുന്നത്\nPrevious Articleഇരുപത്തിയൊന്നാം നൂറ്റാണ്ടിലെ പ്രണവ് മോഹൻലാലിന്റെ പുതിയ ലുക്ക് സമൂഹ മാധ്യമങ്ങളിൽ ശ്രദ്ധ നേടുന്നു…\nNext Article മോഹൻലാലിൻറെ കുസൃതി നിറഞ്ഞ ചിരിയുമായി ഡ്രാമയിലെ സ്റ്റില്ലുകൾ പ്രേക്ഷകർക്കിടയിൽ തരംഗം


സര്‍ക്കാര്: രക്ഷകന്റെ പുതിയ അവതാരം - Janayugom Online\nBy: Web Desk | Thursday 8 November 2018 9:22 AM IST\nഎം ജി ആറിനും രജനീകാന്തിനും ശേഷം തമിഴ്ജനതയുടെ രക്ഷകനായി അവതരിക്കുന്ന താരമാണ് വിജയ്. എം ജി ആറിനും രജനിയ്ക്കും മുമ്പിലെന്നപോലെ വിജയ് ചിത്രങ്ങളിലും രക്ഷകന്റെ സഹായം തേടി പതിനായിരങ്ങള് എത്തും. അവരുടെ എല്ലാ പ്രശ്‌നങ്ങളും പരിഹരിച്ച് വിജയ് തലയുയര്‍ത്തി നില്‍ക്കും. അഭിനയിക്കുന്ന സിനിമയില് വേറിട്ട കഥയോ കഥാപാത്രങ്ങളോ വേണമെന്ന് വിജയ്ക്ക് നിര്‍ബന്ധമില്ല. സൂര്യയേയോ വിക്രത്തേയോ പോലെ വെള്ളിത്തിരയില് പരീക്ഷണങ്ങള് നടത്താന് ഒട്ടും താത്പര്യവുമില്ല. പശ്ചാത്തലത്തില് ചെറിയ മാറ്റങ്ങള് ഉണ്ടാവുമെങ്കിലും ഭൂരിഭാഗം വിജയ് ചിത്രങ്ങളുടെയും കഥയും കഥാപാത്രങ്ങളും ഏറെക്കുറേ ഒന്നുപോലെയാവും. ആക്ഷനും കോമഡിയും ഡാന്‍സും പഞ്ച് ഡയലോഗുമായി വിജയ് കളം നിറഞ്ഞു കളിക്കും.\nരജനീകാന്തിനും കമല്‍ഹാസനും പിന്നാലെ രാഷ്ട്രീയത്തിലെത്തുമെന്ന് കുറേ നാളായി പറഞ്ഞു കേള്‍ക്കുന്ന താരം കൂടിയാണ് വിജയ്. പുതിയ ചിത്രമായ സര്‍ക്കാറില് തമിഴ്‌നാട് രാഷ്ട്രീയത്തിന്റെ അഴിമതിയുടെ കറുത്ത ഗുഹയിലേക്ക് വെളിച്ചം പകരാനെത്തുന്ന നായകനെയാണ് കാണാനാവുക. നീ ഒരാള്.. ഞങ്ങളുടെ കക്ഷിക്കെതിരെ നിനക്കെന്ത് ചെയ്യാന് പറ്റുമെന്ന് ചോദിക്കുന്ന രാഷ്ട്രീയ നേതാവിനോട് ട്രെയിനില് നിന്ന് തൂക്കിയെറിയപ്പെട്ടപ്പോള് ഗാന്ധിയും ഒരാള് മാത്രമായിരുന്നെന്ന കിടിലന് മറുപടിയും നല്‍കി കയ്യടി നേടുന്നുണ്ട് ഇളയദളപതി.\nകോര്‍പ്പറേറ്റ് മോണ്‍സ്റ്റര് എന്ന വിളിപ്പേരുള്ള സുന്ദര് രാമസ്വാമി (വിജയ്) ആണ് എ ആര് മുരുകദോസ് ഒരുക്കിയ സര്‍ക്കാരിലെ നായകന്. ചില്ലറക്കാരനല്ല കക്ഷി. അമേരിക്കയില് ജോലി ചെയ്യുന്ന സുന്ദര് മറ്റേതെങ്കിലും രാജ്യത്തെത്തിയാല് അവിടെയുള്ള ഏതെങ്കിലുമൊക്കെ വന്‍കിട കമ്പനികളെ തകര്‍ത്തിട്ടേ മടങ്ങിപ്പോകുകയുള്ളു. സുന്ദര് ഇന്ത്യയിലേക്ക് വരുന്നിടത്താണ് സിനിമയുടെ തുടക്കം. സുന്ദറിന്റെ ഇര ആരായിരിക്കുമെന്ന് ഇന്ത്യന് കമ്പനി മേധാവികളെല്ലാം ആശങ്കപ്പെടുമ്പോള് അറിയുന്നു വോട്ട് ചെയ്യാനായിട്ടാണ് സുന്ദറിന്റെ വരവെന്ന്. വോട്ട് ചെയ്ത് അന്ന് തന്നെ മടങ്ങണമെന്ന ഉദ്ദേശത്തോടെ തമിഴ്‌നാട്ടിലെത്തുന്ന സുന്ദറിന് പക്ഷെ ഇവിടെ തന്നെ നില്‍ക്കേണ്ടിവരുന്നു. തന്റെ വോട്ട് മറ്റാരോ കള്ളവോട്ട് ചെയ്തുവെന്ന് തിരിച്ചറിയുന്ന സുന്ദര് നീതിയ്ക്ക് വേണ്ടി നിയമപരമായി പോരാടുന്നു. ഈ പോരാട്ടത്തിലൂടെ അഴിമതിയും വഞ്ചനയുമെല്ലാം കൊടികുത്തി വാഴുന്ന ഇന്നത്തെ തമിഴ്‌നാട് രാഷ്ട്രീയത്തെ കീറി മുറിക്കുകയാണ് സംവിധായകന്. പലപ്പോഴായി കണ്ടുമടുത്ത കാഴ്ചകള് തന്നെയാണെങ്കിലും അവതരണ ഭംഗികൊണ്ട് അതിനെയെല്ലാം മറികടക്കാന് എ ആര് മുരുകദോസിന് സാധിക്കുന്നുണ്ട്.\nരാജ്യം ഭരിക്കുന്ന ബി ജെ പിയെയും നരേന്ദ്ര മോഡിയെയുമെല്ലാം ധൈര്യമായി വിമര്‍ശിച്ചതിലൂടെയായിരുന്നു വിജയിയുടെ കഴിഞ്ഞ ചിത്രം ‘മെര്‍സല്’ ശ്രദ്ധേയമായത്. സര്‍ക്കാരില് തമിഴ്‌നാട് രാഷ്ട്രീയ നേതാക്കള്‍ക്കെതിരെയാണ് വിജയിയുടെ പോരാട്ടം. എം മസിലാമണി (കറുപ്പയ്യ)യും മലര്‍വണ്ണനും (രാധാരവി) നേതൃത്വം നല്‍കുന്ന കക്ഷിക്കെതിരെയാണ് സുന്ദറിന്റെ പോരാട്ടം ചെന്നെത്തുന്നത്. നിസ്സാരനായി കരുതിയിരുന്ന സുന്ദര് തങ്ങള് പ്രതീക്ഷിച്ചതിനേക്കാള് വലിയ എതിരാളിയാണെന്ന് രാഷ്ട്രീയ നേതാക്കള് തിരിച്ചറിയുമ്പോള് പുതിയ തന്ത്രങ്ങളുമായി വിദേശത്ത് നിന്ന് കോമളവല്ലി (വരലക്ഷ്മി ശരത് കുമാര്) യുമെത്തുന്നു. സുന്ദറും കോമളവല്ലിയും നേര്‍ക്ക് നേര് പോരാടുമ്പോള് ഒരു മികച്ച ത്രില്ലിംഗ് അനുഭവം പ്രേക്ഷകരിലേക്ക് പകരാന് ചിത്രത്തിന് സാധിക്കുന്നുണ്ട്. തന്റെ ഒരു വോട്ടിന് വേണ്ടിയാണ് സുന്ദര് പോരാട്ടം ആരംഭിക്കുന്നത്. പിന്നീടത് ഒരു വിരലില് തുടങ്ങിയ സാമൂഹ്യ വിപ്ലവമായി മാറുന്നു. വോട്ട് നഷ്ടപ്പെട്ടവര് തെരുവിലിറങ്ങുമ്പോള് അധികാര കേന്ദ്രങ്ങള് വിറയ്ക്കുന്നു. ഒരു വോട്ട് കൊണ്ട് എന്ത് ചെയ്യാനാ എന്ന് മലര്‍വര്‍ണ്ണന് ചോദിക്കുമ്പോള് വെറുമൊരു വോട്ടിലാണ് ലോകത്ത് പല മാറ്റങ്ങളും സംഭവിച്ചിട്ടുള്ളതെന്നാണ് സുന്ദറിന്റെ മറുപടി. ഒരു വോട്ടിന് വേണ്ടിയുള്ള പോരാട്ടം വര്‍ഷങ്ങളായി തുടര്‍ന്നുപോരുന്ന എം മസിലാമണിയുടെ കുത്തക ഭരണത്തെ തന്നെ അട്ടിമറിക്കുന്നിടത്തേക്ക് വളരുകയാണ്.\nപതിവ് വിജയ് ചിത്രങ്ങളില് കാണുന്ന അനവസരത്തിലുള്ള കോമഡികളോ ഏച്ചുകെട്ടിയ പ്രണയ നാടകങ്ങളോ ഒന്നും സര്‍ക്കാറിലില്ല. സ്ഥിരം ഇളകിയാട്ടങ്ങളില്ലാതെ ഏറെ സ്‌റ്റൈലിഷായാണ് വിജയിയെ സംവിധായകന് അവതരിപ്പിച്ചിരിക്കുന്നത്. വിജയ് ചിത്രങ്ങളുടെ ചേരുവകള് എല്ലാം ചേര്‍ത്ത് ഒരുക്കുമ്പോഴും എ ആര് മുരുകദോസിന്റെ സ്പര്‍ശം ചിത്രത്തില് അനുഭവിച്ചറിയാന് സാധിക്കും. ഇതിനിടയിലും സമകാലികമായ പല സംഭവങ്ങളും ചിത്രത്തില് കുത്തി നിറയ്ക്കാന് സംവിധായകന് ശ്രമിക്കുന്നുണ്ട്. തിരുനെല്‍വേലി കലക്‌ട്രേറ്റില് തീ കൊളുത്തി ആത്മഹത്യ ചെയ്ത കുടുംബത്തിന്റെ ദൃശ്യവും തമിഴ്‌നാട്ടില് അടുത്തിടെയുണ്ടായ പല സംഭവങ്ങളും ചിത്രത്തില് കടന്നുവരുന്നുണ്ട്.\nവാണിജ്യ ചിത്രങ്ങളുടെ ചേരുവകളെല്ലാം കൃത്യമായി ചേര്‍ത്തൊരുക്കിയ ചിത്രത്തിന്റെ ആദ്യ പകുതി തീരെ മുഷിപ്പിക്കാതെ കടന്നുപോകും. എന്നാല് രണ്ടാം പകുതിയിലെത്തുമ്പോള് പഴയ വിജയ് ചിത്രങ്ങളുടെ കാഴ്ചകള് തന്നെയാണ് കാണാന് കഴിയുന്നത്. വേഗത അല്‍പ്പം കുറഞ്ഞുപോകുന്ന ചിത്രം പിന്നീട് വരലക്ഷ്മി ശരത് കുമാറിന്റെ വരവോടെയാണ് കുറച്ചുകൂടി ത്രില്ലിംഗ് ആയി മാറുന്നത്. തുടര്‍ന്ന് സാധാരണമായൊരു ക്ലൈമാസ്‌കില് ചിത്രം അവസാനിക്കുകയും ചെയ്യുന്നു. മുരുകദോസിന്റെ തുപ്പാക്കിയുടെയും കത്തിയുടെയും അത്രത്തോളം വരില്ലെങ്കിലും സമീപകാല വിജയ് ചിത്രങ്ങളില് ഏറെ മികച്ച് നില്‍ക്കുന്ന സിനിമ തന്നെയാണ് സര്‍ക്കാര്.\nകിടിലന് ആക്ഷന് രംഗങ്ങളിലൂടെയും കയ്യടിപ്പിക്കുന്ന പഞ്ച് ഡയലോഗുകളിലൂടെയും ചടുലമായ നൃത്തച്ചുവടുകളിലൂടെയും ഏറെ സ്‌റ്റൈലിഷായ ലുക്കിലൂടെയും വിജയ് നിറഞ്ഞാടുകയാണ് ചിത്രത്തില്. പതിവ് ലൗ ട്രാക്ക് ഇല്ലാത്തതുകൊണ്ട് തന്നെ നായികയായ കീര്‍ത്തി സുരേഷിന്റെ നിലായ്ക്ക് കാര്യമായൊന്നും ചെയ്യാന് ചിത്രത്തിലില്ല. ഇതേ സമയം നെഗറ്റീവ് ടച്ചുള്ള കഥാപാത്രത്തെ വരലക്ഷ്മി ഗംഭീരമാക്കി. രാഷ്ട്രീയ നേതാക്കളായെത്തുന്ന കറുപ്പയ്യയും രാധാരവിയും മികച്ചു നിന്നു. കോമഡി താരം യോഗി ബാബു ചിത്രത്തിലുണ്ടെങ്കിലും കാര്യമായ കോമഡി രംഗങ്ങളൊന്നും ചിത്രത്തിലില്ല. എ ആര് റഹ്മാന്റെ ഗാനങ്ങളും പശ്ചാത്തല സംഗീതവും ചിത്രത്തിന് കരുത്ത് പകരുന്നു. ഗീരീഷ് ഗംഗാധരന്റെ ഛായാഗ്രഹണവും മികവ് പുലര്‍ത്തി. റാം ലക്ഷ്മണ് ടീമിന്റെ ആക്ഷന് രംഗങ്ങളെ കിടിലന് എന്ന് തന്നെ വിശേഷിപ്പിക്കാം. മെര്‍സലിനെതിരെ ബി ജെ പി രംഗത്തെത്തിയപ്പോള് സര്‍ക്കാരിനെതിരെ തമിഴ്‌നാട് സര്‍ക്കാര് തന്നെ രംഗത്ത് വന്നുകഴിഞ്ഞിട്ടുണ്ട്. ചിത്രത്തിലെ രാഷ്ട്രീയ വിമര്‍ശനങ്ങള് നീക്കണമെന്ന ആവശ്യം ഉന്നിച്ചത് മന്ത്രി കടമ്പൂര് രാജനാണ്. ഒരു വിരല് പുരട്ചി എന്ന ഗാനത്തില് തമിഴ്‌നാട് സര്‍ക്കാര് നല്‍കുന്ന ആനുകൂല്യങ്ങള് ജനങ്ങള് കത്തിച്ചെറിയുന്ന രംഗമുണ്ട്. ഇതാണ് സര്‍ക്കാറിനെ പ്രകോപിപ്പിച്ചിട്ടുള്ളത്. വരലക്ഷ്മി ശരത് കുമാര് അവതരിപ്പിച്ച കഥാപാത്രത്തിന് മുന് മുഖ്യമന്ത്രി ജയലളിതമായുമായി സാമ്യമുണ്ടെന്നതും ചര്‍ച്ചയായിരുന്നു. ബി ജെ പിയുടെ വിമര്‍ശനങ്ങളായിരുന്നു ശരാശരി ചിത്രമായ മെര്‍സലിനെ മെഗാഹിറ്റാക്കിയത്. പുതിയ വിമര്‍ശനങ്ങള് സര്‍ക്കാറിനും പ്രയോജനം ചെയ്‌തേക്കാം.\nപുതുമയുള്ള കഥയോ കഥാസന്ദര്‍ഭങ്ങളോ പ്രതീക്ഷിക്കാതെ പോയാല് കളര്‍ഫുള്ളായ ഒരു മാസ് എന്റര്‍ടെയ്‌നര് കണ്ടിറങ്ങാം. രണ്ടേ മുക്കാല് മണിക്കൂറോളം തിയേറ്ററില് ആഘോഷിക്കാനുള്ള വകയൊക്കെ മുരുകദോസും വിജയും ചേര്‍ന്ന് സര്‍ക്കാരില് ഒരുക്കുന്നുണ്ട്.\nക ബോഡിസ്കേപ്സ് ഒക്ടോബർ അഞ്ചിന് തീയറ്ററുകളിലെത്തുന്നു….\nകാല… കറുപ്പിന്‍റെ രാഷ്ട്രീയം


വനിതാ ബില്ലില് പ്രതിഷേധം: സഭ നിറുത്തി വച്ചു | Uproar on Womens bill; LS adjourns for two hours - Malayalam Oneindia\nവനിതാ ബില്ലില് പ്രതിഷേധം: സഭ നിറുത്തി വച്ചു\nദില്ലി: വനിതാ ബില്ലവതരിപ്പിയ്ക്കുന്നതിനതിരേ ലോക്സഭയില് പ്രതിഷേധം. സമാജ് വാദി, രാഷ്ട്രീയ ജനതാ ദള് എം പി മാരാണ് ബില്ലിനെതിരേ രാജ്യസഭയില് ബഹളം വച്ചത്. തുടര്‍ന്ന് രണ്ട് മണിയ്ക്കൂറത്തേയ്ക്ക് ലോക്സഭ നിറുത്തി വച്ചു.\nബഹളം വച്ച എം പി മാര് കോണ്‍ഗ്രസ് എം പിമാര്‍ക്കെതിരെ കൈയേറ്റം നടത്താനും മുതിര്‍ന്നു.\nസഭ സമ്മേളിച്ച ഉടനേ തന്നെ സമാജ് വാദി, രാഷ്ട്രീയ ജനതാ ദള് അംഗങ്ങള് ബഹളം തുടങ്ങുകയായിരുന്നു. അവര് സഭയുടെ നടുത്തളത്തിലിറങ്ങി ബഹളം തുടങ്ങി. വനിതകള്‍ക്ക് സംവരണം വേണ്ടെന്നും പട്ടിക ജാതി- വര്‍ഗ്ഗക്കാര്‍ക്കും പിന്നോക്കക്കാര്‍ക്കും ആണ് സംവരണം വേണ്ടതെന്നുമായിരുന്നു ഇവരുടെ വാദം. എന് ഡി എ സഖ്യ കക്ഷികളായ ശിവ സേന, സമതാ പാര്‍ട്ടി, ജനതാദള് (യു) എന്നീ പാര്‍ട്ടികളും ഈ പ്രതിഷേധത്തെ അനുകൂലിയ്ക്കുന്നുണ്ടായിരുന്നു.\nജനപ്രതിനിധി സഭകളില് സ്ത്രീകള്‍ക്ക് 33 ശതമാനം സംവരണം ചെയ്യുന്നതാണ് ഈ ബില്ല്. പല തവണ പാസാക്കാന് ശ്രമിച്ചിട്ടും ഈ രണ്ട് പാര്‍ട്ടികളുടെ പ്രതിഷേധം കാരണം കഴിയാതെ പോയ ബില്ലാണ് വീണ്ടും മേയ് ആറ് ചൊവാഴ്ച വീണ്ടും പരിഗണിയ്ക്കാന് തീരുമാനിച്ചത്.


എന്റെ സുഹൃത്താകുമോ ; ബെഡ്‌റൂമിലെ സിസിടിവി ഹാക്ക് ചെയ്ത് അധിക്ഷേപം ; ഞെട്ടി കുടുംബം\nകൊവിഡ് പോസിറ്റീവായാല് 500 പൗണ്ട്; എവിടെ കിട്ടും ഇതുപോലൊരു ഓഫര്! പണമിറക്കി കൂടുതല് പേര് ടെസ്റ്റിംഗിന് ഇറക്കാന് പദ്ധതിയുമായി ബ്രിട്ടീഷ് സര്‍ക്കാര്; ആഴ്ചയില് ചെലവ് ഒരു ബില്ല്യണ് പൗണ്ട്; ലക്ഷണങ്ങളുണ്ടെങ്കിലും ജോലിയ്ക്ക് പോകാനായി ടെസ്റ്റ് ഒഴിവാക്കുന്നരുടെ എണ്ണമേറുന്നു?\nമകള്‍ക്ക് നേരെ മോശമായ വാക്കുകള് ഉപയോഗിച്ചെന്നും അധിക്ഷേപിച്ച് സംസാരിച്ചെന്നും അലിസ്സയുടെ മാതാപിതാക്കള് പോലീസിനോട് പറഞ്ഞു.\nവീട്ടിലെ കിടപ്പുമുറിയില് സ്ഥാപിച്ച സിസിടിവി ക്യാമറ ഹാക്ക് ചെയ്ത് മകളോട് അപരിചിതന് മോശമായി പെരുമാറിയെന്ന് പരാതി. അലിസ്സ ലെമേയെന്ന പെണ്‍കുട്ടിയാണ് മുറിക്കുള്ളില് നിന്ന് പ്രത്യേകതരം ശബ്ദം കേള്‍ക്കുന്നത്. മുറിയില് ആരുമില്ലായിരുന്നു. പാട്ടു കേട്ട് എത്തിയപ്പോള് പെട്ടെന്ന് മുറിയില് നിന്ന് പാട്ടു നിന്നു. ശേഷം ഹലോ എന്നു ചോദിക്കുന്ന പുരുഷ ശബ്ദം കേട്ടു. അപരിചിത ശബ്ദം കേട്ട് പകച്ച കുട്ടിയോട് വംശീയപരമായ വാക്കുകള് ഉപയോദിച്ചു. കുട്ടി ആരാണെന്ന് ചോദിച്ചപ്പോള് അടുത്ത സുഹൃത്താണെന്നും സാന്റാ ആണെന്നുമായിരുന്നു മറുപടി. പേടിച്ച കുട്ടി വേഗം അച്ഛനോട് കാര്യങ്ങള് പറയുകയായിരുന്നു.\nമകള്‍ക്ക് നേരെ മോശമായ വാക്കുകള് ഉപയോഗിച്ചെന്നും അധിക്ഷേപിച്ച് സംസാരിച്ചെന്നും അലിസ്സയുടെ മാതാപിതാക്കള് പോലീസിനോട് പറഞ്ഞു.റിങ് സെക്യൂരിറ്റി ക്യാമറയാണ് വീട്ടില് സ്ഥാപിച്ചിരിക്കുന്നത്. മറ്റു പല കുടുംബങ്ങളിലും ഇതേ പ്രശ്‌നം റിപ്പോര്‍ട്ട് ചെയ്തിട്ടുണ്ട്. ഹാക്കര്‍മാരാണ് പിന്നിലെന്ന് പോലീസ് പറഞ്ഞു.\nബൈഡന് ആദ്യ ദിനം ഒപ്പിട്ടത് 17 ഉത്തരവുകളില് ; പൊതുസ്ഥലത്ത് മാസ്‌ക് നിര്‍ബന്ധമാക്കി ; യാത്രാവിലക്ക് നീക്കി, കുടിയേറ്റക്കാര്‍ക്കു പൗരത്വം ഉള്‍പ്പെടെ നിര്‍ണ്ണായക വിഷയത്തില് ഒപ്പുവച്ചു\nഇസ്ലാമിക തീവ്രവാദത്തിന് കനത്ത തിരിച്ചടി നല്‍കി അനധികൃത ആരാധനാകേന്ദ്രങ്ങള് അടച്ചുപൂട്ടി ഫ്രാന്‍സ്;9കേന്ദ്രങ്ങള്‍ക്ക് താഴുവീണു; സ്ഥിരീകരിച്ച് ഫ്രഞ്ച് ആഭ്യന്തര മന്ത്രാലയം\nതെളിവുണ്ട്, അമേരിക്കയുടെ കൈയില്; കൊവിഡ്19 വുഹാന് ലാബില് പൊട്ടിപ്പുറപ്പെട്ടെന്ന് സ്ഥിരീകരിക്കുന്ന പുതിയ തെളിവ്; വെളിപ്പെടുത്തലുമായി മൈക് പോംപിയോ; ചങ്കിടിപ്പ് ചൈനയ്ക്ക്?\nനാല് ദിവസത്തിനിടെ കൊവിഡ്-19 വാക്‌സിന് കുത്തിവെച്ച 10 പേര് മരിച്ചു; അന്വേഷണത്തിന് ഉത്തരവിട്ട് ജര്‍മ്മനി; മരിച്ചവര് 70ന് മുകളില് പ്രായമുള്ളവര്?\nട്രംപിനെ ഇംപീച്ച് ചെയ്തു ; റിപ്പബ്ലിക്കന് അംഗങ്ങളും ട്രംപിനെതിരെ വോട്ട് ചെയ്തു!\nഎന്തിനാണ് ഇങ്ങോട്ട് തലയിട്ടിരുന്ന് അപകടം വിളിച്ചുവരുത്തുന്നത്, ; വിമര്‍ശനവുമായി കിമ്മിന്റെ സഹോദരി


ശ്രീ. കെ.അശോകന് യാത്രയയപ്പ്\nHome വാര്‍ത്തകള് ശ്രീ. കെ.അശോകന് യാത്രയയപ്പ്\nFriday, 27 May 2011 22:22\tPradeep B\nസംസ്ഥാന വൈദ്യുതി ബോര്‍ഡ് പ്രസരണ വിതരണവിഭാഗം അംഗം ശ്രീ. കെ.അശോകന് മെയ് 31 ന് സര്‍വീസില് നിന്നും വിരമിക്കുകയാണ്. 31 വര്‍ഷത്തെ പ്രശസ്ത സേവനത്തിലൂടെ ബോര്‍ഡിലെ മുഴുവന് ജീവനക്കാരുടേയും ആദരവിന് പാത്രമായ ശ്രീ. കെ. അശോകന് ഊഷ്മളമായ യാത്രയയപ്പ് നല്കുകയാണ്. വൈദ്യുതി ബോര്‍ഡിനെ ഉപഭോക്തൃ സൌഹൃദ സ്ഥാപനമാക്കി മാറ്റുന്നതിന് ശ്രീ.കെ.അശോകന് വഹിച്ച പങ്ക് നിസ്തുലമാണ്. പ്രസരണ വിതരണവിഭാഗം പ്രവര്‍ത്തനങ്ങളില് റിക്കോര്‍ഡ് പുരോഗതിയാണ് അദ്ദേഹത്തിന്റെ നേതൃത്വത്തില് കൈവരിക്കാനായത്. വോള്‍ട്ടേജ് അദാലത്ത് പോലുള്ള നൂതന ആശയങ്ങള്‍ക്ക് രൂപം നല്കി ബോര്‍ഡിന്റെ പ്രവര്‍ത്തനങ്ങളില് ജനകീയത കൊണ്ടുവരാനായത് ഏറെ ശ്രദ്ധേയമായി. സമ്പൂര്‍ണ്ണ വൈദ്യുതീകരണ പ്രവര്‍ത്തനങ്ങള് കാര്യക്ഷമമായി മുന്നോട്ടുകൊണ്ടുപോകുന്നതില്\nഅദ്ദേഹത്തിന്റെ നേതൃത്വം പ്രധാനപ്പെട്ടതായിരുന്നു.\n2011 ജൂണ്3ന് ഉച്ചക്ക് 2.30 മണിക്ക് തിരുവനന്തപുരം വി.ജെ.ടി ഹാളില് നടക്കുന്ന യാത്രയയപ്പ് സമ്മേളനം മുന് വൈദ്യുതി വകുപ്പ് മന്ത്രി ശ്രീ.എ.കെ.ബാലന് ഉദ്ഘാടനം ചെയ്യും. ശ്രീ. കെ.ഒ.ഹബീബ്, ശ്രീ. കെ.സുകുമാരപിള്ള, ശ്രീ. കെ.എ.ശിവദാസന്, ശ്രീ. ജി.എസ്.അജികുമാര്, ശ്രീ. എസ്.വിജയന് തുടങ്ങിയ വിവിധ സംഘടനാ നേതാക്കള്\nഏവരുടേയും സാന്നിദ്ധ്യവും സഹകരണവും പ്രതീക്ഷിക്കുന്നു.\nകെ.എസ്.ഇ.ബി. ഓഫീസേഴ്സ് അസോസിയേഷന്\nThis Month 78185\nTime: 09 : 02 : 09


ബുണ്ടസ് ലിഗയില് കോവിഡ് ചട്ടം ലംഘിച്ച താരങ്ങള്‍ക്കെതിരെ നടപടിയുണ്ടായേക്കില്ല\n18 May 2020 3:47 AM GMT\nകൊറോണ ബാധ മൂലം തടസപ്പെട്ട ലോകത്തെ കായിക വിനോദങ്ങള്‍ക്ക് ജര്‍മനിയില് ബുണ്ടസ് ലിഗ മല്‍സരങ്ങളോടെ തുടക്കമായപ്പോള് ആദ്യ മത്സരം വിവാദത്തിലുമായി. താരങ്ങള് കോവിഡ് ചട്ടം ലംഘിച്ചതോടെയാണ് ആദ്യ മത്സരം വിവാദത്തിലായത്. ശനിയാഴ്ച പുനരാരംഭിച്ച ബുണ്ടസ് ലിഗയില് ഹെര്‍ത്ത ബെര്‍ലിന് - ഹോഫന്‍ഹെയ്മിന് മത്സരത്തിനിടെ ഗോള് നേട്ടം ആഘോഷിക്കാന് ഹെര്‍ത്ത ഡിഫന്‍ഡര് ഡെഡ്റിക്ക് ബൊയാട്ട സഹതാരമായ മാര്‍ക്കോ ഗ്രുജിക്കിന്റെ കവിളില് ചുംബിക്കുകയായിരുന്നു. മറ്റു താരങ്ങള് കൈമുട്ടുകള് കൂട്ടിയിടിച്ചുള്ള ആഘോഷത്തിന് മാത്രം തയ്യാറായപ്പോഴാണ് ബൊയാട്ടയുടെ ഈ നീക്കം.\nകളിക്കളത്തില് സാമൂഹിക അകലം പാലിക്കണമെന്ന ജെര്‍മന് ഫുട്ബോള് ലീഗ് ചട്ടം നിലനില്‍ക്കുന്ന സാഹചര്യത്തിലാണ് മത്സരങ്ങള് പുനരാരംഭിച്ച ആദ്യ ദിവസം തന്നെ ചട്ടലംഘനമുണ്ടായിരിക്കുന്നത്. അതേസമയം എന്നാല് താരങ്ങള്‍ക്കെതിരേ നടപടിയെടുക്കില്ലെന്നാണ് ജെര്‍മന് ഫുട്ബോള് ലീഗ് അധികൃതരുടെ നിലപാട്. മത്സരത്തില് എതിരില്ലാത്ത മൂന്നു ഗോളുകള്‍ക്കായിരുന്നു ഹെര്‍ത്ത ബെര്‍ലിന്റെ ജയം.\nകോവിഡിനെ തുടര്‍ന്ന് രണ്ട് മാസത്തെ സസ്പെന്‍ഷനുശേഷം പുനരാരംഭിക്കുന്ന ലോകത്തിലെ ആദ്യത്തെ പ്രധാന ഫുട്ബോള് ലീഗാണ് ബുണ്ടസ് ലിഗ. കാണികളൊഴിഞ്ഞ സ്റ്റേഡിയത്തില് മത്സരത്തിനു സാക്ഷിയായത് മാധ്യമപ്രവര്‍ത്തകരും ടീമുകളുടെ ഒഫീഷ്യല്‍സും റഫറിമാരും മാത്രമാണ്. റെക്കോഡ് ആരാധകര് മത്സരങ്ങള് ചാനലുകളിലൂടെ തത്സമയം കണ്ടതായി സ്‌കൈ സ്പോര്‍ട്സ് അവകാശപ്പെട്ടു. ജര്‍മനിയില് മാത്രം അറുപത് ലക്ഷം പേര് മത്സരങ്ങള് തത്സമയം കണ്ടതായാണു കണക്കുകള്. സ്റ്റേഡിയത്തില്‍നിന്നു സ്റ്റേഡിയത്തിലേക്കുള്ള 'കോണ്‍ഫെറന്‍സ്' എന്നു പേരിട്ട തത്സമയ സംപ്രേഷണവും സ്‌കൈ സ്പോര്‍ട്സ് നടത്തിയിരുന്നു. ലോകവ്യാപകമായി 70 ലധികം ചാനലുകള് ബുണ്ടസ് ലിഗാ മത്സരങ്ങള് തത്സമയ സംപ്രേഷണം ചെയ്തതായി ജര്‍മന് ഫുട്ബോള് ലീഗ് വ്യക്തമാക്കി.\nബുണ്ടസ് ലീഗില് യുണിയന് ബെര്‍ലില് - ബയേണ് മ്യൂണിക്ക് മത്സരത്തില് രണ്ട് ഗോളുകള്‍ക്ക് ബയേണ് യൂണിയന് ബെര്‍ലിനെ പരാജയപ്പെടുത്തി. എതിരില്ലാത്ത രണ്ട് ഗോളുകള്‍ക്കാണ് ബയേണ് യൂണിയന് ബെര്‍ലിനെ പരാജയപ്പെടുത്തിയത്. ബയേണിന് വേണ്ടി റോബര്‍ട്ട് ലെവന്‍ഡോസ്‌കിയും ബെഞ്ചമിന് പവാര്‍ദും ഗോളടിച്ചു. ഈ സീസണിലെ 40 അം ഗോളാണ് ലെവന്‍ഡോസ്‌കി ഇന്ന് നേടിയത്. ബുണ്ടസ് ലീഗയിലെ 26 ആം ഗോളും. ജയത്തോടെ് കൂടി പോയന്റ് നിലയില് നാല് പോയന്റ് ലീഡ് ബയേണ് നിലനിര്‍ത്തി.


സ്കോളിയോസിസ് എന്ന രോഗത്തിൻറെ പ്രധാന ലക്ഷണങ്ങളും കാരണങ്ങളും... ചികിത്സാരീതികൾ...\nസ്കോളിയോസിസ് എന്ന രോഗത്തിൻറെ പ്രധാന ലക്ഷണങ്ങളും കാരണങ്ങളും… ചികിത്സാരീതികൾ…\nഇന്ന് സംസാരിക്കാൻ പോകുന്ന വിഷയം സ്കോളിയോസിസ് എന്നാ അസുഖത്തെ കുറിച്ചാണ്. കഴുത്തിനെ ഭാഗത്ത് മുന്നോട്ട് ഒരു വളവുണ്ട് അതിനെ സർ വൈക്കിൾ ലോഗോസ് എന്ന് പറയും. അതുപോലെ നെഞ്ചിലെ ഭാഗത്ത് പുറകോട്ട് ഒരു വളവുണ്ട് അതിനെ തൊറാസിക് കൈഫോസിസ് എന്ന് പറയാം. അതുപോലെ നടുവിന് ഭാഗത്ത് മുന്നോട്ടുള്ള വളവിന് ലംബാർ ലോർഡോസിസ് എന്നും പറയും. ഇതെല്ലാം സാധാരണ ഒന്നിടവിട്ട മുന്നോട്ടും പിറകോട്ടും ഉള്ള വളവുകളാണ്. ഇത് ശരീരഭാരത്തെ യും കൈകാലുകളുടെ ഭാരത്തെയും ആയാസരഹിതമായി കടത്തിവിടുന്ന അതിന് ഇത് വളരെയേറെ പ്രയോജനപ്രദമാണ്. അപ്പോൾ നട്ടെല്ലിന് വൈകല്യങ്ങൾ ഉണ്ടാകുമ്പോൾ ഇതിൽ ഒന്നര ഇടവിട്ട് വളവുകളിൽ ഏതെങ്കിലുമൊന്ന് അധികമായാൽ അത് അബ്നോർമൽ ആവും.\nഅപ്പോൾ ഒരു വശത്ത് നടുവിലെ മുൻഭാഗത്ത് വളവുകൾ വന്നാൽ അത് പരിഹരിക്കുന്നതിനു ശരീരത്തിൻറെ പിൻഭാഗത്ത് വളവ് വരും. അപ്പോൾ നമ്മുടെ ബാലൻസ് കറക്റ്റ് ആവാൻ ശരീരം ശ്രമിക്കും. നട്ടെല്ലിന് കാണപ്പെടുന്ന വൈകല്യങ്ങളിൽ ഏറ്റവും പ്രധാനപ്പെട്ടതാണ് സ്കോളിയോസിസ്. സ്കോളിയോസിസ് എന്ന് പറഞ്ഞാൽ നട്ടെല്ലിലെ കശേരുക്കളുടെ തിരുവ് അതോടൊപ്പം പാർശ്വങ്ങളിൽ ലേക്കുള്ള വളവുകളും ആണ്. അതുപോലെ മറ്റു പല തരം വൈകല്യങ്ങൾ നട്ടെല്ലിന് ഉണ്ട്. ഉദാഹരണത്തിന് കൈഫോസിസ്. പുറകിലേക്ക് കൂടുതൽ ഊന്നുകൾ വരുന്നതിനെയാണ് കൈഫോസിസ് എന്ന് പറയുന്നത്. മുന്നോട്ടുള്ള വളവിലെ ലോർഡോസിസ് എന്ന് പറയാം. അത് സാധാരണ ഉള്ളതിൽ നിന്നും കവിഞ്ഞ ഉള്ളതാണെങ്കിൽ അത് അബ്നോർമലാണ്.\nഅതുപോലെതന്നെ നട്ടെല്ലിനു ക്ഷതം സംഭവിച്ച അതിനുശേഷം വരുന്ന ഡാ ഇത് നട്ടെല്ലിൽ മുഴകളോ വല്ല എന്തെങ്കിലും പ്രശ്നങ്ങൾ വന്നതിനുശേഷം ഉണ്ടാകുന്ന പ്രശ്നങ്ങളാണ്. നട്ടെല്ലിലെ കശേരുക്കൾ ഇൽ തിരിവുകൾ ഉണ്ടാകുമ്പോൾ എല്ലുകൾ മാത്രമല്ല തിരിയുന്നത് അതിനൊപ്പമുള്ള ഞരമ്പുകളും പേശികളും എല്ലാം തന്നെ തിരിയും. അപ്പോൾ ഇതാണ് നമ്മൾ കറക്റ്റ് ചെയ്യേണ്ടത്.


Pravasi Pension Scheme for Non-Resident Keralites - Malayalam Goodreturns\n» പ്രവാസികൾക്ക് ആശ്വാസം; നാട്ടിൽ തിരിച്ചെത്തുന്നവർക്ക് 5000 മുതൽ 50000 രൂപ വരെ പെൻഷൻ\nപ്രവാസികൾക്ക് ആശ്വാസം; നാട്ടിൽ തിരിച്ചെത്തുന്നവർക്ക് 5000 മുതൽ 50000 രൂപ വരെ പെൻഷൻ\n35 min ago ക്രിസില്, വാല്യു റിസര്‍ച്ച് എന്നിവയുടെ5സ്റ്റാര് റേറ്റിംഗ് ഉള്ള മ്യൂച്വല് ഫണ്ട് എസ്‌ഐപി പ്ലാനുകള് ഇവയാണ്!\nജീവിതത്തിന്റെ ഭൂരിഭാഗം കാലവും അന്യനാട്ടിൽ പണിയടുത്തിട്ടും അവസാന നാളുകളിൽ കഷ്ട്ടപ്പെടുന്നവർ നിരവധിയാണ്. എന്നാൽ പ്രവാസികൾക്ക് ആശ്വാസമാകുന്ന പദ്ധതിയുമായി കേരള പ്രവാസി ക്ഷേമ ബോർഡ് രംഗത്ത്.\nപ്രവാസി ക്ഷേമ ബോർഡ്\nപ്രവാസ ജീവിതം മതിയാക്കി നാട്ടിൽ തിരിച്ചെത്തുന്നവർക്ക് ഇനി ആശ്വസിക്കാം. പ്രവാസികൾക്ക് 5000 മുതൽ 50000 രൂപ വരെ പെൻഷൻ നൽകുന്ന പദ്ധതിയ്ക്ക് കേരള പ്രവാസി ക്ഷേമ ബോർഡ് മാസങ്ങൾക്ക് മുമ്പ് തുടക്കം കുറിച്ചിരുന്നു. പദ്ധതിയുടെ കരട് സർക്കാർ അംഗീകാരത്തിനായി സമർപ്പിച്ചിരിക്കുകയാണ്. വെറും ഗൾഫുകാരനായാൽ മതിയോ കാശുള്ള ഗൾഫുകാരനാകണ്ടേ??\nപ്രവാസികൾ നിക്ഷേപിക്കുന്ന തുകയ്ക്ക് ആനുപാതികമായാണ് പെൻഷൻ ലഭിക്കുക. അഞ്ച് ലക്ഷം മുതൽ 50 ലക്ഷം വരെ പദ്ധതിയിഷ നിക്ഷേപിക്കാം. പ്രവാസികൾക്ക് ധൈര്യമായി നിക്ഷേപിക്കാം...പ്രവാസി ചിട്ടി നവംബറിൽ തുടങ്ങും\nപ്രവാസികൾക്ക് നേട്ടമുണ്ടാക്കാം... മികച്ച എൻആ‍ർഇ നിക്ഷേപങ്ങൾ ഇതാ...\nതുക വികസന പദ്ധതികൾക്ക്\nപ്രവാസികളിൽ നിന്ന് സമാഹരിക്കുന്ന തുക വികസന പദ്ധതികൾക്കാണ് ഉപയോഗിക്കുക. 60000 കോടി രൂപ വരെ സമാഹരിക്കാനാണ് ലക്ഷ്യമിടുന്നത്. ഇന്നത്തെ സൗദി അല്ല സൗദി; വരാനിരിക്കുന്നത് വമ്പൻ പദ്ധതി!!! ലക്ഷക്കണക്കിന് പ്രവാസികൾക്ക് ജോലി ഉറപ്പ്\nബാങ്ക് നിക്ഷേപത്തേക്കാൾ ലാഭം\nവിദേശത്തേയക്ക് പറക്കേണ്ട; സ്വന്തം നാട്ടിൽ നിന്ന് കാശുണ്ടാക്കാൻ ചില വഴികൾ ഇതാ...\nമടങ്ങി വരവ് കൂടി\nസ്വദേശിവത്ക്കരണത്തിന്റെ ഭാഗമായി വിദേശത്ത് നിന്ന് മടങ്ങി വരുന്നവരുടെ എണ്ണം കൂടിയിട്ടുണ്ട്. 24 ലക്ഷം പ്രവാസികളിൽ 12.52 ലക്ഷം പേർ തിരിച്ചു വന്നുവെന്നാണ് സർവ്വേ റിപ്പോർട്ട്. ഗൾഫിൽ ഇനി ആവശ്യം ഈ ജോലിക്കാരെ മാത്രം; കോഴ്സുകൾ ഏതെന്ന് അറിയണ്ടേ?\nപ്രായം 18 കഴിഞ്ഞോ? നിങ്ങൾക്കും ചേരാം അടൽ പെൻഷൻ യോജനയിൽ; അപേക്ഷിക്കേണ്ടത് എങ്ങനെ??\nRead more about: nri pension savings എൻആർഐ പെൻഷൻ സേവിംഗ്സ്\nThere arealarge number of people who are living outside India. Among themagood percentage belongs to lower or middle income group. This large group of middle-lower income group faces many fundamental problems during their life in the Gulf and when they return to their homeland.


വൈഎസ് രാജശേഖര റെഡ്ഡിയായി മമ്മൂട്ടി വരുന്നു; പരിഗണിച്ചത് മമ്മൂട്ടിയെ മാത്രമെന്ന് സംവിധായകന്\n22 March 2018 9:37 AM GMT\n2009ല് ഹെലികോപ്റ്റര് അപകടത്തില് മരിച്ച ആന്ധ്രപ്രദേശ് മുന് മുഖ്യമന്ത്രി വൈഎസ് രാജശേഖര റെഡ്ഡി ആയി മമ്മൂട്ടി അഭിനയിക്കുന്നു. മഹി വി രാഘവ് ആണ് ആന്ധ്രാപ്രദേശില് കോണ്‍ഗ്രസിനെ അധികാരത്തില് തിരിച്ചെത്തിച്ച വൈഎസ് രാജശേഖര റെഡ്ഡിയുടെ ജീവിതം സിനിമയാക്കുന്നത്. യാത്ര എന്നാണ് ചിത്രത്തിന് പേരിട്ടിരിക്കുന്നത്. 2017ലെ വലിയ ഹിറ്റുകളിലൊന്നായ 'ആനന്ദോ ബ്രഹ്മ'യുടെ സംവിധായകനാണ് മഹി വി രാഘവ്. വൈഎസ് രാജശേഖര റെഡ്ഡിയെ അവതരിപ്പിക്കാന് മമ്മൂട്ടിയെ മാത്രമാണ് പരിഗണിച്ചതെന്ന് മഹി വി രാഘവ് ന്യൂസ് മിനുട്ടിനോട് പറഞ്ഞു. വരുന്ന ജൂണില് ചിത്രീകരണം തുടങ്ങും. 2019 ജനുവരിയില് തീയറ്ററുകളിലെത്തിക്കാനാണ് ലക്ഷ്യമിടുന്നത്.\nഏറെ നാടകീയ മൂഹര്‍ത്തങ്ങളുള്ള വൈഎസ്ആറിന്റെ ജീവിതമാണ് ചിത്രീകരിക്കുന്നത്. വലിയ കാന്‍വാസിലാണ് ചിത്രമെന്നും സംവിധായകന് പറഞ്ഞു. 2003ല് ആന്ധ്രപ്രദേശ് മുഖ്യമന്ത്രിയായ വൈഎസ് രാജശേഖര റെഡ്ഡി ആ വര്‍ഷം നയിച്ച 1500 കിലോമീറ്റര് കാല്‍നട ജാഥയടക്കമുള്ള സംഭവങ്ങള് ചിത്രീകരിക്കുന്നുണ്ട്. അതേസമയം കാസ്റ്റിംഗ് സംബന്ധിച്ച് മുഴുവന് ധാരണയായിട്ടില്ല. വൈഎസ് രാജശേഖര റെഡ്ഡിയുടെ മകനും വൈഎസ്ആര് കോണ്‍ഗ്രസ് നേതാവും ആന്ധ്രപ്രദേശ് പ്രതിപക്ഷ നേതാവുമായ ജഗന്‍മോഹന് റെഡ്ഡിയടക്കമുള്ളവരുടെ കഥാപാത്രങ്ങള് ആരൊക്കെ ചെയ്യണം എന്നത് സംബന്ധിച്ച് തീരുമാനമായിട്ടില്ല.\nരണ്ട് പതിറ്റാണ്ടിന് ശേഷമാണ് മമ്മൂട്ടി വീണ്ടുമൊരു തെലുങ്ക് സിനിമയില് അഭിനയിക്കുന്നത്. കെ വിശ്വനാഥിന്റെ സ്വാതികിരണം പോലുള്ള തെലുങ്ക് ചിത്രങ്ങളില് അദ്ദേഹം നായകനായിരുന്നു. മമ്മൂട്ടി തന്നെയാണ് വൈഎസ് രാജശേഖര റെഡ്ഡിക്ക് ശബ്ദം നല്‍കുന്നത്. ഡോ.അംബേദ്കറെ അവതരിപ്പിച്ച് മികച്ച നടനുള്ള ദേശീയ പുരസ്‌കാരം നേടിയിട്ടുള്ള മമ്മൂട്ടിക്ക് ചെയ്യാന് കഴിയാത്ത കഥാപാത്രങ്ങളൊന്നും ഇല്ലെന്നാണ് താന് കരുതുന്നതെന്നും മഹി വി രാഘവ് ന്യൂസ് മിനുട്ടിനോട് പറയുന്നു.\nanandobrahma andhrapradesh biopic ChiefMinister congress DrAmbedkar mahiVraghav mammootty YSR YSRajasekharareddy


supreme court verdict will be affected in thousands of tribals | സുപ്രീം കോടതി വിധി നടപ്പായാല് ജില്ലയില് കാടിറങ്ങേണ്ടത് ആയിരത്തോളം ആദിവാസികള് - Malayalam Oneindia\nUpdated: Sun, Mar 3, 2019, 15:58 [IST]\nകോന്നി: സുപ്രീംകോടതി ഉത്തരവു പ്രകാരം ആദിവാസികളെ കാട്ടില് നിന്നൊഴിപ്പിച്ചാല് ജില്ലയില് ആയിരത്തിലധികം ആളുകള്‍ക്ക് സര്‍ക്കാര് അഭയം നല്‍കേണ്ടിവരും. കാടിനെ മാത്രം ആശ്രയിച്ചു കഴിയുന്ന ഇക്കൂട്ടരെ പുറംലോകത്തു താമസിപ്പിക്കുക അപ്രായോഗികമെന്നും വിലയിരുത്തല്. ജില്ലയിലെ ആവണിപ്പാറ, കോട്ടാപ്പാറ, നെല്ലിക്കപ്പാറ, കാട്ടാത്തിപ്പാറ, തല മാനം, മൂഴിയാര്, ഗവി , കൊച്ചാണ്ടി, ശബരിമല വനങ്ങളിലായി കഴിയുന്ന ആദിവാസികളുടെ കണക്കെടുപ്പ് തന്നെ പൂര്‍ണമല്ല. വനം വകുപ്പും ആദിവാസി ക്ഷേമ വകുപ്പും ബന്ധപ്പെട്ട തദ്ദേശ സ്ഥാപനങ്ങളും ചേര്‍ന്ന് ഇവരുടെ മെച്ചപ്പെട്ട വികസനത്തിനായി ഒട്ടനവധി പദ്ധതികള് നടപ്പാക്കുന്നുണ്ടെങ്കിലും പലര്‍ക്കും ഇതിന്റെ ഗുണഫലങ്ങള് കിട്ടുന്നില്ലെന്ന ആക്ഷേപവും നിലനില്‍ക്കുന്നതിനിടെയാണ് ഇവരെ കാടിറക്കണമെന്ന കോടതി വിധി ഉണ്ടായിരിക്കുന്നത്.\nആദിവാസി വിഭാഗങ്ങള്‍ക്ക് അവരുടേതായ ചില രീതികളുണ്ട്. അത്തരം ജീവിത ശൈലികളിലൂടെ മാത്രമേ ഇവര് മുന്നോട്ട് പോകുകയുള്ളൂ. കാടിനോട് ചേര്‍ന്നു തന്നെ ഇവര്‍ക്ക് വീടുകളും മറ്റു സൗകര്യങ്ങളും സര്‍ക്കാര് നല്‍കിയിട്ടുണ്ടെങ്കിലും ഇവരില് പലരും ഇത്തരം സ്ഥലങ്ങളില് അന്തിയുറങ്ങാറില്ല. വന വിഭവങ്ങള് ശേഖരിക്കലും കാട്ടു കിഴങ്ങുകള് ഭക്ഷണമാക്കിയും കഴിയുന്ന ഇക്കൂട്ടര്‍ക്ക് ഉള്‍വനങ്ങള് തന്നെയാണ് ജീവിതം.\nവന വിഭവങ്ങള് ശേഖരിച്ച് ബന്ധപ്പെട്ട വികസന ഏജന്‍സിക്ക് കൈമാറുമ്പോള് കിട്ടുന്ന ചെറിയ വരുമാനമാണ് ഇവരുടെ പ്രധാന ആശ്രയം. കുട്ടികളുടെ വിദ്യാഭ്യാസത്തിനുള്‍പ്പെടെ സര്‍ക്കാര് മെച്ചപ്പെട്ട പദ്ധതിക്കള് നല്‍കുന്നുണ്ടെങ്കിലും പലരും ഇപ്പോഴും മുഖം തിരിച്ച് നില്‍ക്കുകയാണ്. സുപ്രീം കോടതി പറഞ്ഞതനുസരിച്ച് രാജ്യത്ത് 10 ലക്ഷം ആദിവാസി കുടുംബങ്ങളാണ് കാടിറക്കേണ്ടി വരിക. വനവും, വന്യ ജീവികളും ജീവിതത്തിന്റെ ഭാഗമായ ഇവരെ കാടിറക്കിയാല് ഉണ്ടാകുന്ന സങ്കീര്‍ണതകളും കുറച്ചൊന്നുമാകില്ല.\nകാടിറക്കുന്ന ആദിവാസികള്‍ക്ക് ആവശ്യമായ അടിസ്ഥാന സകര്യം, തൊഴില്, മെച്ചപ്പെട്ട വരുമാനം ഇതെല്ലാം സാധ്യമാക്കേണ്ടതുണ്ട്. നിലവില് തന്നെ ഇതര പട്ടിക ജാതി വിഭാഗങ്ങള് വീടിനും മറ്റ് ആവശ്യങ്ങള്‍ക്കുമായി സര്‍ക്കാരിന്റെ മുന്നില് സമരവുമായുണ്ട്. കാടിനോട് ചേര്‍ന്ന് വീട് നല്‍കിയിട്ടും ഉള്‍വനത്തില് അന്തിയുറങ്ങാറുള്ള ആദിവാസികളെ കാടിറക്കി നാട്ടില് എത്തിക്കുന്പോഴുണ്ടാകുന്ന അവസ്ഥ എന്താകുമെന്ന ചോദ്യവും ഉയരുന്നുണ്ട്. സര്‍ക്കാരിനു വേണമെങ്കില് ഘട്ടം ഘട്ടമായി മാത്രമേ ഇവരുടെ പുനരധിവാസം സാധ്യമാകൂവെന്നും ഈ രംഗത്ത് ഗവേഷണം നടത്തിയവര് ചൂണ്ടിക്കാട്ടുന്നു. ഇന്നും നാഗരികതയോടെ അടുപ്പം പുലര്‍ത്താത്ത ഒരു വിഭാഗം ആദിവാസികള് വനമേഖലയിലുണ്ട്\ntribals supreme court pathanamthitta forest ആദിവാസി സുപ്രീം കോടതി പത്തനംതിട്ട വനംവകുപ്പ്\nsupreme court verdict will be affected in thousands of tribals


സ്ത്രീകളിലെ വിളര്‍ച്ചയെ തടയാം - ഇ വാർത്ത | evartha\nസ്ത്രീകളിലെ വിളര്‍ച്ചയെ തടയാം\nEvartha Desk6June 2017\nഹീമോഗ്ലോബിന്, ഇരുമ്പ്, ഫോളിക് ആസിഡ് എന്നീ ഘടകങ്ങള് രക്തത്തില് കുറയുന്നതാണ് വിളര്‍ച്ച അല്ലെങ്കില് അനീമിയക്ക് കാരണം. ചുവന്ന രക്തകോശങ്ങളുടെ അളവ് കുറയുന്നതും ഇതിന് കാരണമാകുന്നു. കേരളത്തിലെ മൂന്നിലൊന്ന് സ്ത്രീകളും വിളര്‍ച്ച ബാധിച്ചവരാണെന്നാണ് പഠനങ്ങള് വ്യക്തമാക്കുന്നത്. വിളര്‍ച്ച ഒഴിവാക്കുന്നതിനുള്ള അയണ് ടാബ്‌ലറ്റുകള് കഴിക്കുന്ന ഗര്‍ഭിണികളുടെ എണ്ണം കുറവാണെന്നും സ്ത്രീകളുടെയും കുട്ടികളുടെയും വികസനം സംബന്ധിച്ച ചുമതലയുള്ള കേന്ദ്ര മന്ത്രാലയം നടത്തിയ പഠനത്തില് പറയുന്നു.\n100 മില്ലി ലിറ്റര് രക്തത്തിലുണ്ടാകേണ്ട ഹീമോഗ്ലോബിന്റെ അളവ്:\nഗര്‍ഭിണികള്‍ക്കും അഞ്ച് വയസ്സില് താഴെയുള്ളവര്‍ക്കും 11 ഗ്രാം\nഅഞ്ച് മുതല് 11 വയസ്സുവരെയുള്ളവര്‍ക്ക് 11.5 ഗ്രാം\nസ്ത്രീകള്, കൗമാരക്കാര്, മുലയൂട്ടുന്നവര്: 12 ഗ്രാം\nപുരുഷന്മാര് 13 ഗ്രാം\nരക്തനഷ്ടംമൂലം പ്രസവ സമയത്ത് സ്ത്രീകള് മരിക്കുന്നതിന്റെ പ്രധാനകാരണം അനീമിയയാണ്. കൂടാതെ വിളര്‍ച്ച ബാധിച്ച അമ്മമാര് മാസം തികയാതെ പ്രസവിക്കാന് സാധ്യതയേറെയാണ്. തൂക്കം കുറഞ്ഞ കുഞ്ഞുങ്ങളും ഉണ്ടാകും. സമയമെത്താതെയുള്ള പ്രസവവും കുഞ്ഞുങ്ങളുടെ തൂക്കക്കുറവും മരണനിരക്കും കൂട്ടുന്നു. വിളര്‍ച്ചയുള്ള അമ്മമാരുടെ കുട്ടികള്‍ക്ക് പോഷകാഹാരക്കുറവും അണുബാധയും മറ്റ് അസുഖങ്ങളും ഉണ്ടാകുന്നു.\nവികസ്വര രാജ്യങ്ങളിലെ മൊത്തം രോഗബാധയുടെ 2.4ശതമാനത്തിനുംകാരണം അനീമിയ, അയഡിന്, വൈറ്റമിന് എ എന്നിവയുടെ അപര്യാപ്തത മൂലമാണെന്ന് ലോകാരോഗ്യസംഘടനയുടെ പഠനത്തില് പറയുന്നു.\nഅനീമിയ കാരണം ഹൃദയത്തിന്റെ പ്രവര്‍ത്തനങ്ങള് തടസ്സപ്പെടാനിടവരുത്തുന്നു. ഇത് ഹൃദ്രോഗങ്ങള്‍ക്ക് ഇടയാക്കിയേക്കാം. പെപ്റ്റിക് അള്‍സര്, എല്ലിനെ ബാധിക്കുന്ന രോഗങ്ങള്, ബ്ലീഡിങ് പ്രശ്നങ്ങള് എന്നിവ കൂടി ബാധിക്കുമ്പോള് സ്വതവേ അനീമിക് ആയ സ്ത്രീയുടെ ആരോഗ്യനില കൂടുതല് വഷളാവുന്നു.\nപ്രധാനമായും മൂന്നുതരത്തിലുള്ള അനീമിയകളാണ് സ്ത്രീകളില് കണ്ടുവരുന്നത്. അയണിന്റെ അപര്യാപ്തത മൂലമുണ്ടാവുന്ന അനീമിയ ഒന്ന്. ഇതിന്റെ പ്രധാന കാരണം ആര്‍ത്തവകാലത്തെ രക്തനഷ്ടമാണ്. ഇക്കാലത്ത് അയണ് അടങ്ങിയ ഭക്ഷണങ്ങള് ആവശ്യത്തിന് കഴിക്കാതിരുന്നാല് പ്രശ്നം മൂര്‍ച്ഛിക്കും. പ്രായംചെന്ന സ്ത്രീകളില് പോഷകങ്ങളടങ്ങിയ ഭക്ഷണങ്ങള് കഴിക്കാതിരിക്കുന്നതു കാരണം അനീമിയ കാണാറുണ്ട്. ആഹാരത്തിലെ തകരാറുകള് കൊണ്ട് രക്തത്തിലെ ഫോളിക് ആസിഡിന്റെ അളവ് കുറയുമ്പോഴാണ് ‘ഫോളിക് ആസിഡ് ഡഫിഷ്യന്‍സി അനീമിയ’ ഉണ്ടാകുന്നത്. സ്ത്രീകളില് ഗര്‍ഭകാലത്ത് ഫോളിക് ആസിഡ് സാധാരണ നിലയേക്കാള് ഇരട്ടി ആവശ്യമാണ്. ഇതുകൊണ്ടാണ് ഗര്‍ഭിണികള്‍ക്ക് ഫോളിക് ആസിഡ് പ്രത്യേകം നിര്‍ദേശിക്കുന്നത്. ഗര്‍ഭം ധരിക്കാനൊരുങ്ങുമ്പോഴും ഗര്‍ഭിണിയായ ആദ്യമാസവും രക്തത്തില് ഫോളിക് ആസിഡിന്റെ അളവ് കുറയാന് പാടില്ല. അത് ഗര്‍ഭസ്ഥശിശുവിന്റെ ആരോഗ്യനിലയെ തകരാറിലാക്കാനിടയുണ്ട്.\nഇതുകൂടാതെ സ്ത്രീകളിലെ ഫോളിക് ആസിഡിന്റെ കുറവ് വന്ധ്യതക്കും അണുബാധയ്ക്കും ഇടയാക്കുന്നു. വിറ്റാമിന് ‘ബി 12’ന്റെ കുറവുകൊണ്ടും അനീമിയ ഉണ്ടാവുന്നു. ഇത് അപകടകരമായ നിലയിലാണെങ്കില് ഇഞ്ചക്ഷന് നല്‍കേണ്ടിവരും. ബി 12ന്റെ കുറവ് ന്യൂറോളജിക്കല് തകരാറുകള്‍ക്കും വഴിതെളിച്ചേക്കാം.\nഅനീമിയ സ്വയം ഒരു രോഗലക്ഷണമായാണ് പലപ്പോഴും വരുന്നത്. ഒരു പ്രത്യേക ഘട്ടമെത്തിക്കഴിഞ്ഞാല് അനീമിയ ഒരു രോഗം തന്നെയായി മറ്റെല്ലാ അവയവങ്ങളെയും ബാധിച്ചുതുടങ്ങുന്നു. ക്ഷീണമാണ് പ്രധാന ലക്ഷണം. ‘ആകെ ഒരു ഉന്മേഷക്കുറവ്. ഒന്നും ചെയ്യാന് തോന്നുന്നില്ല’ എന്നാണ് സാധാരണ രോഗി പറയുക. രക്തക്കുറവ് കാരണം ശരീരം വിളര്‍ത്തിരിക്കും. കണ്ണ്, കൈ, നാവ് എന്നീ ഭാഗങ്ങള് പ്രത്യേകിച്ചും. എത്രമാത്രം അനീമിക് ആണെന്നറിയാനാണ് രക്തപരിശോധന നടത്തുന്നത്. സ്ത്രീകളില് അയണിന്റെയും ഫോളിക് ആസിഡിന്റെയും കുറവുമൂലമാണ് സാധാരണ അനീമിയ വരുന്നത്.\nഇരുമ്പ് അടങ്ങിയ ഭക്ഷ്യവസ്തുക്കള്, ഐഎഫ്എ ടാബ് ലറ്റുകള്, ഇരുമ്പ് അടങ്ങിയ ഉപ്പ് എന്നിവ കഴിക്കുക.\nവൈറ്റമിന് സി അടങ്ങിയ നാരങ്ങ, പേരക്ക, ഓറഞ്ച് തുടങ്ങിയവ അയേണിന്റെ ആഗിരണം എളുപ്പത്തിലാക്കും. അതേസമയം, ചായ, കാപ്പി, പാല് എന്നിവ അയേണ് ആഗിരണം തടയും.\nആട്ടിറച്ചി, മാട്ടിറച്ചി, കോഴിയിറച്ചി, പന്നിയിറച്ചി, കരള്, മുട്ട, കക്കയറിച്ചി, ചെമ്മീന്, കടല് മത്സ്യങ്ങള്.\nസോയാബീന്, പരിപ്പ്, ഉഴുന്നുപരിപ്പ്, കടല, ഇലക്കറികള്, പച്ചക്കായ, തണ്ണിമത്തന്, ഗ്രീന്‍പീസ്\nശര്‍ക്കര, അണ്ടിപ്പരിപ്പ്, ഡ്രൈ ഫ്രൂട്ട്സ്ധാന്യങ്ങള്, ചോളം, ബജ്റ, റാഗി, തവിട് നീക്കാത്ത അരി തുടങ്ങിയവ ആഹാരത്തില് ഉള്‍പ്പെടുത്തുക


IBPS RRB Clerk Mains Admit Card 2021| Download Office Assistant Mains Call Letter\nMalyalam govt jobs » IBPS RRB Clerk Admit Card 2021 » IBPS RRB Clerk Admit Card 2021\nIBPS RRB Clark Mains Admit Card 2021\nIBPS RRB Clerk Mains Admit Card 2021-Important Dates (പ്രധാനപ്പെട്ട തീയതികൾ)\nIBPS RRB Clerk PET Call Letter 2021 (കോൾ ലെറ്റർ)\nIBPS RRB Clerk Mains Admit Card 2021: Direct Download Link (അഡ്മിറ്റ് കാർഡ്)\nSteps to Download IBPS RRB PO Mains Admit Card 2021 (ഡൗൺലോഡ് ചെയ്യാനുള്ള ഘട്ടങ്ങൾ)\nIBPS RRB Clerk Exam Pattern 2021 (പരീക്ഷാ രീതി)\nIBPS RRB Office Assistant Mains Exam Pattern 2021 (മെയിൻ പരീക്ഷാ രീതി)\nIBPS RRB Office Assistant Mains Exam Pattern 2021 (പരീക്ഷാ രീതി)\nIBPS RRB Clerk Admit Card 2021: FAQs (പതിവുചോദ്യങ്ങൾ)\nIBPS RRB ക്ലാർക്ക് മെയിൻസ് അഡ്മിറ്റ് കാർഡ് 2021| Check Office Assistant Mains Call Letter: IBPS RRB ക്ലാർക്ക് പ്രിലിമിനറി പരീക്ഷയിൽ യോഗ്യത നേടിയ ഉദ്യോഗാർത്ഥികൾക്ക് ഈ ലേഖനത്തിൽ നൽകിയിരിക്കുന്ന നേരിട്ടുള്ള ലിങ്ക് വഴി IBPS RRB ക്ലാർക്ക് മെയിൻ അഡ്മിറ്റ് കാർഡ് 2021 ഡൗൺലോഡ് ചെയ്യാം. IBPS RRB മെയിൻ പരീക്ഷ 2021 ഒക്ടോബർ 17 ന് ഷെഡ്യൂൾ ചെയ്തിട്ടുണ്ട്. IBPS RRB ക്ലർക്ക് മെയിൻ അഡ്മിറ്റ് കാർഡ് (IBPS RRB Clark Mains Admit Card 2021) സംബന്ധിച്ച കൂടുതൽ വിവരങ്ങൾക്ക് 2021 ഉദ്യോഗാർത്ഥിക്ക് മുഴുവൻ ലേഖനവും വായിക്കാം.\nഔദ്യോഗിക അറിയിപ്പ് പ്രകാരം 2021 ഒക്ടോബർ 17 -ന് IBPS RRB ക്ലാർക്ക് മെയിൻ പരീക്ഷ ഷെഡ്യൂൾ ചെയ്തിട്ടുണ്ട്.\nIBPS RRB Clerk Mains Admit Card 1st week of October 2021(Expected)\nRead More: SBI Clerk Mains Admit Card 2021 Out\nവിജ്ഞാപനപ്രകാരം, IBPS 2021 ജൂലൈ 19 മുതൽ 25 വരെ പ്രീ-എക്സാം ട്രെയിനിംഗ് നടത്താനിരിക്കെ, PET കോൾ ലെറ്റർ @ibps.in 2021 ജൂലൈ 09-ന് റിലീസ് ചെയ്യും. എന്നാൽ IBPS RRB ക്ലാർക്ക് PET അഡ്മിറ്റ് കാർഡ് ഇതുവരെ പുറത്തിറക്കിയിട്ടില്ല കൂടാതെ പ്രതീക്ഷകൾ PET മാറ്റിവയ്ക്കുകയോ അല്ലെങ്കിൽ പൂർണ്ണമായും റദ്ദാക്കുകയോ ആണ്. SC/ST/XS/മതന്യൂനപക്ഷ സമുദായത്തിൽ പെട്ട ഉദ്യോഗാർത്ഥികൾക്ക് അവരുടെ IBPS RRB ക്ലാർക്ക് PET കോൾ ലെറ്റർ 2021 ഡൗൺലോഡ് ചെയ്യാവുന്നതാണ്. IBPS RRB അഡ്മിറ്റ് കാർഡ് സാധാരണയായി IBPS PET ഹാൾ ടിക്കറ്റിന് ശേഷമാണ് വരുന്നത്, എന്നാൽ കൊറോണ മുൻകരുതലുകൾ കാരണം PET പരീക്ഷാ പരിശീലനം റദ്ദാക്കപ്പെടുന്നു, പക്ഷേ ഇപ്പോഴും അതിനുള്ള ഔദ്യോഗിക അറിയിപ്പ് ഇല്ല.\nIBPS RRB ക്ലാർക്ക് മെയിൻ അഡ്മിറ്റ് കാർഡ് ഒക്ടോബർ ആദ്യ വാരം റിലീസ് ചെയ്യും (പ്രതീക്ഷിക്കുന്നു). ഉദ്യോഗാർത്ഥികൾക്ക് താഴെ കൊടുത്തിരിക്കുന്ന ലിങ്കിൽ ക്ലിക്ക് ചെയ്ത് അഡ്മിറ്റ് കാർഡ് ഡൗൺലോഡ് ചെയ്യാം. IBPS RRB ക്ലാർക്ക് മെയിൻ പരീക്ഷ 17 ഒക്ടോബർ 2021 ന് ഷെഡ്യൂൾ ചെയ്തിട്ടുണ്ട്. പരീക്ഷാ ദിവസം വരെ ഉദ്യോഗാർത്ഥികൾക്ക് IBPS RRB ക്ലാർക്ക് മെയിൻ അഡ്മിറ്റ് കാർഡ് ഡൗൺലോഡ് ചെയ്യാം.\nIBPS RRB Mains Admit Card 2021 (Link Inactive)\nIBPS RRB ക്ലാർക്ക് അഡ്മിറ്റ് കാർഡ് 2021 ഡൗൺലോഡ് ചെയ്യാനുള്ള ഘട്ടങ്ങൾ താഴെ കൊടുത്തിരിക്കുന്നു:\nഇൻസ്റ്റിറ്റ്യൂട്ട് ഓഫ് ബാങ്കിംഗിന്റെ ഔദ്യോഗിക വെബ്സൈറ്റ് സന്ദർശിക്കുക\nഹോംപേജിൽ, “Download IBPS RRB Clerk Mains Admit Card” കാണുന്നതിൽ ക്ലിക്ക് ചെയ്യുക\nഡെസ്ക്ടോപ്പിൽ/സ്ക്രീനിൽ ഒരു പുതിയ പേജ് ദൃശ്യമാകും.\nനിങ്ങളുടെ കോൾ ലെറ്റർ ഡൗൺലോഡ് ചെയ്യുന്നതിന് നിങ്ങളുടെ രജിസ്ട്രേഷൻ നമ്പറും പാസ്‌വേഡും/ജനനത്തീയതിയും പൂരിപ്പിക്കുക.\nഅപേക്ഷകർക്ക് ഹാർഡ് കോപ്പി അയയ്ക്കാത്തതിനാൽ ഭാവി റഫറൻസിനായി IBPS RRB അഡ്മിറ്റ് കാർഡ് 2021 ന്റെ ഒന്നിലധികം പ്രിന്റൗട്ട് എടുക്കുക.\nഐബിപിഎസ് ആർആർബി ഓഫീസ് അസിസ്റ്റന്റ് 2021 ഒഴിവുകളിലേക്ക് അപേക്ഷകരെ തിരഞ്ഞെടുക്കുന്നതിന്, താഴെ ചർച്ച ചെയ്തതുപോലെ രണ്ട് ഘട്ടങ്ങൾ തിരഞ്ഞെടുക്കുന്ന പ്രക്രിയയിൽ ഉൾപ്പെടുന്നു:\nഐബിപിഎസ് ആർആർബി ക്ലാർക്ക് മെയിൻ പരീക്ഷയിൽ ഉദ്യോഗാർത്ഥികൾ നേടിയ മാർക്കിനെ അടിസ്ഥാനമാക്കിയാണ് തിരഞ്ഞെടുപ്പ്. ഓഫീസ് അസിസ്റ്റന്റ് തസ്തികയിലേക്ക് ഇന്റർവ്യൂ റൗണ്ട് നടത്തുകയില്ല.\nഓരോ തെറ്റായ ഉത്തരത്തിനും 0.25 മാർക്കിന്റെ നെഗറ്റീവ് മാർക്ക് ഉണ്ടാകും. പരീക്ഷ വസ്തുനിഷ്ഠമായ രീതിയിലായിരിക്കും.\nഇവിടെ ഞങ്ങൾ IBPS RRB ക്ലാർക്ക് മെയിൻ പരീക്ഷ പാറ്റേൺ നൽകിയിട്ടുണ്ട്, അത് ഉദ്യോഗാർത്ഥികൾക്ക് അവരുടെ തയ്യാറെടുപ്പ് വർദ്ധിപ്പിക്കുന്നതിന് സഹായകമാകും.\nപ്രിലിമിനറി വിജയിച്ച ഉദ്യോഗാർത്ഥികളുടെ മികച്ച തയ്യാറെടുപ്പിനായി IBPS RRB ക്ലാർക്ക് മെയിൻ പരീക്ഷ പാറ്റേൺ താഴെ കൊടുത്തിരിക്കുന്നു.\n5 Computer Knowledge Syllabus Pape 40 20\nQ1, മെയിൻ പരീക്ഷയ്ക്ക് IBPS RRB അഡ്മിറ്റ് കാർഡ് 2021 ന്റെ റിലീസ് തീയതി എന്നാണ്?\nAns: IBPS RRB ക്ലാർക്ക് മെയിൻ അഡ്മിറ്റ് കാർഡ് 2021 ഒക്ടോബർ ആദ്യ വാരം റിലീസ് ചെയ്യും (പ്രതീക്ഷിക്കുന്നു).\nQ2, IBPS പോസ്റ്റിലൂടെ IBPS RRB അഡ്മിറ്റ് കാർഡ് അയക്കുമോ?\nAns: അഡ്മിറ്റ് കാർഡിന്റെ ഒരു ഹാർഡ് കോപ്പിയും തപാലിൽ അയയ്ക്കില്ല, ഉദ്യോഗാർത്ഥികൾ അത് ഓൺലൈനായി ഡൗൺലോഡ് ചെയ്ത് പ്രിന്റൗട്ട് പരീക്ഷാ ഹാളിൽ എത്തിക്കണം.\nQ3, എനിക്ക് എങ്ങനെ IBPS RRB ക്ലാർക്ക് അഡ്മിറ്റ് കാർഡ് 2021 ഡൗൺലോഡ് ചെയ്യാം?\nAns: ഉദ്യോഗാർത്ഥികൾക്ക് ഔദ്യോഗിക വെബ്സൈറ്റ് IBPS @ibps.in- ൽ നിന്ന് ലേഖനത്തിൽ ചർച്ച ചെയ്ത ഘട്ടങ്ങൾ അല്ലെങ്കിൽ ലഭ്യമായ നേരിട്ടുള്ള ലിങ്കിൽ നിന്ന് അഡ്മിറ്റ് കാർഡ് ഡൗൺലോഡ് ചെയ്യാം.\nQ4, IBPS ക്ലാർക്ക് അഡ്മിറ്റ് കാർഡ് 2021 -നുള്ള എന്റെ രജിസ്ട്രേഷൻ നമ്പറും പാസ്‌വേഡും എങ്ങനെ വീണ്ടെടുക്കാം?\nAns: നിങ്ങളുടെ രജിസ്ട്രേഷൻ നമ്പർ/പാസ്‌വേഡ് മറന്നുപോയാൽ, വലത് മൂലയിൽ കാണിച്ചിരിക്കുന്ന “Forget Password” ക്ലിക്കുചെയ്‌ത് രജിസ്റ്റർ ചെയ്ത മൊബൈൽ നമ്പർ/ഇമെയിൽ ഐഡി നൽകുക. വിശദാംശങ്ങൾ മൊബൈൽ നമ്പറോ ഇമെയിൽ വിലാസമോ പങ്കിടും.\nQ5, IBPS RRB ക്ലാർക്ക് മെയിൻ അഡ്മിറ്റ് കാർഡ് എപ്പോഴാണ് റിലീസ് ചെയ്യുന്നത്?\nAns: IBPS RRB ക്ലാർക്ക് മെയിൻ അഡ്മിറ്റ് കാർഡ് ഒക്ടോബർ ആദ്യ വാരം റിലീസ് ചെയ്യും (പ്രതീക്ഷിക്കുന്നു)


കൊച്ചി: മുകേഷിന്റെ മകന് ശ്രാവണ് ആദ്യമായി വെള്ളിത്തിരയിലെത്തുന്ന ചിത്രമാണ് കല്ല്യാണം. രാജേഷ് നായര് സംവിധാനം ചെയ്യുന്ന ചിത്രത്തിന്റെ ആദ്യ ഗാനം പുറത്തിറങ്ങി. രാജീവ് നായരാണന് എഴുതിയ വരികള് പാടിയത് സിദ്ധാര്‍ഥ് മേനോന്. ‘പണ്ടേ നീ എന്നില് ഉണ്ടേ’ ഗാനമാണ് പുറത്തിറങ്ങിയത്.\nചിത്രത്തില് ശ്രാവണിന്റെ അച്ഛനായി മുകേഷ് തന്നെയാണ് വേഷമിടുന്നത്. ഡബ്‌സ്മാഷ് വീഡിയോയിലൂടെ പ്രശസ്തയായ വര്‍ഷ ബൊല്ലമ്മമാണ് നായിക. ഗോവിന്ദ് വിജയ്, സുമേഷ് മധു, രാജേഷ് ആര് നായര് എന്നിവരുടേതാണ് തിരക്കഥ. പ്രകാശ് അലക്‌സ് എന്ന പുതിയ സംഗീത സംവിധായകനും കല്ല്യാണത്തിലൂടെ അരങ്ങേറ്റം കുറിക്കുന്നുണ്ട്.


ഒരു ക്യാമ്പസ് പ്രണയത്തിന്റെ ഓര്‍മ്മയ്ക്ക്, എഴുതിയത് ടി കെ രാധാകൃഷ്ണ‌ന് , വിഷയം കവിതകള് , ISBN 9788184232127, Published by Green Books ::: കേരളാ ബുക്ക് സ്റ്റോർ\nISBN : 9788184232127\nAuthor ടി കെ രാധാകൃഷ്ണ‌ന്\nOther Books of ടി കെ രാധാകൃഷ്ണ‌ന്\nmore about author ടി കെ രാധാകൃഷ്ണ‌ന്\nBook Name in English : Oru Campus Pranayathinte Ormakku\nപ്രണയത്തിന്റെ ഉണര്‍ത്തുപാട്ടുകള് നിറഞ്ഞ ഒരു കാവ്യസമാഹാരമാണിത്\nതലമുറകളിലൂടെ വായിക്കപ്പെടുന്നഖലീല് ജിബ്രാ‌ന് എന്ന മധ്യ പൗരസ്ത്യ കവിയെ ഓര്‍മിപ്പിക്കുന്ന കവിതകള്.\nമനുഷ്യജീവിതത്തെ ആര്‍ദ്രമക്കുന്നത് പ്രണയമാണ് എന്നറിയുക. പ്രണയം കാമുകിയും പ്രിയതമയും പ്രകൃതിയും മാതാവുമാണ്. കൗമാരത്തിന്റെ ഉച്ചിയില് ഒരു ക്യാമ്പസ് പൂമരത്തില്‍നിന്നും പടര്‍ന്നുകയറിയ ഒരു പ്രണയം ഇലകളും തളിരുകളും നീട്ടി ജീവിതമാകെ പൂത്തുലഞ്ഞു നില്‍ക്കുന്നു. പഴയ കൂടാരങ്ങളിലെ മങ്ങിയ നിഴലുകളിലേക്ക് മടങ്ങാമെന്ന് വിഷാദപൂര്‍വ്വം പറയുമ്പോഴും പതിന്മടങ്ങ് ശോഭയോടെ പ്രണയം കത്തിയെരിയുകയാണ്.\nWrite Your Review about ഒരു ക്യാമ്പസ് പ്രണയത്തിന്റെ ഓര്‍മ്മയ്ക്ക്


നാഗാലാൻഡിലെ കൂട്ടക്കൊലയെ ന്യായീകരിച്ച് അമിത് ഷാ | National | Deshabhimani | Tuesday Dec 7, 2021\nന്യൂഡൽഹി> നാഗാലാൻഡിൽ നിരപരാധികളായ ഗ്രാമീണരെ കൂട്ടക്കൊല ചെയ്‌ത സൈനികനടപടിയെ ന്യായീകരിച്ച് ആഭ്യന്തരമന്ത്രി അമിത് ഷാ. തെറ്റായ വിവരം ലഭിച്ചതിന്റെ പ്രശ്‌നമാണ്. വാഹനം നിർത്താതെ പോയതാണ് വെടിവയ്‌പിനു കാരണം. കരസേന ഇതിൽ ഖേദം പ്രകടിപ്പിച്ചിട്ടുണ്ടെന്നും അമിത് ഷാ പാർലമെന്റിൽ പറഞ്ഞു. കരസേനയുടെ നടപടിയിലാണ് ഗുരുതര പിഴവ് സംഭവിച്ചതെങ്കിലും പ്രതിരോധമന്ത്രി രാജ്‌നാഥ് സിങ്ങോ പ്രധാനമന്ത്രി നരേന്ദ്ര മോദിയോ പ്രതികരിച്ചില്ല.\nഓട്ടിങ്ങിൽ തീവ്രവാദികൾ കടന്നിട്ടുണ്ടെന്ന് ശനിയാഴ്‌ച കരസേനയ്‌ക്ക് വിവരം ലഭിച്ചെന്നും ഇതിന്റെ അടിസ്ഥാനത്തിലാണ് സൈ നിക കമാൻഡോകൾ പ്രവർത്തിച്ചതെന്നും അമിത് ഷാ പറഞ്ഞു. സംശയംതോന്നിയ വാഹനം നിർത്താൻ ആവശ്യപ്പെട്ടിട്ടും തയ്യാറായില്ല. തുടർന്ന്, സൈന്യം വെടിവച്ചു. വാഹനത്തിലുണ്ടായിരുന്ന എട്ടിൽ ആറുപേരും കൊല്ലപ്പെട്ടു. ലഭിച്ച വിവരം തെറ്റായിരുന്നെന്ന് പിന്നീടാണ് ബോധ്യമായത്. വിവരമറിഞ്ഞെത്തിയ ഗ്രാമീണർ സൈനികരെ വളഞ്ഞ് രണ്ട് വാഹനത്തിന് തീയിട്ടു. ആക്രമണത്തിൽ ഒരു സൈനികൻ കൊല്ലപ്പെട്ടു. ജനക്കൂട്ടത്തെ പിരിച്ചുവിടാൻ സൈന്യം വെടിവച്ചപ്പോൾ ഏഴ് പേർകൂടി കൊല്ലപ്പെട്ടു. മോൺ നഗരത്തിലെ അസം റൈഫിൾസ് കേന്ദ്രം ജനക്കൂട്ടം ആക്രമിച്ചു. ഇതേത്തുടർന്ന് അസം റൈഫിൾസ് നടത്തിയ വെടിവയ്‌പിൽ ഒരാൾ മരിച്ചു.\nദൗർഭാഗ്യകരമായ സംഭവത്തിൽ കേന്ദ്രസർക്കാരും ഖേദിക്കുന്നു. പ്രത്യേക സംഘം അന്വേഷിക്കും. ഒരു മാസത്തിനകം റിപ്പോർട്ട് നൽകും. സുരക്ഷാ തന്ത്രത്തിലെ പിഴവുകളും പ്രത്യേക അന്വേഷണ സംഘം പരിശോധിക്കും. കരസേനയുടെ ഉന്നതതലത്തിലും അന്വേഷണം നടക്കുന്നു.- നാഗാലാൻഡിൽ സ്ഥിതി നിയന്ത്രണാധീനമാണെന്നും അമിത് ഷാ പറഞ്ഞു.\nപ്രധാനമന്ത്രിയും പ്രതിരോധമന്ത്രിയും പ്രതികരിക്കണമെന്ന് പ്രതിപക്ഷ അംഗങ്ങൾ ആവശ്യപ്പെട്ടു. സംഭവത്തെക്കുറിച്ച് അടിയന്തര ചർച്ച ആവശ്യപ്പെട്ട് എ എം ആരിഫ് അടക്കമുള്ളവർ ലോക്‌സഭയിൽ നോട്ടീസ് നൽകിയെങ്കിലും പരിഗണിച്ചില്ല.


സ്‌കൂളുകള് എപ്പോള് തുറക്കാം? മുഖ്യമന്ത്രിക്ക് കത്തയച്ച് ഐഎംഎ – Chandrika Daily\nBy web desk 1 Wednesday October 14, 2020 19:08 pm\nസ്‌കൂളുകള് എപ്പോള് തുറക്കാം? മുഖ്യമന്ത്രിക്ക് കത്തയച്ച് ഐഎംഎ\nഈ മാസം 15 മുതല് ഘട്ടം ഘട്ടമായി സ്‌കൂളുകള് തുറക്കാമെന്നാണ് കേന്ദ്ര സര്‍ക്കാര് നിര്‍ദേശം.എന്നാല് രോഗവ്യാപനം രൂക്ഷമായി തുടരുന്ന സാഹചര്യത്തില് പല സംസ്ഥാനങ്ങള്‍ക്കും ഇതിനോട് താല്‍പര്യമില്ല\nതിരുവനന്തപുരം: സംസ്ഥാനത്ത് സ്‌കൂളുകള് തുറക്കുന്നത് സംബന്ധിച്ച് മുഖ്യമന്ത്രി പിണറായി വിജയന് കത്തെഴുതി ഐഎംഎ. രോഗവ്യാപനം ഏറ്റവും കൂടുതലായി നില്‍ക്കുന്ന ഈ അവസ്ഥയില് സ്‌കൂളുകള് തുറക്കുന്നത് അതീവ ഗുരുതരാവസ്ഥ സൃഷ്ടിക്കുമെന്ന് ഐഎംഎ നല്‍കിയ കത്തില് പറയുന്നു.\nഅതിനാല് അടുത്ത രണ്ടു മാസം കൂടി സ്‌കൂളുകള് അടച്ചിടണമെന്നാണ് ഐഎംഎ മുന്നോട്ടു വക്കുന്ന നിര്‍ദേശം. സ്‌കൂളുകള് തുറക്കുന്നത് കുട്ടികളെ നിയന്ത്രിക്കുന്നതിനും പ്രതിരോധ പ്രവര്‍ത്തനങ്ങള് നടത്തുന്നതിനും പ്രയാസം സൃഷ്ടിക്കും. രോഗ വ്യാപനം കുറയുന്ന അവസരത്തില് സ്‌കൂളുകള് തുറക്കുന്നതിനെ കുറിച്ച് ആലോചിച്ച് തീരുമാനമെടുക്കാവുന്നതാണെന്നും കത്തില് ചൂണ്ടിക്കാട്ടി.\nകോവിഡ് വ്യാപനം വിലയിരുത്തിയ ശേഷമേ സ്‌കൂളുകള് തുറക്കാന് സാധിക്കൂ എന്ന് നേരത്തെ വിദ്യാഭ്യാസ വകുപ്പ് അധികൃതര് വ്യക്തമാക്കിയിരുന്നു. കോവിഡ് വര്‍ധിക്കുന്ന ഇപ്പോഴത്തെ സാഹചര്യത്തില് സ്‌കൂള് തുറക്കുന്നത് അപകടമാണെന്നും വിദ്യാഭ്യാസ വകുപ്പ് വിലയിരുത്തി. സ്‌കൂളുകള് തുറക്കാന് ഇനിയും കാത്തിരിക്കേണ്ടി വരുമെന്ന് നേരത്തെ മുഖ്യമന്ത്രിയും വ്യക്തമാക്കിയിരുന്നു. രണ്ടു സംസ്ഥാനങ്ങളില് നേരത്തെ സ്‌കൂള് തുറന്നെങ്കിലും പിന്നീട് അടക്കേണ്ടി വന്നു.\nഈ മാസം 15 മുതല് ഘട്ടം ഘട്ടമായി സ്‌കൂളുകള് തുറക്കാമെന്നാണ് കേന്ദ്ര സര്‍ക്കാര് നിര്‍ദേശം.എന്നാല് രോഗവ്യാപനം രൂക്ഷമായി തുടരുന്ന സാഹചര്യത്തില് പല സംസ്ഥാനങ്ങള്‍ക്കും ഇതിനോട് താല്‍പര്യമില്ല.


ഇസ്രായേല് ആക്രമണം തടയാന് സിറിയയിലെ സൈനിക സാനിധ്യം തുടരുമെന്ന് ഇറാന് | iran to remain in syria to keep israel out - Malayalam Oneindia\n3 min ago നേപ്പാൾ- ഇന്ത്യ അതിർത്തിയിൽ ഭൂചലനം: ദില്ലിയിലും ലഖ്നൊവിലും പ്രകമ്പനം, 5.3 തീവ്രത രേഖപ്പെടുത്തി!!\n45 min ago നവംബർ 22ന് ശിവസേന യോഗം: സർക്കാർ രൂപീകരണത്തിന് നിർണായക നീക്കം, എംഎൽഎമാരും നേതാക്കളും യോഗത്തിന്!!\nUpdated: Sun, Jul 8, 2018, 17:21 [IST]\nതെഹ്‌റാന്: സിറിയയിലെ വിമതസൈനികര് പൂര്‍ണമായി കീഴടങ്ങിയാലും ഇറാന് സൈനിക ഉപദേശകര് അവിടെനിന്ന് പിന്‍മാറില്ലെന്ന് സ്പീക്കറുടെ ഉപദേശകന് ഹുസൈന് ആമീര് അബ്ദുല്ലാഹിയന്. സയണിസ്റ്റ് രാജ്യമായ ഇസ്രായേല് സിറിയയ്ക്കു മേല് അധിനിവേശം നടത്തുന്നത് തടയുന്നതിനു വേണ്ടിയാണിതെന്നും അദ്ദേഹം വ്യക്തമാക്കി. ഇസ്ലാമിക ഭീകരരുടെ പതനത്തിനു പിന്നാലെ സിറിയയില് നിന്ന് പിന്‍മാറാന് ഇറാന് സൈന്യം ഉദ്ദേശിക്കുന്നില്ലെന്നും അദ്ദേഹം വ്യക്തമാക്കി. ഇറാനിലെ ഫലസ്തീന് അംബാസഡര് സലാഹ് അല് സവാവിയുമായി നടത്തിയ കൂടിക്കാഴ്ചയിലാണ് ഇറാന് നയം വ്യക്തമാക്കിയത്.\nസിറിയന് സൈന്യം ഐ.എസ് ഭീകരര്‍ക്കെതിരേ ശക്തമായി പോരാടിക്കൊണ്ടിരിക്കുമ്പോള് ഇസ്രായേല് സൈന്യം സിറിയന് സൈനിക കേന്ദ്രങ്ങള് ആക്രമിച്ചത് ഭീകരരെ സഹായിക്കാന് വേണ്ടിയായിരുന്നുവെന്നും അദ്ദേഹം കുറ്റപ്പെടുത്തി. ഐ.എസ് ഭീകരര്‍ക്ക് ഇസ്രായേല് ആയുധവും സഹായവും നല്‍കി. ആക്രമണത്തില് പരിക്കേറ്റവര്‍ക്ക് വൈദ്യം സഹായം നല്‍കുന്നതിലും ഇസ്രായേല് മുന്‍പന്തിയിലുണ്ടായിരുന്നതായും അബ്ദുല്ലാഹിയന് പറഞ്ഞു. വീണ്ടും സയണിസ്റ്റ് ഭീകരതയ്ക്കിരയാവാന് സിറിയന് ജനത ആഗ്രഹിക്കുന്നില്ല. സിറിയന് ഭരണകൂടത്തിന്റെ അഭ്യര്‍ഥന പ്രകാരമാണ് ഇറാന് സൈനിക പിന്തുണ നല്‍കുന്നത്.\nഫലസ്തീന് ചെറുത്തുനില്‍പ്പിനുള്ള ഇറാന്റെ പിന്തുണ തുടരും. ഇക്കാര്യത്തില് ആരുടെയും സമ്മര്‍ദ്ദത്തിന് വഴങ്ങി പിന്‍മാറുന്ന പ്രശ്‌നമില്ല. വലതുപക്ഷ ലിക്കുഡ് പാര്‍ട്ടിയുടെ പ്രധാനമന്ത്രിയായ ബെഞ്ചമിന് നെതന്യാഹുവിന്റെ നേതൃത്വത്തില് അറബ് രാജ്യങ്ങളെ വരുതിയിലാക്കാനുള്ള ശ്രമങ്ങളാണ് നടക്കുന്നത്. മേഖലയിലെ ചില അറബ് രാജ്യങ്ങള്‍ക്കു മേല് സാമ്പത്തിക സമ്മര്‍ദ്ദം ചെലുത്തിയാണ് അമേരിക്ക ഇസ്രായേല് അനുകൂലമായ നിലപാട് അവരെക്കൊണ്ട് എടുപ്പിക്കുന്നതെന്നും ഇറാന് നേതാവ് പറഞ്ഞു. ജെറൂസലേം ഇസ്രായേല് തലസ്ഥാനമാക്കുന്ന വിഷയത്തില് സൗദി അറേബ്യ, ജോര്‍ദാന്, യു.എ.ഇ, ഈജിപ്ത് എന്നീ രാജ്യങ്ങള് ഇസ്രായേലിന്റെയും അമേരിക്കയുടെയും നിലപാടുകള്‍ക്കൊപ്പമാണെന്ന് നേരത്തേ റിപ്പോര്‍ട്ടുകളുണ്ടായിരുന്നു.\niran syria us president donald trump സിറിയ ഇറാന് isis palastine\niran to remain in syria to keep israel out


ത്യാഗമാണ് മനുഷ്യനെ മൃഗത്തില് നിന്ന് വേര്‍തിരിക്കുന്നത് – Ramadan\nHome Ramadan Column\tത്യാഗമാണ് മനുഷ്യനെ മൃഗത്തില് നിന്ന് വേര്‍തിരിക്കുന്നത്\nby ടി മുഹമ്മദ് വേളം July 3, 2014 February 6, 2019\nwritten by ടി മുഹമ്മദ് വേളം\nപരിശുദ്ധ റമദാനിന്റെ ഹൃദയമെന്ന് പറയുന്നത് ത്യാഗമാണ്. നമ്മുടെ ജീവിതത്തില് ഭൗതികമായി നമ്മള് എന്ത് നേടി എന്നതല്ല, മറിച്ച് ഒരു ഉദാത്തമായ ആവശ്യത്തെയും ലക്ഷ്യത്തെയും മുന് നിര്‍ത്തി നമ്മള് എന്ത് ത്യജിച്ചു എന്നതാണ് ഒരു മനുഷ്യന്റെ മഹത്വമെന്ന് പറയുന്നത്. അങ്ങനെ ത്യജിക്കാനും നഷ്ടപ്പെടുത്താനുമുള്ള കഴിവാണ് മനുഷ്യനെ മറ്റു ജീവികളില് നിന്നും വ്യത്യസ്തനാക്കുന്നത്. വിശക്കുമ്പോള് ഭക്ഷണം കഴിക്കുക, ദാഹിക്കുമ്പോള് വെള്ളം കുടിക്കുക തുടങ്ങി മറ്റ് ശാരീരിക ചോദനകളെ അപ്പപ്പോള് നിറവേറ്റുക എന്നതിലപ്പുറം അത് മാറ്റിവെക്കാനോ ത്യജിക്കാനോ ഉള്ള ശേഷി ഇതര ജീവികള്‍ക്കില്ല.\nമനുഷ്യനില് ത്യജിക്കാനുള്ള കഴിവ് വളര്‍ത്തുന്ന മാസമാണ് റമദാന്. എല്ലാം ത്യജിക്കാനുള്ള ഒരു പരിശീലനത്തിന്റെ പശ്ചാത്തലമൊരുക്കുകയാണ് റമദാന് ചെയ്യുന്നത്. സമ്പത്ത്, കുടുംബം, നാട്, വീട് അങ്ങനെ വിലപ്പെട്ടതെന്ന് നാം കരുതുന്ന പലതിനെയും ത്യജിച്ചതിന്റെ ഐതിഹാസികമായ ചരിത്രങ്ങള് ഇസ്‌ലാമില് ധാരാളമുണ്ട്. വിശ്വാസികള്‍ക്ക് തങ്ങളുടെ ജീവിതം മുന്നോട്ട് കൊണ്ടുപോകുന്നതിന് ആവേശം നല്‍കുന്ന ചരിത്രങ്ങളാണത്.\nഎന്നാല് ത്യാഗമെന്നത് വലിയ ഐതിഹാസികമായ സംഭവങ്ങളില് മാത്രം ആവശ്യപ്പെടുന്ന ഒന്നല്ല. സ്വന്തം അഭിമാനമെന്നത് മനുഷ്യര്‍ക്ക് ഏറെ വിലപ്പെട്ടതാണ്. അഭിമാനം ത്യജിക്കാന് മനുഷ്യന് തയ്യാറാകാറില്ല. ഒരര്‍ഥത്തില് അത് ശരിയായ നിലപാടാണ്. കാരണം, അഭിമാന സംരക്ഷണം ഇസ്‌ലാമിക ശരീഅത്തിന്റെ ലക്ഷ്യങ്ങളില് പെട്ടതാണ്. എന്നാല് അഭിമാനത്തെ പോലും അല്ലാഹു വിലയായി ചോദിച്ച സന്ദര്‍ഭങ്ങള് വിശുദ്ധ ഖുര്‍ആനില് കാണാം. സൂറത്ത് അഹ്‌സാബിലെ പ്രധാന പ്രമേയങ്ങളിലൊന്നായ സൈദ്-സൈനബ് വിവാഹമോചനവും, സൈനബിനെ പ്രവാചകന് വിവാഹം കഴിക്കുന്നതുമായി ബന്ധപ്പെട്ട വിഷയത്തില് ഇത് വ്യക്തമാകും. (സൂക്തം 37). പ്രവാചകന്റെ ദത്തുപുത്രനായ സൈദ് (റ) ഭാര്യയായ സൈനബിനെ വിവാഹമോചനം ചെയ്താല് അവരെ താന് വിവാഹം കഴിക്കേണ്ടി വരുമെന്ന ബോധ്യം പ്രവാചകനുണ്ടായിരുന്നു. ദത്തുപുത്രനെ സ്വന്തം പുത്രനെ പോലെ കണ്ടിരുന്ന അറേബ്യന് സാഹചര്യത്തില് ദത്തുപുത്രന് വിവാഹമോചനം നടത്തിയ സ്ത്രീയെ വിവാഹം കഴിക്കുന്നതിലൂടെ സമൂഹത്തിലുണ്ടായേക്കുന്ന പ്രശ്‌നങ്ങളെ കുറിച്ച് പ്രവാചകന് നല്ല ബോധ്യമുണ്ടായിരുന്നു. മകന് വിവാഹം മോചനം ചെയ്ത സ്ത്രീയെ കല്യാണം കഴിച്ചതുപോലെയാണ് അതിനെ സമൂഹം വിലയിരുത്തുക. ഇത് വലിയ നാണക്കേടാണെന്ന് പ്രവാചകനറിയാമായിരുന്നു, പ്രത്യേകിച്ച് മുസ്‌ലിംകള് ന്യൂനപക്ഷമായ ഒരു സമൂഹത്തില്. ഈയൊരു പ്രയാസം പ്രവാചകന് ശരിക്കും അനുഭവിച്ചിരുന്നു. അതിനാല് അവരുടെ വിവാഹ ബന്ധം നിലനിര്‍ത്താന് പ്രവാചകന് ശ്രമിച്ചു.\nഎന്നാല് പ്രവാചകന് ഇങ്ങനെ പ്രയാസമനുഭവിക്കാന് കാരണം, ജനങ്ങളെ ഭയപ്പെടുന്നത് കൊണ്ടാണെന്നും ജനങ്ങളെയല്ല അല്ലാഹുവിനെയാണ് ഭയപ്പെടേണ്ടതെന്നും വിശുദ്ധ ഖുര്‍ആന് പറയുന്നു. ഈ വിഷയത്തില് പ്രവാചകനോട് അല്ലാഹു വിലയായി ചോദിച്ചത് അദ്ദേഹത്തിന്റെ സല്‍പ്പേരായിരുന്നു എന്ന് അലീ ശരീഅത്തി Women in Heart of Prophet എന്ന തന്റെ പുസ്തകത്തില് പറയുന്നുണ്ട്. എല്ലാ മഹാന്മാരില് നിന്നും അല്ലാഹു ബലി വാങ്ങിയിട്ടുണ്ട്. പ്രവാചകന് ഇബ്രാഹീമിനോട് അദ്ദേഹത്തിന്റെ മകനെയാണ് അല്ലാഹു ബലിയായി ചോദിച്ചത്. എന്നാല് പ്രവാചകനോട് അല്ലാഹു ചോദിച്ചത് സ്വന്തം സമൂഹത്തില് തനിക്കുള്ള സല്‍പേരാണ്. നമ്മള് ത്യജിക്കാന് മടികാണിക്കുന്ന സല്‍പേര് പോലും ചിലപ്പോള് ബലി നല്‍കേണ്ടി വരുമെന്ന പാഠമാണ് ഇവിടെ ഖുര്‍ആന് പഠിപ്പിക്കുന്നത്. സംഘടനകളില് പ്രവര്‍ത്തിക്കുന്നവര്‍ക്കും ഇതൊരു പാഠമാണ്. സംഘടനയുടെ ആവശ്യം ന്യായമാണെങ്കിലും തന്റെ സല്‍പ്പേരിനും അന്തസ്സിനും കോട്ടം തട്ടിക്കുമെന്ന കാരണത്താല് പ്രവര്‍ത്തനങ്ങളില് നിന്ന് മാറി നില്‍ക്കുന്നവരെ കൂടിയാണ് ഈ സൂക്തം കൈകാര്യം ചെയ്യുന്നത്.\nസൂറത്ത് മര്‍യമില് അവരുടെ ഗര്‍ഭധാരണവും പ്രസവവും തുടര്‍ന്ന് അവര് അനുഭവിക്കുന്ന അന്തസംഘര്‍ഷങ്ങളും പരിശോധിച്ചാല് ഇതിന്റെ മറ്റൊരു ചിത്രം വ്യക്തമാകും. പ്രത്യേകിച്ച് ഒരു സ്ത്രീ അനുഭവിക്കുന്ന മാനസിക സംഘര്‍ഷങ്ങള്. എന്നാല് ഈ പ്രയാസങ്ങളെയെല്ലാം അല്ലാഹുവിന്റെ സഹായത്താല് ആ മഹതി മറികടക്കുന്നതിന്റെ വാഗ്മയ ചിത്രങ്ങള് ഖുര്‍ആനില് കാണാന് സാധിക്കും.\nഅപ്പോള് ത്യജിക്കുക എന്നത് വളരെ പ്രധാനപ്പെട്ട കാര്യമാണ്. ആരോരും അറിയാതെ നമ്മള് നടത്തിയ ത്യാഗങ്ങള്‍ക്ക് അല്ലാഹുവിന്റെ അടുക്കല് മഹത്തായ സ്ഥാനമുണ്ട്. ഗുഹയില് അകപ്പെട്ട മൂന്ന് പേരുടെ ചരിത്രം വിവരിച്ചുതന്നതിലൂടെ പ്രവാചകന് അത് നമ്മെ പഠിപ്പിക്കുകയായിരുന്നു. പ്രതിസന്ധിയുടെ ആ ഘട്ടത്തില് രക്ഷതേടി അവര് മൂന്ന് പേരും അല്ലാഹുവിനോട് പ്രാര്‍ഥിക്കുന്നത് അവരുടെ വളരെ സ്വകാര്യമായ ത്യാഗങ്ങള് മുന്‍നിര്‍ത്തിയാണ്. യെര്‍മൂക്ക് യുദ്ധത്തില് പരിക്കുപറ്റി മരണാസന്നരായ മൂന്ന് സ്വഹാബികള് അവസാനമായി ലഭിച്ച വെള്ളം അപരന്ന് വേണ്ടി ത്യജിച്ച ത്യാഗപൂര്‍ണമായ ചരിത്രവും നമുക്കറിയാം.\nഇങ്ങനെ ത്യജിക്കാനുള്ള കഴിവാണ് നമ്മെ അസാധാരണ വ്യക്തിത്വങ്ങളാക്കി മാറ്റുന്നത്. ഭക്ഷണവും വെള്ളവും പകലിലെ ലൈംഗികതയെയും മറ്റു പലതിനെയും ഒഴിവാക്കാന് ആവശ്യപ്പെട്ടതിലൂടെ ത്യജിക്കാനുള്ള ഈ കഴിവ് നേടിയെടുക്കാനാണ് റമദാന് നമ്മെ പഠിപ്പിക്കുന്നത്. ഇങ്ങനെ മനുഷ്യനെ ഒരു ശരാശരി മൃഗത്തില് നിന്ന് സാംസ്‌കാരിക ഔന്നത്യമുള്ള മഹാമനുഷ്യനിലേക്ക് ഉയര്‍ത്താനുള്ള പ്രാപ്തിയാണ് റമദാന് നമുക്ക് നല്‍കുന്നത്.


Antarctica Records Highest Temperature Of Over 20 Degrees For First Time | അന്റാർട്ടിക്ക ഉരുകുന്നു; താപനില ചരിത്രത്തിലെ ഏറ്റവും ഉയർന്ന നിലയിൽ; കഴിഞ്ഞ അമ്പത് വർഷത്തിനിടെ താപനില ഉയർന്നത് ഏകദേശം മൂന്ന് ഡിഗ്രി സെൽഷ്യസ് വരെ; മുന്നറിയിപ്പ് നൽകി ഗവേഷകർ - MarunadanMalayalee.com\nഅന്റാർട്ടിക്ക ഉരുകുന്നു; താപനില ചരിത്രത്തിലെ ഏറ്റവും ഉയർന്ന നിലയിൽ; കഴിഞ്ഞ അമ്പത് വർഷത്തിനിടെ താപനില ഉയർന്നത് ഏകദേശം മൂന്ന് ഡിഗ്രി സെൽഷ്യസ് വരെ; മുന്നറിയിപ്പ് നൽകി ഗവേഷകർ\nFebruary 14, 202005:29 PM IST Permalink\nഅന്റാർട്ടിക്കയിലെ താപനില പുതിയ റെക്കോർഡ് നിരക്കിലെത്തി. അർജന്റീനിയൻ റിസർച്ച് സ്റ്റേഷൻ തെർമോമീറ്ററിൽ 20.75 സെന്റിഗ്രേഡാണ് രേഖപ്പെടുത്തിയത്. ഉപദ്വീപിന്റെ വടക്കേ അറ്റത്തുള്ള എസ്‌പെരൻസയിലാണ് റിസർച്ച് സ്റ്റേഷൻ. 2015 മാർച്ചിൽ രേഖപ്പെടുത്തിയ 17.5 സി-യായിരുന്നു ഇതുവരെയുള്ള റെക്കോർഡ് താപനില. എന്നാൽ, താപനില ഉയരുന്നതിൽ മുന്നറിയിപ്പ് നൽകിയിരുന്നു. കാലാവസ്ഥാ ഏജൻസിയാണ് പുതിയ വിവരങ്ങൾ പുറത്തുവിട്ടിരിക്കുന്നത്.\nതെക്കേ അമേരിക്കക്കടുത്തുള്ള അന്റാർട്ടിക്കയുടെ ഉപദ്വീപ് ഭൂമിയിലെ ഏറ്റവും വേഗത്തിൽ താപനില ഉയരുന്ന സ്ഥലങ്ങളിൽ ഒന്നാണ്. അവിടെ കഴിഞ്ഞ 50 വർഷത്തിനിടെ ഏകദേശം3സെന്റിഗ്രേഡ് വരെ താപനില ഉയർന്നതായി ലോക കാലാവസ്ഥാ ഓർഗനൈസേഷൻ റിപ്പോർട്ട് ചെയ്യുന്നുണ്ട്.. പ്രദേശത്തെ മിക്കവാറും എല്ലാ ഹിമാനികളും ഉരുകുകയാണ്. താപനിലയുടെ കാര്യത്തിൽ അന്റാർട്ടിക്ക് ഭൂഖണ്ഡത്തിലെതന്നെ റെക്കോർഡാണ് ഇപ്പോൾ മറികടന്നിരിക്കുന്നത്. അന്റാർട്ടിക്കയിൽ ഇത്രയും ഉയർന്ന താപനില ഞങ്ങൾ കണ്ടിട്ടില്ലെന്നും ബ്രസീലിയൻ ശാസ്ത്രജ്ഞൻ കാർലോസ് ഷേഫർ എഎഫ്‌പിയോട് പറഞ്ഞു.\nകേവലം അഞ്ചു വർഷത്തിനുള്ളിൽ വീണ്ടും താപനില പുതിയ റെക്കോർഡ് സൃഷ്ടിച്ചു എന്നത് ഗൗരവമായി കാണേണ്ട വിഷയമാണെന്ന് ഗവേഷകർ ചൂണ്ടികാട്ടുന്നു. ആഗോളതാപനം ആഗോള ശരാശരിയേക്കാൾ വളരെ വേഗത്തിലാണ് അന്റാർട്ടിക്കയിൽ എത്തുന്നത് എന്നതിന്റെ ഏറ്റവും പുതിയ തെളിവാണിതെന്നും ഇവർ പറഞ്ഞു. ഈ പ്രദേശത്തെ ഉയർന്ന താപനില പർവത ചരിവുകളിലൂടെയുള്ള ശക്തമായ വടക്കുപടിഞ്ഞാറൻ കാറ്റിന് കാരണമാകുമെന്നും അദ്ദേഹം ചൂണ്ടിക്കാട്ടുന്നു. അത് പ്രദേശത്തെ കാലാവസ്ഥയെ കൂടുതൽ സങ്കീർണ്ണമാക്കും. ഹരിതഗൃഹ വാതകങ്ങൾ പുറന്തള്ളുന്നതിന്റെ അളവ് വർദ്ധിക്കുന്നതിലൂടെയും ആഗോളതാപനത്തിന്റെയും പശ്ചാത്തലത്തിൽ നോക്കിയാൽ സ്വാഭാവികമായും ഉണ്ടാകേണ്ട മാറ്റമാണ് എസ്‌പെരൻസയിൽ കാണുന്നത്.\nഭാവിയിൽ കാലാവസ്ഥാ വ്യതിയാനങ്ങൾ പ്രതീക്ഷിക്കാൻ ഞങ്ങൾക്ക് ഇത് ഉപയോഗിക്കാൻ കഴിയില്ല. പക്ഷെ ഇതൊരു ഇതൊരു ഡാറ്റാ പോയിന്റാണ് പ്രദേശത്ത് വ്യത്യസ്തമായ എന്തെങ്കിലും സംഭവിക്കുന്നുവെന്നതിന്റെ സൂചനയാണിത്. ഹിമാനികളിൽ നിന്നും പ്രത്യേകിച്ച് അന്റാർട്ടിക്കയിലെ ഹിമപാളികളിൽ നിന്നും ഉരുകുന്നത് ത്വരിതപ്പെടുത്തുന്നത് സമുദ്രനിരപ്പ് ഉയരാൻ കാരണമാകുന്നു, തീരദേശ നഗരങ്ങളെയും ചെറിയ ദ്വീപ് രാഷ്ട്രങ്ങളെയും ഭീഷണിപ്പെടുത്തുന്നതായി ഗവേഷകർ മുന്നറിയിപ്പ് നൽകി. അന്റാർട്ടിക്കയിലെ ഏറ്റവും ചൂടേറിയ ദിവസം രേഖപ്പെടുത്തിയ ഒരാഴ്ചയ്ക്ക് ശേഷമാണ് ഈ പുതിയ വിവരം വന്നിരിക്കുന്നത്. അന്റാർട്ടിക്ക് ഉപദ്വീപിന്റെ അഗ്രത്തിനടുത്തുള്ള എസ്പെരൻസ ബേസിൽ ഉച്ചയ്ക്ക് 18.3 ഡിഗ്രി സെൽഷ്യസ് രേഖപ്പെടുത്തിയിരുന്നു. മുമ്പത്തെ റെക്കോർഡ് 2015 മാർച്ച് 24 ന് 17.5 ഡിഗ്രിയിലായിരുന്നു. കഴിഞ്ഞ ദശകം റെക്കോർഡിലെ ഏറ്റവും ചൂടേറിയതാണെന്ന് ഐക്യരാഷ്ട്രസഭയും വ്യക്തമാക്കി.\nഅന്റാർട്ടിക്കയിൽ ചൂട് വീണ്ടും കൂടുന്നു


ഈ ആഴ്ച ആദ്യം, ഫാർമസ്യൂട്ടിക്കൽ ഭീമനായ ആസ്ട്രാസെനെക്കയും ഓക്സ്ഫോർഡ് സർവകലാശാലയും തങ്ങളുടെ കോവിഡ് -19 വാക്സിനെ സംബന്ധിച്ച് ശുഭസൂചകമായ വിവരങ്ങളാണ് പുറത്തുവിട്ടതെങ്കിലും, അതായത് 90 ശതമാനം ഫലപ്രാപ്തിയുണ്ടെന്ന് അവകാശപ്പെട്ടെങ്കിലും ഇപ്പോള് ആ കണ്ടെത്തലുകളെക്കുറിച്ച് നിരവധി ചോദ്യങ്ങളാണ് ഉയര്‍ന്നുവരുന്നത്.\nവാക്സിന്റെ പരീക്ഷണത്തിന്റെ മൂന്നാം ഘട്ടമാണ് സംശയത്തിലായിരിക്കുന്നത്. അമേരിക്കയിലെയും ബ്രസീലിലെയും പരീക്ഷണത്തിൽ ഉപയോഗിച്ച വാക്സിൻ വയലുകള് തകരാറിലാണെന്ന് നിർമ്മാതാക്കളായ അസ്ട്രസെനെക സ്ഥിരീകരിച്ചു. 2,800 പേർക്ക് നൽകിയ വാക്സിൻ പൂർണ്ണ ഡോസ് ആയിരുന്നില്ലെന്നും റിപ്പോർട്ടുകൾ പറയുന്നു.\nആദ്യ പകുതി ഡോസും രണ്ടാമത്തെ മുഴുവൻ ഡോസും ലഭിച്ചവരിൽ 90% ഫലപ്രാപ്തി കണ്ടെത്തി. അതേസമയം,2പൂർണ്ണ ഡോസുകൾ ലഭിച്ചവരിൽ 62 ശതമാനമാണ് ഫലപ്രാപ്തിയുണ്ടായത്. പകുതി ഡോസ് കഴിക്കുന്നവരിൽ ഇത് എങ്ങനെ കൂടുതൽ ഫലപ്രദമാകുമെന്ന് വിദഗ്ദ്ധർ ചോദ്യം ചെയ്യുന്നു. ഇതിന് വ്യക്തമായ ഉത്തരം നൽകാൻ അസ്ട്രസെനെക്കയ്ക്ക് കഴിഞ്ഞിട്ടില്ല. അർദ്ധ-ഡോസ് സ്വീകർത്താക്കൾ എല്ലാവരും 55 വയസ്സിന് താഴെയുള്ളവരാണെന്ന് നേരത്തെ സൂചിപ്പിച്ചിരുന്നു.\nപ്രായമായവരെ അപേക്ഷിച്ച് ഉയർന്ന തോതിലുള്ള പ്രതിരോധശേഷി അവർക്ക് ഉണ്ടെന്നാണ് കണക്കാക്കുന്നത്. എന്നിരുന്നാലും, ഇത് അസ്ട്രസെനെക്ക അംഗീകരിക്കാൻ തയ്യാറല്ല. കൂടാതെ, 2,800 ആളുകളിൽ അർദ്ധ-ഡോസ് പരീക്ഷണം നടത്തിയെന്നും ഇത് കൃത്യത ഉറപ്പാക്കാൻ പര്യാപ്തമല്ലെന്നും വാദമുണ്ട്.


അതിരുകള് - Progressive Techies\nAlex V S, Braddock Infotech (P) Ltd. January 19, 2018\nകോഴിക്കുഞ്ഞ് ഇന്ന് നേരത്തേ എണീറ്റു. പ്രഭാതസൂര്യന്‍റെ കിരണങ്ങളേറ്റ് തിളങ്ങുന്ന മഞ്ഞുതുള്ളികള്; ഈ ലോകം എത്ര സുന്ദരമാണ്! പ്രസരിപ്പോടെ അരിമണികള് കൊത്തിത്തിന്നുകൊണ്ട് കോഴിക്കുഞ്ഞ് നടന്നു. തന്‍റെ ചുറ്റും കാണുന്ന ഓരോന്നിനേയും അവന് അതിശയത്തോടെ നോക്കി. പലതും അവന് പഠിച്ച് വരുന്നതേയുള്ളൂ. അപ്പോഴാണ് ഒരു ചിത്രശലഭം അതിലേ വന്നത്. കൌതുകത്തോടെ കോഴിക്കുഞ്ഞ് അതിന്‍റെ പുറകേ ചെന്നു.\n“ഹായ് എന്തൊരു ഭംഗി! എനിക്കും അത് പോലൊരുടുപ്പ് കിട്ടിയിരുന്നെങ്കില്.” കോഴിക്കുഞ്ഞ് കൊതിച്ചുപോയി.\nനടന്ന് നടന്ന് കോഴിക്കുഞ്ഞ് വേലിക്കരികിലെത്തി. ദൂരേക്കൊന്നും പോകരുതെന്ന അമ്മക്കോഴിയുടെ ഉപദേശമൊക്കെ മറന്ന് കോഴിക്കുഞ്ഞ് ചിത്രശലഭത്തിനു പുറകേ ചാടി ചാടി ചെന്നു.\nകോഴിക്കുഞ്ഞ് തിരിഞ്ഞുനോക്കി. കിട്ടന് പട്ടിയാണ്.\n“ഏയ് എങ്ങോട്ടൂല്ല വെറുതേ.”\n“ങ്ങ്ഹാ. എന്തായാലും കൊള്ളാം. ഇവിടെയൊന്നും അധികനേരം നില്‍ക്കരുത്. അപകടം ഏതു നിമിഷവും വരാം. ഹും വേഗം അമ്മയുടെ അടുത്തേക്ക് ചെല്ല്.”\n“അപകടമോ? ഇവിടെയെന്ത് കുഴപ്പം?” കോഴിക്കുഞ്ഞ് ചോദിച്ചു.\n“ഈ വേലിക്കപ്പുറത്തുള്ളവര് നമ്മുടെ ശത്രുക്കളാ.”\n“അതേ. ഈ വേലി നമുക്കും അവര്‍ക്കും ഇടയ്ക്കുള്ള അതിരാണ്. ഇരുകൂട്ടരും ഈ അതിര് മറികടക്കാന് പാടില്ല. അവര് തക്കം പാത്തിരിക്കുകയാവും. അവസരം കിട്ടിയാല് നമ്മുടെ കൂട്ടരെ അവര് കൊല്ലും.”\n“അതാ പറഞ്ഞത്. ഇവിടെ ചുറ്റിക്കറങ്ങാതെ വേഗം അമ്മയുടെ അടുത്തേക്ക് പൊക്കോ.”\n“അവരെന്തിനാ നമ്മളെ കൊല്ലുന്നേ?” കോഴിക്കുഞ്ഞിന്‍റെ സംശയം തീരുന്നില്ല.\n“ഇത് ഇന്നും ഇന്നലെയുമൊന്നും തുടങ്ങിയതല്ല. വര്‍ഷങ്ങളായുള്ള പകയാ! അതൊന്നും പറഞ്ഞാല് നിനക്ക് മനസ്സിലാകില്ല. ഇന്നലെത്തന്നെ ഒരുത്തനിവിടെ നുഴഞ്ഞുകയറാന് ശ്രമിച്ചു.”\n“നുഴഞ്ഞുകയറുകയോ! എന്നുവച്ചാല് എന്താ?” കോഴിക്കുഞ്ഞിന് വീണ്ടും സംശയം.\n“ഓ! നിന്‍റെയൊരു സംശയം. നമ്മളെ ഉപദ്രവിക്കാന് വേണ്ടി ഒളിച്ചും പതുങ്ങിയും ഈ വേലി കടന്ന് വരുന്നതിനേയാണ് നുഴഞ്ഞുകയറ്റം എന്ന് പറയുന്നത്. മനസ്സിലായോ?”\n“ഹൊ! എനിക്ക് പേടിയാകുന്നു. ഇന്നലെ വന്നവന് പോയോ?”\n“നീ പേടിക്കുകയൊന്നും വേണ്ട. ഞാനിവിടെയുള്ളപ്പോള് ഒരുത്തനും ഇവിടെക്കയറി വിലസില്ല. ഇന്നലെ വന്ന ചാരന് കണ്ടന് പൂച്ചയെ ഞാന് ശരിപ്പെടുത്തി!”\n“ഹൊ! ചേട്ടന്‍റെയൊരു ധൈര്യം!” കോഴിക്കുഞ്ഞിന് അതിശയം.\n“അതിന് കിട്ടിയതാ ഇത്.” കിട്ട ന് പട്ടി ഗമയില് തന്‍റെ കഴുത്തില് കെട്ടിയ പുത്തന് റിബണ് കാണിച്ചുകൊടുത്തു.\n“ങ്ങ്ഹാ. മതി മതി. നീ വേഗം പൊയ്ക്കോ. ഇന്നലെ നടന്നതിന് പകരം വീട്ടാന് അവര് കാത്തിരിക്കയാവും. ഇവിടെ നിന്നാല് അപകടമാണ്.” കിട്ടന് പട്ടി പോകുന്നു.\nവേലിക്കപ്പുറം ശത്രുക്കളാണത്രേ! കിട്ടന് പട്ടി പറഞ്ഞത് കോഴിക്കുഞ്ഞിന് മനസ്സിലാവുന്നില്ല. അവര് നമ്മുടെ അയല്‍ക്കാരല്ലേ? ഈ വേലിക്കപ്പുറം ചെന്നാല് കൊന്നുകളയുമത്രേ! ഒരാള്‍ക്ക് മറ്റൊരാളെ കൊല്ലാന് തോന്നുന്നത് എങ്ങനാണാവോ? എത്ര ആലോചിച്ചിട്ടും കോഴിക്കുഞ്ഞിന് അതിന്‍റെ രഹസ്യം പിടികിട്ടിയില്ല. കോഴിക്കുഞ്ഞ് പലതും ചിന്തിച്ചങ്ങനെ നടന്നു.\nവേലിക്കപ്പുറത്തു നിന്ന് വന്ന കലപില ശബ്ദം കോഴിക്കുഞ്ഞിന്‍റെ ശ്രദ്ധയെ അങ്ങോട്ടേക്കാകര്‍ഷിച്ചു. അതാ അവിടെ തന്നേപ്പോലുള്ള നാലഞ്ച് കോഴിക്കുഞ്ഞുങ്ങള് കൊത്തിപ്പെറുക്കി കളിച്ചു രസിക്കുന്നു.\nഇവിടെ താന് തനിച്ചാണ്. സമപ്രായക്കാരാരും കൂടെ കളിക്കാനില്ല. അവരുടെ കളി നോക്കി നിന്ന കോഴിക്കുഞ്ഞിന് അവരോടുകൂടെ ചേരാന് കൊതിയായി. പക്ഷേ അവര് തന്‍റെ ശത്രുക്കളാണെന്നല്ലേ കിട്ടന് പട്ടി പറഞ്ഞത്. അവരും തന്നെപ്പോലെ തന്നല്ലേ? അവരെങ്ങനെ ശത്രുക്കളാവും! അവര്‍ക്ക് താന് ഒരുപദ്രവവും ചെയ്തിട്ടില്ല. അവരെ കാണുന്നത് തന്നെ ഇന്നാണ്.\nകോഴിക്കുഞ്ഞ് തിരിഞ്ഞ് കിട്ടന് പട്ടി തന്നെ ശ്രദ്ധിക്കുന്നുണ്ടോയെന്ന് നോക്കി. ഇല്ല. കിട്ടന് പട്ടിയെ കാണാനില്ല. ആഹാരം കഴിക്കാന് പോയിരിക്കും. അമ്മക്കോഴിയെയും കാണാനില്ല. കോഴിക്കുഞ്ഞ് പതിയെ മുന്നോട്ട് നടന്നു. വേലിയുടെ വിടവിലൂടെ അവന് അപ്പുറത്തെത്തി. അവന് അതിര്‍ത്തി നിയമങ്ങള് ലംഘിച്ചിരിക്കുന്നു! കോഴിക്കുഞ്ഞ് ചുറ്റും നോക്കി. ആരുമില്ല. പിന്നേയും മുന്നോട്ട്. അവന് കോഴിക്കുഞ്ഞുങ്ങളുടെ അടുത്തെത്തി.\nകളിച്ചുകൊണ്ടിരുന്ന കോഴിക്കുഞ്ഞുങ്ങള് അവനെ ആശ്ചര്യത്തോടെ നോക്കി.\n“ഘ്റും ങ്ങ്ഹും..” ഒരു മുരള്‍ച്ച.\nകോഴിക്കുഞ്ഞ് ഞെട്ടിത്തിരിഞ്ഞ് നോക്കി. പിറകില് പകയുളള രണ്ട് കണ്ണുകള്. ഒരു നിമിഷം. താനൊരു നുഴഞ്ഞുകയറ്റക്കാരനായി മാറിയത് കോഴിക്കുഞ്ഞ് തിരിച്ചറിഞ്ഞു. മണ്ണില് മാത്രമല്ല, മനസ്സുകളില് പോലും മതില്‍ക്കെട്ടുകള് തീര്‍ത്ത് തമ്മില് പൊരുതിക്കൊണ്ടിരിക്കുന്ന ലോകത്തെ മനസ്സിലാക്കാനാവാതെ ആ പാവം കോഴിക്കുഞ്ഞ് പ്രതികാരത്തിന്‍റെ ദംഷ്ട്രകളില് കുടുങ്ങി രക്തസാക്ഷിയായി!\n← കളർ രോഗം


വീരേന്ദ്ര കുമാര് ഇടതുമുന്നണിയിലേക്ക്; എം.പി സ്ഥാനം രാജിവെക്കും – Tip of India News\nവീരേന്ദ്ര കുമാര് ഇടതുമുന്നണിയിലേക്ക്; എം.പി സ്ഥാനം രാജിവെക്കും\nകോഴിക്കോട്: രാജ്യസഭാ എം.പി സ്ഥാനം രാജിവെക്കുമെന്ന് ജനതാദള് (യു) നേതാവ് വീരേന്ദ്ര കുമാര്. പാര്‍ട്ടിയുടെ അഖിലേന്ത്യാ നേതാവായ നീതീഷ് കുമാറിന്‍റെ എം.പിയായി തുടരാന് ആഗ്രഹമില്ലാത്തതിനാലാണ് രാജിയെന്ന് വിരേന്ദ്രകുമാര് വ്യക്തമാക്കി. ബി.ജെ.പിയുമായി ശരത് യാദവ് അടുത്തതോടെ പാര്‍ട്ടിക്ക് അഖിലേന്ത്യാ തലത്തിലുണ്ടായ പ്രതിസന്ധി കേരളത്തിലും ഉണ്ടായി. രാജ്യസഭയില് അംഗമായി തുടരാന് ആഗ്രഹിക്കുന്നില്ലെന്നും എന്ന് രാജിവെക്കുമെന്നത് സാങ്കേതികം മാത്രമാണെന്നും അദ്ദേഹം വ്യക്തമാക്കി.\nജെ.ഡി.എസ് നേതാക്കളായ കൃഷ്ണന്‍കുട്ടി, സി.കെ നാണു എന്നിവരുമായി താന് ഇക്കാര്യം ചര്‍ച്ച ചെയ്തു. മാത്യു. ടി. തോമസിനെ ബന്ധപ്പെടാന് ശ്രമിച്ചെങ്കിലും കഴിഞ്ഞില്ല. ഞങ്ങളുമായി യോജിച്ച് പ്രവര്‍ത്തിക്കാന് അവര് തയ്യാറാണ്. എല്.ഡി.എഫിലേക്ക് പോകുന്ന കാര്യം ഇതുവരെ ഞങ്ങളുടെ പാര്‍ട്ടി ചര്‍ച്ച ചെയ്തിട്ടില്ല. പാര്‍ട്ടിയുടെ സംസ്ഥാന സമിതി യോഗം ഉടനെ വിളിക്കും. പാര്‍ട്ടിക്കുണ്ടായ പ്രതിസന്ധിയായിരിക്കും യോഗത്തിലെ പ്രധാന അജണ്ടയെന്നും വീരേന്ദ്രകുമാര് പറഞ്ഞു.\nജെ.ഡി.എസുമായി ലയിക്കാനുള്ള തീരുമാനം പാര്‍ട്ടി എടുത്താല് ഇടതുമുന്നണിയിലേക്കുള്ള പ്രവേശനവും സാധ്യമാകും. നേരത്തേ ഇടതു മുന്നണിയിലായിരുന്ന വീരേന്ദ്രകുമാര് വിഭാഗം 2014 ലോക്സഭാ ഇലക്ഷനില് കോഴിക്കോട് സീറ്റ് നിഷേധിക്കപ്പെട്ടതിനെ തുടര്‍ന്നാണ് എല്.ഡി.എഫുമായി കലഹിച്ച് യു.ഡി.എഫിലേക്ക് എത്തിയത്.\nപകര്‍ച്ചവ്യാധി, പോഷകാഹാരക്കുറവ്; റോഹിങ്ക്യന് അഭയാര്‍ഥികളുടെ മരണനിരക്ക് കൂടുന്നതായി റിപ്പോര്‍ട്ട്\n‘പത്മാവതി ബിഹാറില് പ്രദര്‍ശിപ്പിക്കില്ല’ വിവാദ പ്രസ്താവനയുമായി നിതീഷ് കുമാര്


കോൺഗ്രസ് നേതാവ് പീഡിപ്പിക്കാൻ ശ്രമിച്ചു; രാഹുൽ ഗാന്ധിക്ക് പ്രായപൂർത്തിയാകാത്ത കെ എസ് യു പ്രവർത്തകയുടെ പരാതി |\nകോൺഗ്രസ് പ്രാദേശിക നേതാവ് പീഡിപ്പിച്ചെന്നാരോപിച്ച് കെ എസ് യു പ്രവർത്തക കോൺഗ്രസ് അധ്യക്ഷൻ രാഹുൽ ഗാന്ധിക്ക് പരാതി നൽകി. തൃശ്ശൂർ തളിക്കുളം ബ്ലോക്ക് പഞ്ചായത്ത് മെമ്പർ കൂടിയായ കോൺഗ്രസ് നേതാവ് യദു കൃഷ്ണക്കെതിരെയാണ് പരാതി.\nപ്രായപൂർത്തിയാകാത്ത കുട്ടിയാണ് പരാതി നൽകിയിരിക്കുന്നത്. കെപിസിസിക്കും പോലീസിനും പരാതി നൽകിയിട്ടും നടപടിയുണ്ടായില്ലെന്ന് പെൺകുട്ടി പറയുന്നു. ഈ സാഹചര്യത്തിലാണ് രാഹുൽ ഗാന്ധിക്ക് പരാതി നൽകിയിരിക്കുന്നത്.\nചെറുപ്പത്തിലെ പിതാവിനെ നഷ്ടപ്പെട്ടതാണ് തനിക്കെന്നും സ്വന്തമായി ഒരു വീട് പോലുമില്ലെന്നും പരാതിയിൽ കുട്ടി പറയുന്നു. വീട് നിർമിക്കാൻ സഹായം വാഗ്ദാനം ചെയ്ത് ഒരു ദിവസം യദുകൃഷ്ണൻ രാത്രി വീട്ടിലെത്തി. അസുഖബാധിതയായി കിടക്കുകയായിരുന്ന തന്നോട് ഇയാൾ അപമര്യാദയായി പെരുമാറി.\nകോൺഗ്രസിനൊപ്പം പ്രവർത്തിക്കാനാണ് ആഗ്രഹിക്കുന്നത്. ഇത്തരം വ്യക്തികൾ പാർട്ടിക്ക് ദോഷം ചെയ്യും. പെൺകുട്ടികൾക്ക് പാർട്ടിയിലേക്ക് കടന്നുവരാൻ പോലും കഴിയാത്ത അവസ്ഥയാണ് ഇതുവഴിയുണ്ടാകുന്നതെന്നും പരാതിയിൽ പറയുന്നു.\nപെൺകുട്ടി ആദ്യം മുല്ലപ്പള്ളി രാമചന്ദ്രനാണ് പരാതി നൽകിയത്. ഇതിൽ അന്വേഷണ കമ്മീഷനെ നിയോഗിച്ചു. അന്വേഷണമൊക്കെ കഴിഞ്ഞിട്ടും റിപ്പോർട്ട് ഇതുവരെ പുറത്തുവന്നിട്ടില്ല. ഇതോടെയാണ് പെൺകുട്ടി പോലീസിനെ സമീപിച്ചത്. പോലീസ് പോക്‌സോ പ്രകാരം കേസെടുക്കുകയും ചെയ്തു. എന്നാൽ ഒളിവിൽ പോയ യദു കൃഷ്ണനെ പിടികൂടാൻ പോലീസ് ഇതുവരെ ശ്രമിച്ചില്ലെന്ന് പെൺകുട്ടി ആരോപിക്കുന്നു\n← ബിജെപി സമരം അവസാനിപ്പിച്ചത് നന്നായി; ഇനി കേസ് അവസാനിപ്പിക്കണമെന്ന് പറഞ്ഞ് സമരം നടത്തിയിട്ട് ഒരു കാര്യവുമില്ലെന്ന് മുഖ്യമന്ത്രി\nവിവാഹ ബന്ധം വേർപ്പെടുത്താൻ ആഗ്രഹിക്കുന്നില്ല; വിവാഹ മോചന ഹർജി തേജ് പ്രതാപ് പിൻവലിച്ചു →


നടിയും ലോക് സഭാ എംപിയുമായ സുമലതക്ക് കോവിഡ് സ്ഥിരീകരിച്ചു - News Bengaluru\nബെംഗളൂരു : പ്രശസ്ത തെന്നിന്ത്യൻ നടിയും കർണാടകയിലെ മാണ്ഡ്യയിൽ നിന്നുള്ള ലോകസഭാ അംഗവുമായ സുമലത അംബരീഷിന് കോവിഡ് സ്ഥിരീകരിച്ചു. തലവേദന തൊണ്ടവേദന എന്നീ ലക്ഷണങ്ങൾ ഉള്ളതിനാല് ജൂലൈ നാലിന് സുമലത കോവിഡ് പരിശോധനക്ക് വിധേയമായിരുന്നു. ഇന്ന് ലഭിച്ച പരിശോധന ഫലം പോസിറ്റീവായതോടെ ഹോം ക്വാറൻ്റെയിൻ സ്വീകരിക്കുകയും ഡോക്ടർമാരുടെ നിർദ്ദേശപ്രകാരം വീട്ടിൽ വെച്ച് ചികിത്സ ആരംഭിക്കുകയും ചെയ്തു. എന്റെ മണ്ഡലത്തില് ഞാന് നിരന്തരം ഇടപഴകുകയും ദുരിതബാധിത പ്രദേശങ്ങള് സന്ദര്‍ശിക്കുകയും ചെയ്തതിനാല് കൊറോണ ടെസ്റ്റിന് വിധേയയായിരുന്നു. തൻ്റെ ആരോഗ്യസ്ഥിതിയിൽ തനിക്ക് പൂർണ്ണ വിശ്വാസമുണ്ടന്നും ഉടന് തന്നെ പൊതു രംഗത്തേക്ക് തിരിച്ചു വരുമെന്നും സുമലത ട്വീറ്റ് ചെയ്തു. ജനങ്ങളുടെ അനുഗ്രഹവും തന്റെ പ്രതിരോധ ശേഷിയും കൊണ്ട് എത്രയും പെട്ടെന്ന് രോഗമുക്തി നേടുമെന്നും സുമലത പറഞ്ഞു. താനുമായി സമ്പർക്കത്തിൽ ഏർപ്പെട്ടവർ രോഗലക്ഷണങ്ങൾ ഉണ്ടെങ്കിൽ എത്രയും പെട്ടെന്ന് പരിശോധന സുമലത അഭ്യർഥിച്ചു.\n80- 90 കളിൽ മലയാളത്തിലടക്കം സജീവമായിരുന്ന സുമലത പ്രശസ്ത കന്നഡ നടൻ അംബരീഷിനെ വിവാഹം ചെയ്തതോടെ അഭിനയരംഗത്തു നിന്നും വിട്ടു നിൽക്കുകയായിരുന്നു. കഴിഞ്ഞ വർഷം നടന്ന ലോക് സഭാ തിരഞ്ഞടുപ്പിൽ കർണാടകയിലെ മാണ്ഡ്യ പാർലമെൻ്റ് മണ്ഡലത്തിൽ നിന്നും സ്വതന്ത്ര സ്ഥാനാർത്ഥിയായി മത്സരിച്ച് വിജയിച്ചു.


Salary challenge controversy | സർക്കാരിന്റെ സാമ്പത്തിക ഭാരം ജീവനക്കാരിൽ അടിച്ചേൽപ്പിക്കുന്നത് മനോവീര്യം തകർക്കും; സംസ്ഥാനത്തിന്റെ സാമ്പത്തികാവസ്ഥ മെച്ചപ്പെടുമ്പോൾ പണം തിരികെ നൽകുന്ന തെലുങ്കാന-മഹാരാഷ്ട്ര രീതി കേരളവും സ്വീകരിക്കണം; സാലറി ചലഞ്ച് തീരുമാനം വഞ്ചനാപരമെന്ന് ഉന്നത വിദ്യാഭ്യാസ അദ്ധ്യാപക സംഘം - MarunadanMalayalee.com\nApril 02, 202010:05 PM IST Permalink\nതിരുവനന്തപുരം: സാലറി ചലഞ്ച് തീരുമാനം വഞ്ചനാപരമെന്ന് ഉന്നത വിദ്യാഭ്യാസ അദ്ധ്യാപക സംഘം (യുവിഎഎസ്) .സാലറി ചലഞ്ചായി ഒരു മാസ ശമ്പളം നിർബന്ധമായി നൽകണം എന്ന സർക്കാർ തീരുമാനം വഞ്ചനാപരമാണ്. സർക്കാരിന്റെ സാമ്പത്തിക ഭാരം ജീവനക്കാരിലും അദ്ധ്യാപകരിലും അടിച്ചേൽപ്പിക്കുന്നത് മനോവീര്യം തകർക്കാനേ ഉപകരിക്കുകയുള്ളൂ. അദ്ധ്യാപകർക്കും ജീവനക്കാർക്കും അവരുടെ ശേഷിക്കനുസരിച്ച് തുക കോവിഡ് പ്രതിരോധത്തിനും അനുബന്ധ പ്രവർത്തനങ്ങൾക്കും നൽകാൻ അവസരം നൽകണം. തെലുങ്കാന, മഹാരാഷ്ട്ര സംസ്ഥാനങ്ങൾ ഒരു നിശ്ചിത ശതമാനം തുക കുറവുവരുത്തിയ ശേഷമാണ് ഏപ്രിൽ മെയ് മാസങ്ങളിലെ ശമ്പളം വിതരണം ചെയ്യാൻ ഉദ്ദേശിക്കുന്നത്. അത് തന്നെ സാമ്പത്തികാവസ്ഥ മെച്ചപ്പെടുന്ന മുറക്ക് തിരികെ നൽകാം എന്ന ഉറപ്പും രേഖപ്പെടുത്തിയിട്ടുണ്ട്.\nഈ സംസ്ഥാനങ്ങൾ ചെയ്യുന്നതുപോലുള്ള രീതികൾ കേരളത്തിന്റെ ഭാഗത്ത് നിന്നും വരണം. കേരളത്തിൽ സാലറി ചലഞ്ചിന് വേണ്ടി പ്രത്യേക അക്കൗണ്ട് രൂപീകരിക്കുകയാണ്. പിടിക്കുന്ന തുക തിരികെ തരാതിരിക്കാനുള്ള നീക്കത്തിന്റെ ഭാഗമാണിത്. സാലറി ചാലഞ്ചിലെ തുക സർക്കാർ തിരികെ നൽകണം. സാമ്പത്തിക അവസ്ഥ മെച്ചപ്പെടുമ്പോൾ തിരികെ നൽകേണ്ടുന്ന തുകയായി ഇത് മാറ്റണം. പ്രത്യേക അക്കൗണ്ട് രൂപീകരിക്കാതെ ഈ തുക ട്രഷറിയിൽ തന്നെ നിലനിർത്തുകയും വേണം. കോവിഡ് പോലെയുള്ള മഹാമാരികൾ അതിജീവിക്കേണ്ടത് സമൂഹത്തിന്റെ പൊതു ഉത്തരവാദിത്വം ആയിരിക്കെ ശമ്പളത്തിൽ കുറവ് വരുത്തുന്നത് അനുചിതമാണ്.\n2016 ജനുവരിയിൽ നടപ്പിലാക്കേണ്ട യുജിസി ഏഴാം ശമ്പള പരിഷ്‌കരണം പോലും നടപ്പിലാക്കിയിട്ടില്ലാത്ത സംസ്ഥാനത്തു വിരമിക്കൽ പ്രായം ഇന്ത്യയിലെ മറ്റെല്ലാ സംസ്ഥാനങ്ങൾക്കും പിന്നിലാണ്. 2016 ജനുവരി മുതൽ 2019 ജൂൺ വരെയുള്ള ശമ്പള കുടിശ്ശിക അദ്ധ്യാപകർക്ക് നിഷേധിച്ചുകൊണ്ടാണ് ഉത്തരവ് ഇറങ്ങിയിട്ടുള്ളത്. ഇതിനു പറയുന്ന കാരണം യൂണിവേഴ്‌സിറ്റികൾ സ്റ്റാറ്റിയൂട് അമൻഡ് ചെയ്തിട്ടില്ല എന്നാണ്.\nകൂടാതെ സംസ്ഥാനത്തെ കോളേജുകളിൽ അദ്ധ്യാപക നിയമനത്തിന് ഓരോ തസ്തികക്കും 16 മണിക്കൂർ തന്നെ വേണം എന്നുള്ള ഉത്തരവ് യുവജനങ്ങളോടുള്ള വെല്ലുവിളിയാണ്.\nസമർത്ഥന്മാരായ ധാരാളം യുവാക്കൾ പ്രതീക്ഷയോടെ കാത്തിരുന്ന കോളേജ് അദ്ധ്യാപക നിയമനം ഇതോടെ ഏതാണ്ട് അടഞ്ഞ അദ്ധ്യായമായി. ഭൂരിപക്ഷം കോളേജുകളിലും കോംപ്ലെമെന്ററി വിഷയങ്ങൾക്ക് പതിനാറിൽ താഴേ മാത്രം മണിക്കൂറുകളാണ് ഉള്ളത്. പുതിയ ഉത്തരവ് മൂലം ഇത്തരം തസ്തികകെളെല്ലാം ഒഴിഞ്ഞുകിടക്കും അത് സമയബന്ധിതമായ മൂല്യനിർണയത്തെയും ഫലപ്രഖ്യാപനത്തയും സാരമായി ബാധിക്കും. അതിനാൽ കോംപ്ലിമെന്ററി വിഷയങ്ങളിലും ഏകാദ്ധ്യാപക വിഷയങ്ങളിലും മുന്പുണ്ടായിരുന്നതുപോലെ9മണിക്കൂറിന് ഒരു തസ്തിക അനുവദിക്കേണ്ടതാണ്. വിദ്യാഭ്യാസവിചക്ഷണർ ഏറെ പഠനങ്ങൾക്കു ശേഷം കേരളത്തിൽ നടപ്പിലാക്കിയ പിജി വെയിറ്റേജ് എടുത്തുകളഞ്ഞതും ഉന്നത വിദ്യാഭ്യാസ മേഖലയിലെ ഗുണശോഷണത്തിനു കാരണമായിത്തീരും. സേവനവിരുദ്ധമായ ഇത്തരം എല്ലാ സർക്കാർ ഉത്തരവുകളും മരവിപ്പിക്കണം എന്നും ഉന്നത വിദ്യാഭ്യാസ അദ്ധ്യാപക സംഘം ആവശ്യപെട്ടു\nമുഖ്യമന്ത്രിയുടെ മുന്നറിയിപ്പിനെതിരെ മാനേജ്‌മെന്റുകൾ\nകേന്ദ്രം നടപ്പിലാക്കിയ ദേശീയ വിദ്യാഭ്യാസ നയത്തിന്റെ വിശദാംശങ്ങൾ ഇങ്ങനെ


by Midhun Satheesh\nLast updated5months ago by Aavesham Media Team\nക്രിസ്റ്റ്യാനോ റൊണാൾഡോയേക്കാൾ തങ്ങളുടെ ടീമിന് പ്രധാനപ്പെട്ട കളിക്കാരൻ ലയണൽ മെസ്സിയും വിർജിൽ വാൻഡിജികുമെന്ന് മുൻ ലിവർപൂൾ താരം സ്റ്റാൻ കാലിമോർ. 1990-2001 കാലഘട്ടങ്ങളിൽ ഇംഗ്ലണ്ട് ദേശീയ ടീമിന്റെ കളിക്കാരനായിരുന്നു സ്റ്റാൻ കാലിമോർ.\nഅവസാന ബാലൻഡി ഓർ പുരസ്കാരത്തിൽ മെസ്സിക്കും വാൻഡിജിക്കിനും പുറകെ മൂന്നാമതായിരുന്നു ക്രിസ്റ്റ്യാനോ. മാത്രമല്ല ക്രിസ്റ്റ്യാനോയുടെ ഒപ്പമുള്ള അഞ്ചു ബാലൻഡിയോർ എന്ന റെക്കോർഡ് മെസ്സി ഒന്നുകൂടി നേടി മറികടന്നിരുന്നു.\n2018 ജനുവരിയിൽ 75 മില്യൺ പൗണ്ടിന് ആൻഫീൽഡിലേക്ക് വന്നതുമുതൽ വാൻഡിജിക്കിനും ലിവർപൂളിനും നല്ല കാലമാണ്. രണ്ട് ചാമ്പ്യൻസ് ലീഗ് ഫൈനലുകൾ, പ്രീമിയർ ലീഗിലെ മികച്ച പോരാട്ടവും. ഈ സീസണിൽ 25 മത്സരങ്ങളിൽ ഒരു തോൽവി പോലും അറിയാതെ ബഹുദൂരം മുന്നിലാണ് ലിവർപൂൾ ഇപ്പോൾ.\nബാഴ്സലോണക്ക് മെസ്സിയും അവിഭാജ്യ ഘടകമാണ്. മെസ്സിയില്ലാത്ത ഒരു ഇലവൻ അവരുടെ ചിന്തയിലില്ല.\nക്രിസ്റ്റ്യാനോയും യുന്റസിന്റെ ഏറ്റവും മികച്ച പ്ലെയർ ആണ്. എന്നാൽ ക്രിസ്റ്റ്യാനോക്ക് പകരം അവിടെ മറ്റു ഓപ്ഷനുകൾ ഉണ്ടെന്നതാണ് വാസ്തവം. ഈ പ്രായത്തിലും ഇത്ര ആർജവത്തോടെ ക്രിസ്റ്റ്യാനോ കളിക്കുന്നത് അത്ഭുതകരമാണെന്നും കാലിമോർ പറഞ്ഞു.\nCristiano Ronaldo, Lionel Messi, Liverpool FC\nPosted by Jouhar\nJouhar Aavesham.com's Contributor ranked Malayalam cricket/football articles writer. Join our creators (writers) community and earn money! For more information click here.\nby Lal Krishna6months ago4months ago\n2023 ഏഷ്യൻ കപ്പ് യോഗ്യതയാണ് ലക്ഷ്യം: സുനിൽ ഛേത്രി\nby Sreejith6months ago6months ago


’30 ലക്ഷം തികയില്ല’; കൊവിഡിനെ തുടര്‍ന്ന് മരിച്ച പോളിംഗ് ഓഫീസര്‍മാരുടെ കുടുംബാംഗങ്ങള്‍ക്ക് ഒരു കോടിയെങ്കിലും നല്‍കാന് യുപി സര്‍ക്കാരിനോട് കോടതി\n’30 ലക്ഷം തികയില്ല’; കൊവിഡിനെ തുടര്‍ന്ന് മരിച്ച പോളിംഗ് ഓഫീസര്‍മാരുടെ കുടുംബാംഗങ്ങള്‍ക്ക് ഒരു കോടിയെങ്കിലും നല്‍കാന് യുപി സര്‍ക്കാരിനോട് കോടതി\nതെരഞ്ഞെടുപ്പ് ഡ്യൂട്ടിയെ തുടര്‍ന്ന് കൊവിഡ് ബാധിച്ച് മരിച്ച ഉദ്യോഗസ്ഥര്‍ക്ക് ഒരു കോടി രൂപ നഷ്ട്ടപരിഹാരം നല്‍കാന് ഉത്തര്‍പ്രദേശ് സര്‍ക്കാരിനോട് അലഹബാദ് ഹൈക്കോടതി. കഴിഞ്ഞ ദിവസമാണ് അലഹബാദ് ഹൈക്കോടതി യുപി സര്‍ക്കാരിനോട് ഇപ്പോള് പ്രഖ്യാപിച്ച നഷ്ട്ട പരിഹാര തുക വര്‍ദ്ധിപ്പിക്കണമെന്ന് ആവശ്യപ്പെട്ടത്. നിലവില് തെരഞ്ഞെടുപ്പ് ഡ്യൂട്ടിയെ തുടര്‍ന്ന് കൊവിഡ് ബാധിതരായി മരിച്ചവര്‍ക്ക് 30 ലക്ഷം നഷ്ട്ടപരിഹാരമായിരുന്നു സര്‍ക്കാര് പ്രഖ്യാപിച്ചത്. കോവിഡ് രൂക്ഷമായതിനിടെ നടന്ന പഞ്ചായത്ത് തെരഞ്ഞെടുപ്പില് ഡ്യൂട്ടി ചെയ്യ്ത പോളിംഗ് ഓഫീസര്‍മാരാണ് രോഗബാധയെ തുടര്‍ന്ന് മരിച്ചത്. മരണപ്പെട്ടവരുടെ കുടുംബാംഗങ്ങള്‍ക്ക് […]\n12 May 2021 1:49 AM GMT\nതെരഞ്ഞെടുപ്പ് ഡ്യൂട്ടിയെ തുടര്‍ന്ന് കൊവിഡ് ബാധിച്ച് മരിച്ച ഉദ്യോഗസ്ഥര്‍ക്ക് ഒരു കോടി രൂപ നഷ്ട്ടപരിഹാരം നല്‍കാന് ഉത്തര്‍പ്രദേശ് സര്‍ക്കാരിനോട് അലഹബാദ് ഹൈക്കോടതി. കഴിഞ്ഞ ദിവസമാണ് അലഹബാദ് ഹൈക്കോടതി യുപി സര്‍ക്കാരിനോട് ഇപ്പോള് പ്രഖ്യാപിച്ച നഷ്ട്ട പരിഹാര തുക വര്‍ദ്ധിപ്പിക്കണമെന്ന് ആവശ്യപ്പെട്ടത്. നിലവില് തെരഞ്ഞെടുപ്പ് ഡ്യൂട്ടിയെ തുടര്‍ന്ന് കൊവിഡ് ബാധിതരായി മരിച്ചവര്‍ക്ക് 30 ലക്ഷം നഷ്ട്ടപരിഹാരമായിരുന്നു സര്‍ക്കാര് പ്രഖ്യാപിച്ചത്. കോവിഡ് രൂക്ഷമായതിനിടെ നടന്ന പഞ്ചായത്ത് തെരഞ്ഞെടുപ്പില് ഡ്യൂട്ടി ചെയ്യ്ത പോളിംഗ് ഓഫീസര്‍മാരാണ് രോഗബാധയെ തുടര്‍ന്ന് മരിച്ചത്. മരണപ്പെട്ടവരുടെ കുടുംബാംഗങ്ങള്‍ക്ക് കുറഞ്ഞത് ഒരു കോടിയെങ്കിലും നഷ്ട്ടപരിഹാരമായി നല്കണമെന്ന ആവശ്യമാണ് അലഹബാദ് ഹൈക്കോടി മുന്നോട്ടുവെച്ചിരിക്കുന്നത്.\nകൊവിഡ് ബാധിച്ച് മരണം സംഭവിച്ചവര് ഒരോ കുടുംബങ്ങളുടേയും ഉപജീവനമാര്‍ഗമായിരുന്നു. അതുകൊണ്ട് തന്നെ 30 ലക്ഷം നഷ്ട്ടപരിഹാരം അവരുടെ കുടുംബഗങ്ങളുടെ മുന്നോട്ടുള്ള ജീവിതമാര്‍ഗത്തിന് പര്യാപ്തമല്ലെന്നും കോടതി വിശദീകരിച്ചു. ആര്‍ടിപിസിആര് ടെസ്റ്റ് നടത്താതെ നിര്‍ബന്ധിതമായി ഉദ്യോഗസ്ഥരെ ഡ്യൂട്ടിക്ക് നിയോഗിച്ചത് സംസ്ഥാന സര്‍ക്കാരും സംസ്ഥാന തെരഞ്ഞെടുപ്പ് കമ്മിഷനുമാണ്. ഈ സാഹചര്യത്തില് ഉദ്യോഗസ്ഥരുടെ മരണത്തിന് ഉത്തരവാദിത്വം സര്‍ക്കാരില് നിക്ഷിപ്തമാണെന്ന് കോടതി സൂചിപ്പിച്ചു. മെയ് ഏഴിനാണ് സര്‍ക്കാര് തെരഞ്ഞെടുപ്പ് ഡ്യൂട്ടിയെ തുടര്‍ന്ന് കൊവിഡ് ബാധിച്ച് മരണപ്പെട്ട ഉദ്യോഗസ്ഥരുടെ കുടുംബങ്ങള്‍ക്ക് 30 ലക്ഷം നഷ്ട്ടപരിഹാരമായി നല്‍കാമെന്ന് അറിയിച്ചത്.\nസര്‍ക്കാര് നല്കുന്ന നഷ്ട്ടപരിഹാരം തുച്ഛമാണെന്ന് തെരഞ്ഞെടുപ്പ് ഡ്യൂട്ടിക്ക് നിയോഗിക്കപ്പെട്ട ഉദ്യോഗസ്ഥരുടെ അഭിഭാഷകന് ചൂണ്ടിക്കാണിച്ചു. കൊവിഡ് ഭീഷണി സംബന്ധിച്ച് വ്യക്തമായ അറിവുണ്ടായിട്ടും സംസ്ഥാനസര്‍ക്കാരും സംസ്ഥാന തെരഞ്ഞെടുപ്പ് കമ്മീഷനും ഉദ്യോഗസ്ഥരെ നിര്‍ബന്ധമായി ഡ്യൂട്ടിക്ക് നിയോഗിക്കുകയായിരുന്നു. അധ്യാപകരുള്‍പ്പടെയുള്ള ഉദ്യോഗസ്ഥര് കോവിഡ് പ്രതിസന്ധി ഏറ്റെടുത്താണ് തെരഞ്ഞെടുപ്പ് ഡ്യൂട്ടി ചെയ്യ്തതെന്നും അഭിഭാഷകര് വാദിച്ചു.\nകൂടാതെ ഒരു പൊതുതാല്‍പര്യ ഹര്‍ജി പരിഗണിക്കുമ്പോള് കൊവിഡ് പാശ്ചാത്തലത്തില് കോടതി കൂടുതല് കടുത്ത നടപടികള്‍ക്കും സംസ്ഥാന സര്‍ക്കാരിനോട് ശുപാര്‍ശ ചെയ്യ്തിട്ടുണ്ട്. ജസ്റ്റിസുമാരായ സിദ്ധാര്‍ഥ് വര്‍മ്മയും അജിത് കുമാറും മൂന്നംഗ പാന്‍ഡമിക് പബ്ലിക്ക് ഗ്രീവന്‍സ് കമ്മിറ്റിക്ക് രൂപം നല്‍കാനും സര്‍ക്കാരിനോട് ആവശ്യപ്പെട്ടു. സംസ്ഥാനത്തെ എല്ലാ ജില്ലകളിലും ഇത്തരത്തില് കമ്മിറ്റി രൂപീകരിക്കണം. ഇതില് ജില്ലാ ജഡ്ജി ശൂപാര്‍ശ ചെയ്യുന്ന ചീഫ് ജുഡീഷ്യല് ഓഫീസറും മെഡിക്കല് കോളേജ് പ്രിന്‍സിപ്പല്‍മാര് ശുപാര്‍ശ ചെയ്യുന്ന മെഡിക്കല് കോളേജ് പ്രൊഫര്‍മാരും ഉള്‍പ്പെട്ടവരായിരിക്കണം അംഗങ്ങള്. മെഡിക്കല് കോളേജുകള് ഇല്ലാത്ത ജില്ലകളില് ജില്ലാ ആശുപത്രികളിലെ മൂന്നോ നാലോ ഡോക്ട്ടര്‍മാരടങ്ങിയ കമ്മിറ്റികള് രൂപീകരിക്കണം. .ജില്ലാ മെഡിക്കല് ഓഫീസര് നിര്‍ദേശിക്കുന്ന ഡോക്ട്ട്ടര്‍മാരെയാണ് കമ്മിറ്റിയില് അംഗങ്ങളാക്കേണ്ടത്. കൂടാതെ മൂന്നാമത്തെ അംഗമായി ജില്ലാജഡ്ജി നിര്‍ദേശിക്കുന്ന അഡ്മിനിസ്‌ട്രേറ്റീവ് ഓഫീസറേയും നിയോഗിക്കാവുന്നതാണ്. കോടതിയുടെ ഓര്‍ഡര് നിലവില് വന്ന് 48 മണിക്കൂറിനുള്ളില് കമ്മിറ്റികള്‍ക്ക് രൂപം നല്കണമെന്നും കോടതി ഉത്തരവിട്ടിരുന്നു. കൊവിഡ് പരിശോധനകളുടെ എണ്ണം സംസ്ഥാനത്ത് കുറഞ്ഞുവരുന്നതിനേയും കോടതി വിമര്‍ശിച്ചു. 18നും 45 നും ഇടയില് പ്രായമുള്ള നിരക്ഷരായ ജനങ്ങള്‍ക്ക് ഓണ്‍ലൈന് സംവിധാനം ഉഫയോഗപ്പെടുത്താനായില്ലെങ്കില് അവരെ കുത്തിവെപ്പില് നിന്ന് ഒഴിവാക്കുമോയെന്നും കോടതി വിമര്‍ശനം ഉന്നയിച്ചു. മെയ് 17ന് അടുത്ത ഹിയറിംഗില് ഇത് സംബന്ധിച്ച് വിശദമായി വാദം കേള്‍ക്കുമെന്നും കോടതി അഭിപ്രായപ്പെട്ടു.\nസംസ്ഥാന തെരഞ്ഞെടുപ്പ് കമ്മിഷന് കൗണ്‍സില് തരുണ് അഗര്‍വാള് 77 പോളിംഗ് ഓഫീസര്‍മാര് തെരഞ്ഞെടുപ്പ് ഡ്യൂട്ടിക്കിടെ മരണപ്പെട്ടതായി കോടതിയെ അറിയിച്ചു. എന്നാല് ഇനിയും ഇതു സംബന്ധിച്ച് പൂര്‍ണമായ കണക്കുകള് ലഭിച്ചിട്ടില്ലെന്ന് അഗര്‍വാള് വ്യക്തമാക്കി. വിശദമായ കണക്കുകള് നല്‍കാന് കൂടുതല് സമയം തരുണ് അഗര്‍വാള് കോടതിയോട് ആവശ്യപ്പെട്ടിട്ടുണ്ട്.


7 ശതമാനം സബ്സിഡിയിൽ ലോൺ ലഭിക്കുന്ന കേന്ദ്ര സർക്കാരിന്റെ പദ്ധതിയെക്കുറിച്ചറിയാം. കൂടുതൽ വിവരങ്ങൾ സഹിതം - Arogyam Life Plus\nനമുക്കെല്ലാവർക്കും അറിയാം പൊതുജനങ്ങളുടെ ക്ഷേമത്തിനും ജീവിത സാഹചര്യങ്ങൾ മെച്ചപ്പെടുത്തുന്നതിനും ആയി കേന്ദ്ര-സംസ്ഥാന സർക്കാരുകൾ നിരവധി പദ്ധതികൾ ആവിഷ്കരിച്ചിട്ടുണ്ട്. ഏറ്റവും കൂടുതൽ ഈ ഒരു കൊറോണ കാലത്ത് തന്നെയാണ് ഇത്തരത്തിലുള്ള പദ്ധതികൾ നടപ്പിലാക്കിയിട്ടുള്ളത്. അതുകൊണ്ട് തന്നെ വളരെ അധികം ആളുകൾക്ക് അത് ഉപയോഗപ്രദമായി എന്ന് പറയാതെ തന്നെ എല്ലാവർക്കും അറിയാവുന്നതാണ്.\nകാരണം ഈ ഒരു സാഹചര്യത്തിൽ പല ആളുകളും സാമ്പത്തികമായി പല തരത്തിലുള്ള ബുദ്ധിമുട്ടുകൾ അനുഭവിക്കുന്ന ആളുകളും അതുപോലെ തന്നെ തൊഴിൽ നഷ്ടപ്പെട്ട ആളുകളും ആയിരിക്കും. അവർക്കെല്ലാം വേണ്ടിയാണ് ഇത്തരത്തിൽ പദ്ധതികൾ കേന്ദ്ര-സംസ്ഥാന സർക്കാരുകൾ ആവിഷ്കരിച്ചിട്ടുള്ളത്. ലോക് ഡൗണിന്റ പശ്ചാത്തലത്തിൽ കേന്ദ്ര-സംസ്ഥാന സർക്കാർ വളരെയധികം ആനുകൂല്യങ്ങൾ നമുക്കായി നൽകുകയുണ്ടായി. ഇവയിൽ പലതും നമുക്ക് ഇപ്പോൾ ലഭിച്ചു കൊണ്ടിരിക്കുകയാണ്.\nഇതിൽ പ്രധാനപ്പെട്ട ഒരു പദ്ധതിയാണ് ഇവിടെ പറയുന്നത്. ഏകദേശം പതിനായിരം രൂപ നിങ്ങളുടെ കയ്യിലേക്ക് എത്തുന്ന, അതായത് ലോണായി കിട്ടുന്ന ഒരു പദ്ധതിയെക്കുറിച്ചാണ് പരിചയപ്പെടുത്തുന്നത്. ആർക്കൊക്കെയാണ് ഈ തുക ലഭിക്കുക, അല്ലെങ്കിൽ ആർക്കൊക്കെ ഈ തുക ലഭിക്കുവാൻ വേണ്ടി അപേക്ഷിക്കാൻ കഴിയുമെന്നുള്ള കാര്യങ്ങൾ എല്ലാം വിശദമായി പരിശോധിക്കാം. ലോക് ഡൗണിന്റ പശ്ചാത്തലത്തിൽ കേന്ദ്ര-സംസ്ഥാന സർക്കാർ വളരെയധികം ആനുകൂല്യങ്ങൾ സാമ്പത്തികമായും അല്ലാതെയും ആവിഷ്കരിച്ചിരുന്നു.\nവായ്പകളും ഭക്ഷ്യസാധനങ്ങളുടെ വിതരണവും എല്ലാം ഇവയിൽ ചിലത് മാത്രമാണ്. ലോക് ഡൗണിന്റ പശ്ചാത്തലത്തിൽ പ്രധാനമന്ത്രി പ്രഖ്യാപിച്ച ആത്മ നിർഭർ പദ്ധതിയിലെ സ്വനിധി പദ്ധതിപ്രകാരം ഈ തുക നിങ്ങൾക്ക് ലഭ്യമാകുന്നതാണ്. ഇപ്പോൾ തന്നെ ഏകദേശം പതിനഞ്ച് ലക്ഷത്തോളം ആളുകൾ ഈ പദ്ധതിക്ക് വേണ്ടി അപേക്ഷിക്കുകയും ഏകദേശം ആറ് ലക്ഷത്തോളം ആളുകൾക്ക് ഈ തുക നൽകുകയും ചെയ്തിട്ടുണ്ട്.\nശരിയായി നിങ്ങൾ ഈ തുക മുഴുവൻ അടക്കുകയാണെങ്കിൽ നിങ്ങൾക്ക്7ശതമാനം സബ്സിഡി ലഭിക്കും. ഇതിനു ശേഷമുള്ള തുക നിങ്ങൾ അടച്ചാൽ മതിയാകും. ഈ തുകയ്ക്ക് ഒരു വർഷത്തെ കാലാവധി നിങ്ങൾക്ക് തിരിച്ചടവിന് ആയി ലഭിക്കും. ഒരു വർഷത്തിനുള്ളിൽ നിങ്ങൾ ഈ തുക മുഴുവനായി നടക്കുകയാണെങ്കിൽ നിങ്ങൾക്ക് കൂടുതൽ തുക നിങ്ങളുടെ ബിസിനസ് ആവശ്യത്തിനായി അല്ലെങ്കിൽ മറ്റൊരു ആവശ്യത്തിനായി ലഭിക്കും.\nഈ തുകയ്ക്ക് വേണ്ടി അപേക്ഷിക്കാൻ കഴിയുന്ന ആളുകളെ കുറിച്ച് പറയാം. ലോണിന്റെ അടവിൽ ഈ കോവിഡ് പശ്ചാത്തലത്തിൽ ഏറ്റവും കൂടുതൽ ബുദ്ധിമുട്ടുകൾ അനുഭവിച്ചിട്ടുള്ളത് തെരുവിൽ കച്ചവടം ചെയ്യുന്ന ആളുകളും അതുപോലെ തന്നെ മറ്റു ചെറുകിട കച്ചവടക്കാരുമാണ്. ഇതുപോലെയുള്ള തെരുവ് കച്ചവടക്കാർക്കും അതുപോലെതന്നെ ചെറുകിട കച്ചവടക്കാർക്കും ആണ് ഇപ്പോൾ തുക അനുവദിച്ചു വരുന്നത്.\nഇതിനായി നിങ്ങൾക്ക് ഓൺലൈൻവഴി അപേക്ഷിക്കാവുന്നതാണ്. ഈയൊരു പദ്ധതി പ്രകാരമുള്ള തുക ഇപ്പോൾ വിതരണം തുടങ്ങിയിട്ടുണ്ട്. അതുകൊണ്ടുതന്നെ ഒട്ടും നേരം വൈകാതെ തന്നെ നിങ്ങൾ ഈ ഒരു പദ്ധതിയിലേക്ക് അപേക്ഷിക്കാൻ ശ്രദ്ധിക്കുക. മാത്രമല്ല അർഹരായ മറ്റു ആളുകളിലേക്ക് കൂടി ഈ വിവരം എത്തിക്കാൻ ശ്രമിക്കുക. കൂടുതൽ വിവരങ്ങൾക്ക് ഈ ലിങ്കിൽ സന്ദർശിക്കുക\nഇരുചക്രവാഹനങ്ങളിൽ യാത്ര ചെയ്യുന്നവർ ഹെൽമറ്റ് ധരിച്ചില്ലെങ്കിൽ കടുത്ത ശിക്ഷ നവംബർ 1 മുതൽ. പുറത്തുവന്ന ഏറ്റവും പുതിയ വിവരങ്ങൾ ഇങ്ങനെ..\nഫൈബർ പാത്രങ്ങൾ പാടുകൾ വരാതെ ചെളിപിടിക്കാതെ കുറേ കാലം സൂക്ഷിക്കാൻ ഒരു നല്ല രീതി അറിയാം. ഇനി വൃത്തിയാക്കാൻ ഇനി എന്തെളുപ്പം